મૌલી ગાંગુલી ફ્રેનોલોજી માટે ચિત્રો, તસવીરો અને છબીઓ.\nહોમ » સેલિબ્રિટી ભવિષ્યફળ » મૌલી ગાંગુલી ફ્રેનોલોજી માટે ચિત્રો, તસવીરો અને છબીઓ.\nપાઓ મૌલી ગાંગુલી ફોટો ગેલરી, મૌલી ગાંગુલી ચિત્ર, અને મૌલી ગાંગુલી છબીઓ જે તમને સામુદ્રિક, ફ્રેનોલોજી, હસ્તશાસ્ત્ર / હાથ વાંચવું, જ્યોતિષ શાસ્ત્ર અને બીજી આગાહી માટે ની પદ્ધતિઓ માં મદદ કરશે. આ એક વિસ્તરણ છે મૌલી ગાંગુલી જ્યોતિષ શાસ્ત્ર અને મૌલી ગાંગુલી જન્માક્ષર વચ્ચે જે તમે astrosage.com પર જોઈ શકો છો. આ મૌલી ગાંગુલી ચિત્ર વિભાગ નિયમિત રૂપે અપડેટ થાય છે.\nમૌલી ગાંગુલી 2021 કુંડળી and જ્યોતિષ


વરસાદની ભેટ – Saurabh Shah Online\nby સૌરભ શાહ • July 11, 2009 •5Comments\nમોર મારા ઘરે: મુંબઈમાં પ્રાણીબાગમાં શોધવા જાઓ તો ય જોવા ન મળે અને અહીં અમદાવાદમાં એ ઘરે આવી પહોંચે! આજે સાંજે અર્પણવાળી પોસ્ટ અપલોડ કરતો હતો ત્યાં આ સાહેબ આવી પહોંચ્યા મારા ઘરની અગાસીની પાળી પર. એમનું કુટુંબ અને એમનાં સગાંવહાલાં દર વર્ષે નિયમિત આવે છે. બે વર્ષ પહેલાં એમની એક બહેનપણીએ અમારે ત્યાં ઈંડાં મૂકીને ૪ બચ્ચાંને જન્મ પણ આપ્યો હતો.\n← તમારું જ છે, તમને અર્પણ\nમારા જેલના અનુભવો – ૪ →\n5 comments for “વરસાદની ભેટ”\nઅરે વાહ. તમે વરસાદની સરસ ભેટ આપી.\nમારે ટૉડલે બેઠો રે મોર ક્યા બોલે..\nSlowely but delegently we are spoiling their place of living and so the time will come when you say ‘you saw peackock’ people will say you have illusions!\nમેઘધનુષ અને મોરપિચ્છ ના physical રંગો ઉપરાંત મોસમ અને મનને પણ રંગબેરંગી કરી મુકે છે. આ ભાઈસાહેબ તો photoમાં ખૂબ જામે છે પણ background સાથેની વિસંવાદિતાએ વિચારતો કરી મૂક્યો કે સદીઓ થયે આ પશુ-પક્ષીઓ અવારનવાર ‘માનવ-વસ્તી’માં દેખાઈને આપણને આ ફરિયાદ તો નથી કરતાંને કે “એય! આ મારો area છે!”\nPS: site પર મુકાયેલ selection-blocker ને કારણે એકવાર type કરેલ શબ્દો ને બદલવા/edit કરવા મુશ્કેલ થઈ ગયા છે. ખાસ કરીને keyboard પરની end અને up-down arrow keys નથી ચાલતી!\n‘સિલેક્શન બ્લોકર’ને કોમેન્ટ બોક્સ સાથે કંઈ લેવા દેવા નથી. કોમેન્ટ બોક્સમાં લખાયેલા શબ્દો સિલેક્ટ કરી/બદલી શકાય છે, કીબોર્ડ પર ‘હોમ’ અને ‘એન્ડ’ કી ચાલે છે તેમજ ‘અપ’ અને ‘ડાઉન’ કી પણ ચાલે છે. ટૂંકમાં એડિટીંગ માટેની બધી જ કી ચાલે છે.\nગુગલ ક્રોમ, ફાયરફોક્સ, ઓપેરા, સફારી અને ઈન્ટરનેટ એક્સપ્લોરરમાં તપાસી જોયું છે.\nઆપને ખરેખર સમસ્યા શું છે તે ન સમજાયું.


તું એમ માને છે કે તારા વગર નહીં ચાલે? – ચિંતનની પળે : કૃષ્ણકાંત ઉનડકટ | ચિંતનની પળે : કૃષ્ણકાંત ઉનડકટ\nJanuary 6, 2021 Krishnkant Unadkat chintan ni pale 0\nતું એમ માને છે કે\nતારા વગર નહીં ચાલે?\nમારે આ જન્મારામાંથી નીકળવું છે,\nઅજવાળાંના સ્વામી થોડો ટેકો કરજે,\nસંબંધ ગજબની ચીજ છે. સંબંધ ઘણી વખત સમજાતો નથી. કોઇ એટલું વહાલું કેવી રીતે લાગવા માંડે કે એના વગર મજા જ ન આવે? ક્યાંય જઇએ ત્યારે થાય કે એ અહીંયા હોય તો કેવી મજા આવે? સંબંધમાં હાજરી અને ગેરહાજરીનો મતલબ જ બદલાઇ જાય છે. જેના પ્રત્યે લગાવ હોય એ હાજર ન હોય તો પણ એવું જ લાગે છે કે એ સાથે છે. દૂર હોય તો પણ લાગે કે પાસે છે. હવામાં હાજરી વર્તાતી હોય છે. સાથે ન હોય તો પણ સાંનિધ્યનો અનુભવ થતો હોય છે. પ્રેમ ન હોય ત્યારે હાજર હોય તો પણ એની અસર વર્તાતી નથી. સામે હોય તો પણ ગેરહાજર હોય એવું લાગે છે. એ હોય કે ન હોય, તેનાથી કોઇ ફેર પડતો નથી. ઘણા લોકોને જોઇએ ત્યાં જ એવું લાગે કે, છે તો સાથે પણ બહુ દૂર હોય એવું ફીલ થાય છે. એક સોફા પર બેઠેલા બે વ્યક્તિ પણ જોજનો દૂર હોઇ શકે છે અને સાત સમંદર પાર હોય એ પણ ક્યારેક સાવ નજીક હોય એવું લાગે છે. દિલને ડિસ્ટન્સ નથી નડતું. નજર ન પહોંચે ત્યાં પણ નજાકત પહોંચી જતી હોય છે. મનથી મનનું એક જોડાણ હોય છે. વેવ્ઝ માત્ર ઝીલાતા હોતા નથી, જીવાતાં પણ હોય છે.\nએક પ્રેમી અને પ્રેમિકા હતાં. પ્રેમિકાને વધુ સ્ટડી માટે વિદેશ જવાનું થયું. પ્રેમીને કહ્યું કે, ‘મારે જવું છે.’ પ્રેમીએ કહ્યું કે, ‘ખુશીથી જા. હું તારી રાહ જોઇશ. નો ડિસ્ટન્સ રિલેશન આપણે જીવ્યાં છીએ, લોંગ ડિસ્ટન્સ રિલેશન પણ એટલી જ ઉત્કટતાથી જીવીશું.’ દૂર ગયા પછી પણ બંનેના પ્રેમમાં તસુભાર ફેર ન પડ્યો. વિદેશમાં એ છોકરીને સાથે ભણતા એક છોકરા સાથે દોસ્તી થઇ. એ છોકરાએ એક વખત છોકરીને પૂછ્યું, ‘તારો પ્રેમી ત્યાં કોઇ બીજી છોકરીના પ્રેમમાં નહીં પડી જાય, એની શું ખાતરી છે?’ છોકરીએ કહ્યું, ‘આ દુનિયામાં ખાતરી તો કોની છે? શેનીયે ખાતરી નથી! જિંદગીની પણ ક્યાં ખાતરી છે? થોડી જ વારમાં શું થવાનું છે એની પણ કોઇ ગેરન્ટી નથી, છતાં હું એના વિશે કહીશ કે મને એના પર ભરોસો છે. ખાતરી અને ભરોસામાં બહુ મોટો ફેર છે. ખાતરી આપવી પડે છે અને ભરોસો કેળવવો પડે છે! અમારા બંનેની વેવલેન્થ પાવરફુલ છે. મને એના અવાજના રણકા ઉપરથી સમજાઇ જાય છે કે એની ઉત્કટતા એવી ને એવી છે કે નહીં? ભરતી આવે એની જેને સમજ હોય ને એ ઓટને પણ સારી રીતે ઓળખી જતાં હોય છે! મને એની માથે ભરોસો છે એનું કારણ એ પણ છે કે એને પણ મારા પર પૂરેપૂરો ભરોસો છે. એને ક્યારેય એવો વિચાર જ ન આવે કે હું તેની નથી! શ્રદ્ધા પાસે શંકા પાતળી પડી જતી હોય છે. શંકા સંબંધને ખોખલો કરી નાખે છે. મને ખબર છે કે એને મારા વગર ચાલવાનું નથી અને એને પણ ખબર છે કે હું એના વગર રહી શકવાની નથી!’\nદરેક માણસની લાઇફમાં ઓછામાં ઓછી એક વ્યક્તિ એવી હોય છે, જેના વગર જિંદગી અધૂરી લાગે. દુનિયામાં એવું કહેવાતું રહ્યું છે કે, કોઇના વગર કંઇ અટકતું નથી. સાચી વાત છે. બધું જ ચાલતું રહેવાનું છે. જે લોકો એવું માનતા હતા કે મારા વગર નહીં ચાલે એવા લોકોથી કબ્રસ્તાનો ભર્યા છે. દરેક વગર ચાલ્યું છે. ઘડિયાળ બંધ પડી જાય તો પણ સમય રોકાતો નથી. એક યુવાને પાર્ટી એરેન્જ કરી. તેના મિત્રને ઇન્વિટેશન આપ્યું. મિત્રએ આવવાની ના પાડી. પાર્ટી અરેન્જ કરી હતી એ મિત્ર ગુસ્સે થયો. તેણે એમ કહ્યું કે, ‘તું એમ માને છે કે તારા વગર નહીં ચાલે? તું આવે કે ન આવે તેનાથી કોઇ ફેર પડવાનો નથી!’ મિત્રએ કહ્યું, ‘તારી વાત સાચી છે. મારા ન આવવાથી કોઇ ફેર પડવાનો નથી. ફેર પડવાનો હોત તો હું ચોક્કસ આવ્યો હોત. તમારી ગેરહાજરીની જ્યાં નોંધ લેવાવાની ન હોય ત્યાં હાજરી આપતાં પહેલાં વિચારવું જોઇએ.’ આપણે બધાંને એમ થાય કે હું હોઉં કે ન હોઉં, કોને ફેર પડવાનો છે? કોણ મને યાદ કરવાનું છે?’\nએક કાર્યક્રમ ચાલતો હતા. ઘણા બધા લોકો હતા. એક છોકરીએ તેના મિત્રને વીડિયો કોલ કર્યા. કાર્યક્રમ બતાવ્યો. એ પછી કહ્યું કે, ‘તને મિસ કરું છું.’ તેના મિત્રએ કહ્યું, ‘અત્યારે કાર્યક્રમ એન્જોય કર ને. આ વાત તો તું પછી પણ કરી શકી હોત!’ તેની મિત્રએ કહ્યું, ‘પણ તું અત્યારે મિસ થાય છે એનું શું? તું કહેતો હતો કે હું નહીં આવું તો કંઇ ફેર પડવાનો નથી. મારે તને એટલું જ કહેવું છે કે, બીજા કોઇને ફેર પડે કે ન પડે, મને ફેર પડે છે! મને તારા વગર ખાલીપો લાગે છે. મને એમ થાય છે કે, તું અહીં હોત તો મારા માટે આ કાર્યક્રમ વધુ રંગીન હોત!’\nજે વ્યક્તિને આપણાથી ફેર પડતો હોય તેના માટે તમે હાજર હોવ છો? તમારા વગર કોઇ એકલતા અનુભવે છે? તમારી કોઇ રાહ જુએ છે? એવી વ્યક્તિનો આદર કરજો. આવા લોકો બહુ ઓછા હોય છે. આપણને પણ કોઇની ઝંખના હોય છે. એક સાવ સાચી ઘટના છે. ત્રણ કપલનું એક ગ્રુપ હતું. એક વખત એક ટ્રિપ પર જવાનું નક્કી થયું. એક પતિ-પત્નીમાંથી પતિને રજા ન મળી. પત્નીએ બીજા બે કપલને ના પાડી કે અમારાંથી નહીં અવાય. બીજા બે કપલે એને કહ્યું કે, ‘તારા હસબન્ડને રજા નથી મળી, તું તો આવી શકે એમ છે ને? તું આવ!’ બહુ ના પાડી છતાંયે બે કપલે એને ધરાર સાથે લીધી. એ યુવતી ટ્રિપને એન્જોય જ કરી શકતી નહોતી. તેના પતિ વગર તેને મજા જ આવતી નહોતી. બે દિવસની ટ્રિપ પૂરી થઇ. છૂટા પડતી વખતે એક કપલની વાઇફે એ યુવતીને સોરી કહ્યું. તેણે કહ્યું કે, ‘યાર, એવું લાગે છે કે તને ધરાર સાથે લઇને અમે પાપ કર્યું. તું એના વગર જરાયે એન્જોય કરી ન શકી.’ પેલી યુવતીએ કહ્યું, ‘હા યાર, હું એના વગર એન્જોય કરી શકતી નથી! મેં પ્રયત્ન કર્યાં પણ હું ન કરી શકી. મને દરેક મજામાં, દરેક સુખમાં અને દરેક ખુશીમાં એ જોઇએ છે. એના વગર બધું અધૂરું જ લાગે છે.’ તેની ફ્રેન્ડે પૂછ્યું, ‘કેવી સારી વાત છે! મને તો ક્યારેક સાથે હોઇએ ત્યારે ઘણા સવાલો થાય છે કે અમે એકબીજાની હાજરી કેટલી એન્જોય કરીએ છીએ?’\nઆત્મીયતા હોય તો જ અસાંગરો લાગે. કોઇની ગેરહાજરી આપણને અંદરથી શોષતી હોય છે. ટેક્નોલોજીએ હવે અસાંગરાની ઇન્ટેન્સિટી ઓછી કરી નાખી છે. દુનિયાના કોઇ પણ ખૂણે હોય તો પણ આપણે એનું મોંઢું જોઇ શકીએ છીએ. એક વખતે આવી વાત મિત્રોમાં થતી હતી. આ વાત સાંભળીને એક યુવતીએ કહ્યું, ‘સાચી વાત છે, હવે મોબાઇલના કારણે અસાંગરો નથી લાગતો, પણ આઘાત લાગવાનું પ્રમાણ વધતું જાય છે. આપણે યાદ કરતાં હોઇએ, મિસ કરતાં હોઇએ અને ફોન કે વીડિયો કોલ કરીએ ત્યારે સામેથી જે રણકાની અપેક્ષા હોય એ ન સાંભળવા મળે ત્યારે એવું થાય છે કે, ફોન ન કર્યો હોત તો સારું હતું!’ ઉત્કટતા જો બંને તરફ સરખી ન હોય તો અધૂરપ લાગે છે. તમારી વ્યક્તિ તમને ફોન કે મેસેજ કરે ત્યારે તેને જવાબ આપવાની તમારી તત્પરતા કેવી હોય છે? તમારાથી જેને ફેર પડતો હોય એનું જતન કરજો અને તમારી જાતને નસીબદાર સમજજો કે કોઇ એવું છે, જેને તમારાથી ફેર પડે છે. એને તમારા વગર નથી ચાલતું. આપણી હાજરી અને આપણી હયાતી બહુ ઓછા લોકો માટે એના જીવવાનું કારણ હોય છે! સંબંધની કદર એટલે આપણને જે પ્રેમ કરે છે એની ઓળખ!\nદુનિયા સાથેના સંબંધો નિભાવવામાં આપણા અંગત સંબંધો દાવ પર ન લાગી જાય એની સાવચેતી રાખવી જોઇએ. આપણી જેને ફિકર હોય છે, એની ચિંતા આપણને કેટલી હોય છે? –કેયુ\n(‘દિવ્ય ભાસ્કર’, ‘કળશ’ પૂર્તિ, તા. 06 જાન્યુઆરી 2021, બુધવાર, ‘ચિંતનની પળે’ કોલમ)


True Story – Medha Pandya Bhatt\nmedhaTrue StoryLeaveacomment\nમારી વેબસાઇટની પહેલી જ ટ્રુ સ્ટોરી વાંચીને મને એક મેઇલ મળ્યો. જેમાં ફક્ત એક નંબર હતો અને સાથે ‘કોલ મી’ કહીને મેસેજ લખવામાં આવ્યો હતો. નવસારીની એક મહિલાએ મને આ મેઇલ કર્યો હતો. જેમાં ફક્ત એક કોન્ટેક્ટ નંબર અને સાથે લખાયેલા ટૂંકા ટચ ફક્ત ‘કોલ મી’ શબ્દને લઇને કુતુહલ થયુ અને મેં ફોન કર્યો. મારી…\nવલસાડથી અમદાવાદ આવવા માટે રાણકપુર એક્સપ્રેસમાં હું ચડી. ટી.સીને જગ્યા માટે ભલામણ કરી ત્યારે તેણે મને એસ-9 માં 11 નંબર પાસે જવા માટે કહ્યું કારણકે ત્યાં એક વ્યક્તિ ભરૂચ ઉતરવાની હતી. કહેલી જગ્યાએ પહોંચતા થોડીવાર ઊભી રહી તે દરમિયાન ત્યાં બેઠેલા એક મહિલાએ મને બેસવા માટે કહ્યું. તેમની સામે સ્મિત કરી હું તેમની બાજુમાં બેસી…


ડોક્ટરની બેદરકારીનાં કારણે બગડી ગયો અભિનેત્રીનો ચહેરો, સોશિયલ મીડિયા પર ઠાલવ્યો રોષ – Samkaleen\nટેલિવિઝન અભિનેત્રીઓ હોય કે ફિલ્મ અભિનેત્રી ચેહરા દરેક માટે સૌથી ખાસ છે. જેની તેઓ વધુ સારી સંભાળ પણ લે છે. આવી સ્થિતિમાં જો કોઈ અભિનેત્રી ડોક્ટરની બેદરકારીનો શિકાર બની જાય અને તેનો ચેહરો બગડી જાય તો શું થાય? તાજેતરમાં તમિલ અભિનેત્રી રાયઝા વિલ્સન સાથે આવું જ કંઈક થયું છે. રાયઝા તેની સારવાર માટે ત્વચારોગ નિષ્ણાત પાસે ગઈ, પરંતુ કંઈક એવું બન્યું કે હવે તે ડોક્ટર ઉપર ફિટકાર વરસાવી રહી છે.\nખરેખર તમિલ અભિનેત્રી રાયઝા વિલ્સન ડોક્ટર પાસે સિંપલ ફેશિયલ કરાવવા ગઈ. પરંતુ ક્લિનિકમાં ડોક્ટરે તેને અન્ય સારવાર વિશે સજેશન આપ્યું અને તે ટ્રીટમેન્ટ કરવા ફોર્સ પણ કર્યું. જ્યારે રાયઝાએ તે ટ્રીટમેન્ટ કરાવી ત્યારે તેનો આખો ચહેરો બગડી ગયો. હવે રાયઝાએ સોશિયલ મીડિયા પર પોસ્ટ શેર કરીને પોતાનો વાંધો શેર કર્યો છે અને ડોક્ટરને પણ જોરદાર ઠપકો આપવામાં આવ્યો છે.\nરાયઝાએ પોસ્ટમાં પોતાની એક તસવીર તેના ઓફિશિયલ ઇન્સ્ટાગ્રામ એકાઉન્ટ પર શેર કરી છે. આ તસવીરમાં રાયઝાના ચહેરા પર અને આંખોની નીચે નોંધપાત્ર સોજો જોવા મળી રહ્યો છે. આ પોસ્ટ સાથે રાયઝાએ લખ્યું, ‘ગઈકાલે હું @drbhairavisenthil ને મળી, સિંપલ ફેશિયલ ટ્રીટમેન્ટ માટે. ડોક્ટરે મને ચહેરા માટે અન્ય ટ્રીટમેન્ટ કરવાનું સજેશન કર્યું અને એ ટ્રીટમેન્ટ કરવામાં આવી તો તેનું આ પરિણામ આવ્યું છે.\nઆગળ, રાયઝાએ પોસ્ટમાં લખ્યું, ‘તે ડોક્ટર આજે મારી સાથે વાત કરવા અથવા મળવાનો ઇનકાર કરી રહી છે. કર્મચારીઓ જણાવી રહ્યા છે કે તેઓ શહેરની બહાર છે. ‘ રાયઝાની આ પોસ્ટમાં તેનો ગુસ્સો સ્પષ્ટ દેખાઈ રહ્યો છે. રાયઝા કહે છે કે તેણીને ડોક્ટર દ્વારા આ સારવાર લેવાની ફરજ પાડવામાં આવી હતી. તે ટ્રીટમેન્ટ કરાવ્યા બાદ ચહેરો બગડ્યો છે અને હવે ડોકટરો પણ તેને મળતા નથી.\nઆ સિવાય રાયજાની ઇન્સ્ટાગ્રામ સ્ટોરી પર ચાહકોના સંદેશાઓના સ્ક્રીનશોટ પણ શેર કરાયા હતા. જેની સાથે તેણે લખ્યું, ‘મારો ઇનબોક્સ એવા લોકોના સંદેશાથી ભરેલો છે જેમણે પોતાના ચહેરાની સારવાર એ જ ડર્મેટોલિજસ્ટ પાસે કરાવી હતી અને તેમને પણ ખરાબ રિઝલ્ટ મળ્યા છે.\nAuthor samkaleen_adminPosted on April 18, 2021 Categories Entertainment\nPrevious Previous post: કોરોના દર્દીઓ સુધી શ્વાસ પહોંચાડશે રેલ્વે, ઓક્સિજન એક્સપ્રેસની જાહેરાત, ગ્રીન કોરિડોર દ્વારા થશે સપ્લાય\nNext Next post: કોરોનાનું બીજું મોજું: રાષ્ટ્રવ્યાપી લોકડાઉન અંગે નિર્મલા સીતારમણે કરી મોટી વાત, તમે પણ જાણો


ખૂલી પોલ/ મોદીની ભાજપ ભલે વાહવાહી કરે પણ ભારતમાં અહીં મોદી નથી લોકપ્રિય, સત્તાઓ ઉથલાવી એ કપરાં ચઢાણ - GSTV\nદક્ષિણ ભારતમાં અને મુસ્લિમોમાં વડા પ્રધાન નરેન્દ્ર મોદીની લોકપ્રિયતા ઘટી હોવાનું એક સર્વેમાં ખુલાસો થયો છે. દક્ષિણ ગુજરાતમાં સત્તાઓ પલટાવી એ મોદી અને ભાજપ માટે સરળ નથી. અહીં મમતા સહિતની સ્થાનિક પાર્ટીઓ ભાજપને ટક્કર આપી શકે છે.\nદક્ષિણ ભારતમાં નથી મોદી લોકપ્રિય\nએક ટીવી ચેનલે કાર્વી ઇનસાઇટ્સ લિમિટેડ પાસે કરાવેલા સર્વેમાં જાણવા મળ્યા મુજબ વડા પ્રધાન નરેન્દ્ર મોદી લોકપ્રિયતા દક્ષિણ ભારતમાં સૌથી ઓછી એટલે કે 63 ટકા હતી. વડા પ્રધાન અને શાસક પક્ષ એનડીએ માટે ચિંતાનો વિષય બની રહે એવું તારણ એ હતુ્ં કે મુસ્લિમો આજે પણ એમના દેખાવથી નારાજ હતા. અન્ય કોમો અને સમૂહોની તુલનાએ મુસ્લિમો તરફથી મોદીને ખૂબ ઓછું રેટિંગ મળ્યું હતું.\nમોદી સરકારની લોકપ્રિયતા ઘટી\nકાર્વીએ મૂડ ઑફ ધ નેશન (રાષ્ટ્રનો મિજાજ) વિષય પર એક સર્વે હાથ ધર્યો હતો. ચીન સાથે સરહદી વિવાદ, પાકિસ્તાન સાથેના સંબંધો, જમ્મુ કશ્મીર, કોરોનાનો સામનો વગેરે બાબતોમાં ભલે નરેન્દ્ર મોદીના નેતૃત્વના વખાણ થયા હોય, દક્ષિણ ભારતમાં અને મુસ્લિમોમાં વડા પ્રધાનની લોકપ્રિયતા ઘટી ગઇ હતી.\nસર્વેમાં આ મુદ્દા પર કરાયું ધ્યાન કેન્દ્રિત\nજો કે સર્વેમાં એક મુદ્દો સ્વીકારાયો હતો કે બીજી વાર સત્તા પર આવવામાં વડા પ્રધાનને હિન્દુત્વનો એજન્ડા ખૂબ ઉપયોગી નીવડ્યો હતો. રાષ્ટ્રીય સ્વયંસેવ સંઘનો ટેકો પણ એમાં કામ લાગ્યો હતો. સર્વે મુજબ મોદી શાસનની બે સૌથી મોટી સિદ્ધિ સુપ્રીમ કોર્ટે અયોધ્યામાં રામ મંદિર બનાવવા આપેલો ચુકાદો અને કશ્મીરમાં 370 મી કલમ રદ કરવાની હતી. આ બંને મુદ્દા લાંબા સમયથી ભાજપ અને સંઘ પરિવારની કામની યાદીમાં સામેલ હતા.\nઆ બાબતોમાં પીએમ મોદી લોકપ્રિય\nઆ સર્વેનું તારણ એ હતું કે હાલ તુરત મોદી સરકાર પર કોઇ જોખમ નથી. નિષ્ણાતોના કહેવા મુજબ મોદીની લોકપ્રિયતા અમુક તમુક મુદ્દાપર આધારિત નક્કી નથી થતી. 370મી કલમ રદ કરવા ઉપરાંત બાલાકોટમાં સર્જિકલ સ્ટ્રાઇક જેવી બાબતોએ એક નેતા તરીકે તેમની પ્રતિમા સુદ્રઢ કરી હતી. જો કે માત્ર 38 ટકા લોકોએ કહ્યું હતું કે નરેન્દ્ર મોદી ફરીવાર વડા પ્રધાન બનવા જોઇએ. આથી વધુ સર્વેની કોઇ વિગત ઉપલબ્ધ નહોતી.


ધારાસભ્ય બન્યાંને એક વર્ષ બાદ ભાજપના નેતાએ કર્યાં લગ્ન | BJP Leader Khabbu Tiwari marriage after become MLA in Uttar Pradesh | ચૂંટણી જીતવા સુધી કુંવારા રહેવાના ખાધા હતા સોગંદ, ધારાસભ્ય બન્યાં પછી એક વર્ષે થયાં લગ્ન; યોજ્યું ગ્રાન્ડ રિસેપ્શન\nHome »\tNational News »\tDesh »\tધારાસભ્ય બન્યાંને એક વર્ષ બાદ ભાજપના નેતાએ કર્યાં લગ્ન | BJP Leader Khabbu Tiwari marriage after become MLA in Uttar Pradesh\nચૂંટણી જીતવા સુધી કુંવારા રહેવાના ખાધા હતા સોગંદ, ધારાસભ્ય બન્યાં પછી એક વર્ષે થયાં લગ્ન; યોજ્યું ગ્રાન્ડ રિસેપ્શન\nDivyabhaskar.com | Updated - Jun 04, 2018, 10:14 AM\nગોસાઈગંજ સીટના ધારાસભ્ય ઈન્દ્રપ્રતાપ તિવારી ઉર્ફે ખબ્બુ તિવારીએ 31 મેનાં રોજ ઘણા જ સાદા સમારંભમાં લગ્ન કર્યાં.\nખબ્બૂ તિવારીના લગ્ન ગોંડાની આરતી સાથે થયાં છે, જે પોસ્ટગ્રેજ્યુએટ છે\nફૈઝાબાદઃ ગોસાઈગંજ સીટના ધારાસભ્ય ઈન્દ્રપ્રતાપ તિવારી ઉર્ફે ખબ્બુ તિવારીએ 31 મેનાં રોજ ઘણા જ સાદા સમારંભમાં લગ્ન કર્યાં. શનિવારે તેઓએ અયોધ્યામાં પોતાના મોસાળમાં ગ્રાંડ રિસેપ્શન પાર્ટી રાખી હતી. જેમાં અનેક મોટા નેતા અને તેના સંબંધીઓ પહોંચ્યા હતા. તેઓએ CM યોગીથી લઈને ગૃહમંત્રી રાજનાથ સિંહને આમંત્રણ મોકલ્યું હતું. વીઆઈપી મહેમાનો માટે તેઓએ પંડાલની આસપાસ છ હેલિપેડ પણ બનડાવ્યાં હતા. આ એ જ ખબ્બૂ તિવારી છે જેઓએ યુપી વિધાનસભા 2017નો પ્રચાર એમ કહીને કર્યો હતો કે જ્યાં સુધી ચૂંટણી નહીં જીતી જવું ત્યાં સુધી લગ્ન નહીં કરુ. જે બાદ તેઓએ યુપી વિધાનસભાની ચૂંટણી જીતી અને એક વર્ષ પછી લગ્ન કર્યાં છે.\nનેતાઓએ પણ કર્યો હતો આ અંગેનો પ્રચાર\n- યુપી વિધાનસભા ચૂંટણીમાં ગોસાઈગંજ સીટ પર પહોંચેલા અનેક મોટા નેતાઓએ પણ મંચ પરથી ખબ્બૂના લગ્ના કરાવવા તેને જીતાડવાનું આહ્વાન કર્યું હતું. ચૂંટણી ક્ષેત્રે એક જ નારો ગુંજતો હતો કે "ખબ્બૂ તિવારીને જીતાડીશું, બેન્ડ, બાજા અને બારાત લઈ જઈશું."\n- અંતે તેમને જનતાનો સપોર્ટ મળ્યો અને તે સમાજવાદી પાર્ટીના ઉમેદવાર અને પૂર્વ MLA અભય સિંહને હરાવીને ધારાસભ્ય બન્યા છે.\nગોંડામાં થયા છે લગ્ન\n- મળતી માહિતી મુજબ ખબ્બૂ તિવારીના લગ્ન ગોંડાની આરતી સાથે થયા છે. તેને પોસ્ટ ગ્રેજ્યુઅટ કર્યું છે. ઘણાં જ સાદા સમારંભમાં આ લગ્ન થયા છે. જેમાં સંબંધીઓ અને ધારાસભ્યોના કેટલાંક સમર્થકો સામેલ થયા હતા.\n- શનિવારે તેમનું રિસેપ્શન યોજાયું હતું. જેમાં વિનય કટિયારથી લઈને અનેક મોટા નેતા પહોંચ્યા હતા. જેમાં કેન્દ્રીય મંત્રી અનુપ્રિયા પટેલ, ડો. મહેશ શર્મા, સુધાંશુ ત્રિવેદી પણ હાજર રહ્યાં હતા. મોડી રાત્રે મહેમાનો જતા-આવતા રહ્યાં હતા.\nરિસેપ્શન માટે થઈ ખાસ તૈયારીઓ\n- સૂત્રોના જણાવ્યા પ્રમાણે રિસેપ્શ માટે 20,000 ખાસ મહેમાનો અને અંદાજે 1 લાખથી વધારે લોકોને આમંત્રણ આપવામાં આવ્યું હતું.\n- રિસેપ્શનને ગ્રાન્ડ બનાવવા માટે અમુક સાંસ્કૃતિ કાર્યક્રમોનું આયોજન પણ કરવામાં આવ્યું છે. તેમાં સૌથી ખાસ ભોજપુરી ગાયક પવન સિંહ તેમાં પર્ફોમ કર્યું હતું.\n- પાર્ટીમાં ખાસ મહેમાનો માટે 56 મીઠાઈઓ બનાવવામાં આવી હતી. તેને બનાવવા માટે અલગ અલગ જિલ્લામાંથી ખાસ કારીગરોને બોલાવવામાં આવ્યા હતા.\n8 મેજિસ્ટ્રેટ અને 500 પોલીકર્મીઓ થયા હતા તહેનાત\n- સમારોહમાં ખાસ મહેમાનોની સુરક્ષાને ધ્યાનમાં રાખીને પ્રશાસનિક ટીમને એક્ટિવ કરી દેવામાં આવી હતી. ડીએમ અનિલ કુમારે જણાવ્યું કે, સુરક્ષા માટે 500 પોલીસકર્મી અને 8 મેજિસ્ટ્રેટને વિશેષ રીતે તહેનાત કરવામાં આવ્યા હતા. આ દરેક આયોજન સ્થળની આસપાસની સુરક્ષાને ધ્યાનમાં રાખીને કરવામાં આવ્યું હતું.\nડિસેમ્બર 2016માં બીજેપીમાં થયા હતા સામેલ\n- ખબ્બૂ તિવારી ડિસેમ્બર 2016ની ચૂંટણી પહેલાં અમિત શાહની હાજરીમાં લખનઉમાં બીજેપીમાં સામેલ થયા હતા. ખબ્બૂ સપા અને બસપા બંને પાર્ટીમાં રહી ચૂક્યા છે. પરંતુ તે પાર્ટીમાંથી વારંવાર ચૂંટણી લડ્યા પછી પણ તેઓ જીતી નહતા શકતા. જ્યારે બીજેપીની ટીકિટ પર તેમને જીત મળી હતી.\nબાહુબલીના નામથી ઓળખે છે લોકો\n- યુવાનોનામાં ખબ્બૂની લોકપ્રિયતા વધારે છે. ખબ્બૂ હંમેશા તેમની દબંગ સ્ટાઈલમાં જ રહેવાનું વધારે પસંદ કરે છે.\n- તેઓ ગમે ત્યારે જેને મદદની જરૂર હોય તેને મદદ કરવા પહોંચી જાય છે.\n- માનવામા આવે છે કે, જીતેલો ધારાસભ્યો 4-6 ગાડીઓ લઈને ફરે છે. જ્યારે ખબ્બૂ 12-15 ગાડીઓ વગર ક્યાંય જતા જ નથી.\n- ખબ્બૂએ એમએમસી સાકેતથી અભ્યાસ પૂરો કર્યો છે. તેઓ ખૂબ સ્કોલર વિદ્યાર્થીઓમાંથી એક હતા. તેઓ વિદ્યાર્થી યૂનિયનની ચૂંટણીથી જ રાજકારણમાં ખૂબ સક્રિય હતા અને ત્યારથી જ તેમણે રાજકારણમાં આવવાનું નક્કી કર્યું હતું. 1994-95માં તેઓ સાકેત કોલેજના મહામંત્રી રહી ચૂક્યા છે. તેઓ બે વખત જિલ્લા પંચાયત સભ્યો પણ રહ્યા છે. 2007માં વિધાનસભા ચૂંટણીમાં તેઓ સપામાંથી અયોધ્યા માટે ચૂંટણી લડ્યા હતા, પરંતુ હારી ગયા હતા.\nયુપી વિધાનસભા ચૂંટણીમાં ગોસાઈગંજ સીટ પર ઘણાં મોટા નેતાઓએ ખબ્બૂના લગ્ન કરાવવા માટે તેઓને જીતાડવાનું આહ્વાન કર્યું હતું\nશનિવારે તેમનું રિસેપ્શન યોજાયું હતું જેમાં વિનય કટિયારથી લઈને ઘણાં મોટા નેતાઓ પહોંચ્યા હતા. કેન્દ્રીય મંત્રી અનુપ્રિયા પટેલ, ડો. મહેશ શર્મા, સુધાંશુ ત્રિવેદી પણ ઉપસ્થિત રહ્યાં હતા


kareena kapoor: નાનકડા જેહે પપ્પા સાથે ગાર્ડનમાં કરી મસ્તી, પટૌડી પેલેસમાં ઉજવી રહ્યો છે પહેલી દિવાળી - saif ali khan and son jeh are having fun kareena kapoor shares cute picture | I am Gujarat\nsaif ali khan and son jeh are having fun kareena kapoor shares cute picture\nનાનકડા જેહે પપ્પા સાથે ગાર્ડનમાં કરી મસ્તી, પટૌડી પેલેસમાં ઉજવી રહ્યો છે પહેલી દિવાળી\nMitalben Gadhiya | I am Gujarat | Updated: Nov 4, 2021, 12:42 PM\nકરીના કપૂર અને સૈફ અલી ખાન બંને દીકરા સાથે હાલ મુંબઈથી દૂર છે. એક્ટ્રેસે જેહ અને સૈફની ક્યૂટ તસવીર શેર કરી છે.\nપટૌડી પેલેસમાં દીકરા જેહની પહેલી દિવાળી ઉજવી રહ્યા છે કરીના કપૂર અને સૈફ અલી ખાન\nકરીના કપૂરે શેર કરેલી તસવીરમાં પપ્પા સૈફ અલી ખાન સાથે રમતો જોવા મળ્યો જેહ\nહાલમાં જ આઠ મહિનાનો થયો છે કરીના કપૂર અને સૈફ અલી ખાનનો દીકરો જેહ\nએક અઠવાડિયું જેસલમેરમાં વેકેશન માણ્યા બાદ કરીના કપૂર, સૈફ અલી ખાન, તૈમૂર અને જેહ હાલ પટૌડી પેલેસમાં છે, જ્યાં તેઓ દિવાળી ઉજવી રહ્યા છે. કરીના કપૂરે ત્યાંથી બેબી પટૌડી એટલે કે જહાંગીરની તસવીર ઈન્સ્ટાગ્રામ હેન્ડલ પર શેર કરી છે. જેમાં તે પપ્પા સૈફ અલી ખાન સાથે રમતો જોવા મળી રહ્યો છે.\nતસવીરમાં, સૈફ અને જેહને પટૌડી પેલેસના ગાર્ડનમાં મસ્તી કરતા જોઈ શકાય છે. જેની આજુબાજુ તેના રમકડા પડ્યા છે. જેહે બિસ્કિટ કલરનું ટી-શર્ટ પહેર્યું છે અને સફેદ કલરનું લાળીયું બાંધ્યું છે. તો સૈફે વાદળી ટી-શર્ટમાં જોવા મળી રહ્યો છે. આ સાથે એક્ટ્રેસે લખ્યું છે 'પ્રેમ અને પ્રકાશ', તેણે હાર્ટ ઈમોજી પણ મૂક્યું છે. આ તસવીર કરીનાની નણંદ સબા અલી ખાને કોમેન્ટ કરીને 'માશાઅલ્લાહ' લખ્યું છે.\nધમાકેદાર રહી રેમો ડિસૂઝાના ઘરે થયેલી દિવાળી પાર્ટી, પત્ની સાથે નાચ્યો પુનિત પાઠક\nકરીના કપૂરનો લાડલો જેહ હાલમાં જ આઠ મહિનાનો થયો છે. એક્ટ્રેસે આ પ્રસંગે જેહની ક્યૂટ તસવીર શેર કરી હતી. જેમાં તે રમતો જોવા મળ્યો હતો. આ તસવીરમાં તેનો ચહેરો દેખાઈ રહ્યો નહોતો. આ સાથે લખ્યું હતું 'ડાઉનવર્ડ ડોગ. આખો પરિવાર યોગાસન કરે છે, તમે જોયું. આઠ મહિના, મારો દીકરો'.\nફરહાન અખ્તરે ગર્લફ્રેન્ડ શિબાની દાંડેકર સાથે કરી ધનતેરસની પૂજા\nકરીના કપૂર અને પરિવારના અન્ય ત્રણ સભ્યો બે દિવસ પહેલા દિલ્હી એરપોર્ટ પર જોવા મળ્યા હતા. તેઓ પટૌડી પેલેસ જઈ રહ્યા હતા. આ દરમિયાન એક્ટ્રેસે જાંબલી કલરની સલવાર-કમીઝ સૈફ અલી ખાન સ્કાય બ્લૂ ટી-શર્ટ, ડેનિમ તો તૈમૂરે બ્લેક કલરનું ટી-શર્ટ પહેર્યું હતું. એક તસવીરમાં જેહ નેનીના ખોળામાં રમતો તો કરીના મોબાઈલમાં વ્યસ્ત જોવા મળી હતી.\nકરીના કપૂર અને સૈફ અલી ખાન આ વર્ષના ફેબ્રુઆરી મહિનામાં બીજા સંતાનના માતા-પિતા બન્યા હતા. બંનેને પહેલાથી તૈમૂર નામનો દીકરો છે, જે ચાર વર્ષનો થઈ ગયો છે. તૈમૂરનો જન્મ થયો ત્યારથી તે ઈન્ટરનેટ સેન્સેશન છે અને હવે જેહ પણ તેમા સામેલ થયો છે. ક્યૂટ જેહની એક ઝલક માટે ફોટોગ્રાફર્સ પડાપડી કરે છે.\nપ્રોફેશનલ વર્ક ફ્રંટની વાત કરીએ તો, કરીના કપૂર આમિર ખાન સાથે ફિલ્મ 'લાલ સિંહ ચઢ્ઢા'માં જોવા મળવાની છે. આ ફિલ્મ હોલિવુડની 'ફોરેસ્ટ ગમ્પ'ની હિંદી રિમેક છે. આ સિવાય તે એકતા કપૂર અને હંસલ મહેતા સાથે એક ફિલ્મનું ડિરેક્શન કરવાની છે.\nRead Next Storyધમાકેદાર રહી રેમો ડિસૂઝાના ઘરે થયેલી દિવાળી પાર્ટી, પત્ની સાથે નાચ્યો પુનિત પાઠક\ntaimur ali khan saif ali khan pataudi palace kareena kapoor's son jeh kareena kapoor jeh ali khan\nWeb Title : saif ali khan and son jeh are having fun kareena kapoor shares cute picture


હનુમાનજી મહારાજ ના આશીર્વાદથી આ પાંચ રાશિજાતકો ના આવનારા દિવસો રહેશે ખુબ જ ખાસ, થશે ધન નો વરસાદ, જાણો કઈ-કઈ છે આ ભાગ્યશાળી રાશીઓ? - મોજીલું ગુજરાત\nગ્રહોની સ્થિતિ બદલાતા તેમની અસર માનવીના જીવન પર પડે છે. તેમના જીવનમાં કેટલાક બદલાવ આવી શકે છે. કોઈક વાર તેમની સ્થિતિ કેટલીક રાશિ પર સારી રહે છે. જ્યારે કેટલાક લોકોની રાશિ પર તેમની ખરાબ અસર જોવા મળે છે. સુખ દુખ માનવીના જીવનમાં આવતા રહે છે. ઘણી વાર અનેક સમસ્યાઑનો સામનો કરવો પડે છે. તમારા પર હનુમાનજીની કૃપા બની રહેશે.\nઆ રાશિના લોકોનો સમય પરિવારના લોકો સાથે ખૂબ સારો રહેશે. કેટલાક ખર્ચાઑ થઈ શકશે. કોઈ જ્ગ્યાએ જવાનું વિચારવું નહિ તેથી કેટલૂક નુકસાન થઈ શકશે. તમારા ધંધામાં તમારે સાવચેત રહેવું જોઈએ. તમારા વિરોધી લોકો તમને કોઈ નુકસાન ન પહોચડે તેમનું ધ્યાન રાખવું જોઈએ. વાણી અને વર્તન બીજા પ્રત્યે ખૂબ સારું રાખવું જોઈએ. તેથી સમાજમાં તમારી પ્રતિષ્ઠામાં વધારો થશે.\nઆ રાશિના લોકોના આવનારા દિવસો ખૂબ સારા રહેશે. કોઈ નવું કામ કરવા માટે પરિવારના લોકોનો સાથ તમને જરૂર મળશે. તેથી તમારી આવકમાં વધારો થશે. તમારું મન શાંત રહેશે. નોકરી કરતાં લોકોને બઢતી મળશે. ખૂબ કામમાં ભાગદોડ કરવાને કારણે તમારી તબિયત સાચવવી જોઈએ. લગ્નજીવનમાં એકબીજા સાથેના સબંધો ખૂબ સારા રહેશે.\nઆ રાશિના લોકો સમય શુભ રહેશે. પરિવારના લોકો સાથેનું વાતાવરણ ખૂબ સારું રહેશે. તેથી તમે માનસિક શાંતિ અનુભવી શકશો. ધંધામાં તમારા કામદારો સાથે ચાલતા વિવાદો દૂર થશે. કોઈ નુકસાન થયેલ હોય તેમાં સફળતા મળશે. જમીન – મિલકતના કામ અટક્યાં હોય તે પૂર્ણ થઈ શકશે. તેથી તમારી આર્થિક મુશ્કેલીઓ દૂર થશે.\nઆ રાશિના લોકોનો આવનારો દિવસ શુભ રહેશે. કોઈ નવું કામ કરવા માટે પોતાની જાતે નિર્ણયો લઈ શકશો. તેથી તમારું મન ખુશ રહેશે. જૂના મિત્રો સાથે કેટલાક નવા કામ કરવા માટે વિચારી શકશો. પરિવારના લોકોને ખુશ રાખવા માટે કેટલાક પ્રસંગોનું આયોજન થઈ શકશે. તમારું સમાજમાં માન સન્માન જળવાય રહેશે.\nઆ રાશિના લોકોને તેમના કામમાં સફળતાઑ મેળવવા માટે ભાગદોડ કરવી પડશે. આવનારો સમય સારો રહેશે. તમારી આર્થિક આવકમાં વધારો થવાથી જીવન જરૂરિયાતની વસ્તુઓ તમે ખરીદી શકશો. તમારી આવકમાં વધારો કરવા માટે તમે કોઈ નવા નિર્ણયો લેવા માટે વિચારી શકશો. કોઈ બહારના લોકો પર વધારે વિશ્વાસ કરવો ન જોઈએ.\nઆ રાશિના લોકોનો દિવસ સારો રહેશે. તમારા પરિવારના લોકોની સલાહ મુજબ તમે કેટલાક કામ સરળતાથી પૂર્ણ કરી શકશો. તમારા સપનાને સાકાર કરવા માટે તમારે ખૂબ મહેનત કરવી પડશે. તેમનું ફળ તમને ખૂબ સારું મળશે. લગ્નજીવનમાં એકબીજા સાથેના સબંધોમાં પ્રેમ વધશે. તેથી તમારું મન ખુશ રહેશે.\nઆ રાશિના લોકોનો સમય ધાર્મિક કામ કરવામાં પસાર થશે. તેથી તમારું સમાજમાં માન વધશે. તમારું નસીબ તમારો સાથ આપશે. કોઈ કામ અટક્યાં હોય તે ખૂબ સારી રીતે પૂર્ણ થઈ શકશે. તમારા મિત્રોના સાથથી તમારું કામ ખૂબ સફળ થઈ શકશે. તેથી તમારી આવકમાં અચાનક વધારો થશે. પરિવારનું વાતાવરણ ખૂબ સારું રહેશે.\nઆ રાશિના લોકોનો દિવસ શુભ રહેશે. તે લોકોના જીવનમાં કેટલાક ગ્રહોની સ્થિતિ ખરાબ હોવાને કારણે જીવનમાં કેટલીક સમસ્યાઓ આવી શકશે. વાણી અને વર્તન પર તમારે અંકુશ રાખવો પડશે. કોઈ જરૂરી કામ તમારા સફળતાથી પૂરા થઈ શકશે. નોકરી કરતાં લોકોને તેમના કામમાં ખૂબ સફળતાઓ મળશે.\nઆ રાશિના લોકોને તેમના પરિવારના લોકો સાથેના સબંધો ખૂબ સારા રહેશે. કોઈ તમારા પ્રિયજનો તમારી ઘરે આવવાથી તમારું મન ખુશ થશે. તમારા સંતાનો તરફથી તમને ખુશીના સમાચાર મળશે. કોઈ કામ કરવા માટે ખૂબ મહેનત કરવી પડશે. તેનું ફળ તમને લાંબા સમય પછી મળશે. કોઈ અજાણ્યા લોકોની સલાહ ન લેવી જોઈએ. તેનાથી તમને નુકસાન થશે.\nઆ રાશિના લોકો તેમના સફળતા મેળવવા માટેના નવા રસ્તાઓ ખુલશે. તેથી તમારી આર્થિક આવકમાં વધારો થશે. ધંધામાં કામ કરતાં લોકો તમારાથી ખૂબ ખુશ થશે. કોઈ અજાણ્યા લોકો પર વધારે વિશ્વાસ ન કરવો જોઈએ. તેનાથી ધંધામાં તમને કેટલૂક નુકસાન થશે. લગ્નજીવનમાં એકબીજા સાથેના સબંધો ખૂબ સારા રહેશે.\nઆ રાશિના લોકોને કોઈ નવું કામ કરવા માટે વિચારવું ન જોઈએ. તેનાથી તમારા જીવનમાં કેટલીક મુશ્કેલીઓ આવશે. પરિવારના લોકોની સલાહ લઈને કોઈ કામ કરવા માટે વિચારવું જોઈએ. તેથી તમારું જીવન સુખમય બનશે. નોકરી કરતાં લોકોને તેમના કામમાં આગળ વધવા માટેની નવી તક મળશે. તમારું સ્વાસ્થ્ય ખરાબ થઈ શકશે.\nઆ રાશિના લોકોનો આવનરો દિવસ ખૂબ સારો રહેશે. તમારા સંતાનોની કેટલીક સમસ્યાઓ દૂર થશે. તેથી તમારી માનસિક ચિંતાઓ દૂર થશે. કોઈ નવું કામ કરવા માટે તમારે વિચારવું ન જોઈએ. તેથી તમારા ખર્ચાઑમાં વધારો થશે. લગ્નજીવન ખૂબ સારું રહેશે. તમારા જીવનસાથીને તમે કામમાં ખૂબ સાથ આપી શકશો. તમારા સબંધોમાં પ્રેમભાવ વધશે.\nજો તમે પણ કરી રહ્યા છો આ વસ્તુનુ સેવન તો થઇ જજો સાવધાન, તેના નિયમિત સેવનથી થઇ શકે છે ગેસ, અપચો અને પેટને લગતી અન્ય સમસ્યાઓ


રાહુલ ગાંધીના નિવેદન પર વિદેશ મંત્રી જયશંકરનો પલટવાર | External Affairs Minister Jaishankar's response to Rahul Gandhi's statement - Gujarati Oneindia\nરાહુલ ગાંધીના નિવેદન પર વિદેશ મંત્રી જયશંકરનો પલટવાર\n| Published: Thursday, June 18, 2020, 20:48 [IST]\nકોંગ્રેસના નેતા રાહુલ ગાંધીના પ્રશ્નના જવાબમાં વિદેશ પ્રધાન એસ. જયશંકરે કહ્યું છે કે તમામ ભારતીય સૈનિકો હંમેશા સરહદ પર હથિયાર સાથે હોય છે. આટલું જ નહીં, જ્યારે ભારતીય સૈનિકો પદ છોડે છે, ત્યારે તેઓ હથિયારો સાથે છે. 15 જૂને તેણે પણ આવું જ કર્યું હતું. ગૌવાલમાં 15 જૂનના રોજ બનેલી ઘટનાનો ઉલ્લેખ કરતાં વિદેશ મંત્રીએ કહ્યું કે તે દિવસે પણ આપણા સૈનિકો નિarશસ્ત્ર ન હતા. ચીન સાથે બોર્ડર પર ફેસઓફ દરમિયાન શસ્ત્રોનો ઉપયોગ ન કરવા માટે ઘણા સમયથી પ્રભા છે. તેમણે લખ્યું છે કે (1996 અને 2005 ના કરાર મુજબ) એલએસી પર ફેસઓફ દરમિયાન શસ્ત્રોનો ઉપયોગ થવાનો નથી. ભારતીય સૈનિકોએ આ કરારનું પાલન કર્યું હતું.\nસૈનિકોને નિ શસ્ત્ર શહીદ થવા માટે કેમ મોકલવામાં આવ્યા હતા?\nતમને જણાવી દઈએ કે પૂર્વ લદ્દાખની ગલવાન ખીણમાં સોમવારે રાત્રે ચીનના સૈનિકો સાથે હિંસક અથડામણમાં 20 ભારતીય જવાનો શહીદ થયા બાદ કોંગ્રેસના સાંસદ રાહુલ ગાંધી ગુસ્સે થયા હતા. એટલું જ નહીં, રાહુલ ગાંધીએ સવાલ ઉઠાવ્યો હતો કે ચીન આપણા નિ unશસ્ત્ર સૈનિકો પર હુમલો કરીને તેમની હત્યા કરવાની હિંમત કેવી રીતે કરશે. તે જ સમયે, તેમણે સવાલ કર્યો છે કે શા માટે આપણા સૈનિકોને કોઈ શસ્ત્ર આપ્યા વિના ચીની સૈનિકો તરફ મોકલવામાં આવ્યા હતા? ગુરુવારે પોતાના ટ્વિટમાં રાહુલે સરકાર પર કટાક્ષ કરતાં કહ્યું હતું કે 'ચીન આપણા નિ unશસ્ત્ર સૈનિકોને મારી નાખવાની હિંમત કેવી રીતે કરશે? જેમણે આપણા સૈનિકોને ત્યાં શહીદ થવા માટે શસ્ત્રો વિના મોકલ્યા હતા...! તમને જણાવી દઇએ કે બુધવારે રાહુલે પોતાના ટ્વિટમાં વડા પ્રધાન પર સીધો હુમલો કર્યો હતો અને તેમને ગાલવાન ખીણની ઘટના અંગે જવાબ માંગ્યો હતો. ડો.એસ.જૈશંકરે રાહુલના આ જ સવાલનો જવાબ આપ્યો હતો અને ગુરુવારે આ ટ્વીટ લખીને જવાબ લખ્યો હતો.\nરાહુલ ગાંધીએ પણ આ વીડિયો શેર કર્યો\nતમને જણાવી દઈએ કે ગુરુવારે સવારે હિન્દુસ્તાન ટાઇમ્સના લેફ્ટનન્ટ જનરલ એચ.એસ. પનાગ (નિવૃત્ત) ની વાતચીતનો વીડિયો શેર કરતી વખતે રાહુલ ગાંધીએ સવાલ કર્યો છે કે ચીન આપણા નિarશસ્ત્ર સૈનિકો પર હુમલો કરીને તેમની હત્યા કરવાની હિંમત કેવી રીતે કરે છે. શેર કર્યું છે આમાં એચ.એસ. પનાગ સમજાવી રહ્યા છે કે ભારતનાં આગળનાં પગલાં શું હોઈ શકે છે. તેમણે કહ્યું હતું કે ભારતે આ ઘટનાથી ભાવનાત્મક રીતે દૂર રહેવું જોઈએ નહીં. સરહદ પર જે બન્યું છે તે ભારત અને ચીન વચ્ચે જ નહીં પણ દુનિયાભરમાં દુખદાયક ઘટના છે. તેમણે કહ્યું હતું કે ભારતે લદાખમાં ચીની સૈન્યને પાછું લાવવાની કોશિશ કરવી જોઈએ અને એપ્રિલમાં પરિસ્થિતિને ફરીથી સ્થાપિત કરવી જોઈએ. તેમણે કહ્યું કે આ મામલો વાટાઘાટો દ્વારા ઉકેલી લેવો જોઈએ. કદાચ આ પ્રકારની પરિસ્થિતિ 1962 પછી .ભી થઈ છે. ભારત હવે 1962 ની સ્થિતિમાં નથી, તેની સૈન્ય હવે જુદી છે પણ ચીન પણ ઓછી પ્રગતિ કરી શક્યું નથી. સૈન્યની દ્રષ્ટિએ ચીન આપણા કરતા સારા છે.\nપીએમ મોદીએ કહ્યું કે અમારા સૈનિકોનું બલિદાન વ્યર્થ નહીં જાય\nપૂર્વી લદ્દાખની ગલવાન ખીણમાં સોમવારે રાત્રે ચીનના સૈનિકો સાથે હિંસક અથડામણમાં 20 ભારતીય સૈનિકો માર્યા ગયા બાદ ચીન અને ભારતના વિદેશ મંત્રીઓએ પણ ટેલિફોન વાતચીત કરી હતી. જેમાં ચીનના વિદેશ પ્રધાન વાંગ યીએ વિદેશ પ્રધાન એસ જયશંકર સાથે ફોન પર વાત કરી હતી અને આ દરમિયાન તેમણે ભાર મૂક્યો હતો કે બંને પક્ષોએ સરહદ વિસ્તારમાં શાંતિ અને શાંતિ જાળવવી જોઈએ. ઉપરાંત, મતભેદોને ઉકેલવા માટે નિયમિતપણે વાતચીતને મજબૂત બનાવવી જોઈએ. વિદેશ પ્રધાન જયશંકરે ચીનના વિદેશ પ્રધાન વાંગ યી સાથેની વાતચીત દરમિયાન તેમને સ્પષ્ટ કહ્યું હતું કે ગાલવનમાં જે કંઇ પણ થાય તે ચીને પહેલેથી જ આયોજન કરી લીધું છે. ચીને આ લોહિયાળ સંઘર્ષને સંપૂર્ણ યોજના સાથે જાણી જોઈને ચલાવ્યો છે. તેથી, જો આવી કોઈ ઘટના આગળ આવે છે, તો તે માટે ચીન સંપૂર્ણ જવાબદાર રહેશે. તે જ સમયે, વડા પ્રધાન નરેન્દ્ર મોદીએ ચીનને ખાતરી આપી હતી કે ભારત ગમે તેટલી પરિસ્થિતિમાં તેની ઇંચની સુરક્ષા કરશે. પીએમ મોદીએ કહ્યું હતું ... 'હું દેશને વિશ્વાસ અપાવવા માંગુ છું કે આપણા સૈનિકોનું બલિદાન વ્યર્થ નહીં પડે. ભારત દરેક ઉશ્કેરણી અંગે યોગ્ય જવાબ આપવા સક્ષમ છે. આ અંગે કોઈને કોઈ મૂંઝવણ કે શંકા ન હોવી જોઇએ. '\nrahul gandhi congress india china border ચીન ભારત ભારતીય સીમા સરહદ ભારતીય સેના રાહુલ ગાંધી politics\nExternal Affairs Minister Jaishankar's response to Rahul Gandhi's statement\nStory first published: Thursday, June 18, 2020, 20:48 [IST]


ઝડપી અંગ્રેજી શીખવા અને કોઈપણ વિદેશી ભાષા. જાણવા માટેની શ્રેષ્ઠ રીત\nવિદેશી ભાષા શીખવા માટે ફ્લેશ કાર્ડ્સ સ્વ-અભ્યાસની સૌથી સરળ અને સૌથી સામાન્ય પદ્ધતિ છે એક બાજુ એક મુશ્કેલ શબ્દ છે, અને બીજી બાજુ તેનો અર્થ અથવા અનુવાદ છે. કાર્ડ્સનો ડેક તૈયાર કર્યા બાદ, તમે કાર્ડો જોવાનું શરૂ કરો છો, ધીમે ધીમે તમે જે શીખ્યા છો તેને અલગથી સેટ કરો, જ્યાં સુધી તમે સમગ્ર ડેક શીખ્યા […]\nશબ્દભંડોળ સુધારવા માટે કેવી રીતે? નવા શબ્દો યાદ રાખવાની શ્રેષ્ઠ રીત\nશબ્દભંડોળ સુધારવા માટે કેવી રીતે? દરેક વિદ્યાર્થી જે એક વિદેશી ભાષા શીખે છે તે આ પ્રશ્ન પૂછે છે. શબ્દભંડોળને સુધારવા માટેના ઘણા મૂળભૂત રીતો છે, જે આ લેખમાં આવરી લેવામાં આવશે: 1. તમે યાદ કરવા માંગો છો તે શબ્દો સાંભળી અને પુનરાવર્તન 2. ફ્લેશ કાર્ડ પદ્ધતિનો ઉપયોગ કરવો 3. દ્રશ્યો સાથે સંગઠનો બનાવી રહ્યા છે […]\nઇંગ્લીશ ઝડપી કેવી રીતે શીખવું?\nઇંગ્લીશ ઝડપી કેવી રીતે શીખવું? મેં બે વર્ષ પહેલાં (32 વર્ષની વયે) આ પ્રશ્ન મને પૂછ્યો શરૂઆતથી એક નવી ભાષા શીખવાની શરૂઆત કરી, હું ત્રણ મુખ્ય સમસ્યાઓમાં આવી: 1. સખત-યાદ રાખેલા શબ્દોની શબ્દભંડોળ અને સંગ્રહ સુધારવા 2. વિદેશી ભાષાઓનો અભ્યાસ કરવા માટે સમયની અછત 3. ભાષા અભ્યાસ માટે મૂળ બોલનારાઓ કેવી રીતે શોધવી વધુ સારા […]\nભાષાના અભ્યાસ માટે મૂળ બોલનારાઓ કેવી રીતે શોધવી?\nભાષાના અભ્યાસ માટે મૂળ બોલનારાઓ કેવી રીતે શોધવી? આ પ્રશ્ન લગભગ દરેક વ્યક્તિ માટે એક વિદેશી ભાષા શીખે છે. મોબાઇલ LingoCard ની પ્રથમ આવૃત્તિઓના સફળ વિકાસ પછી તેની જાહેર પ્લેસમેન્ટ અને ઍક્સેસની સરળતા, એપ્લિકેશનથી હજારો વપરાશકર્તાઓની સંખ્યામાં વધારો થયો છે. પરંતુ ભાષા અભ્યાસ વિશે શું? અમે વિચાર્યું – શા માટે આપણે આ બધા લોકોને તેમની […]


CM નીતિશ કુમારના હેલિકોપ્ટર લેન્ડિગ સમયે ઉડી ગયો પંડાલ, ભાગદોડ થઈ - Govt of Gaurang\nCM નીતિશ કુમારના હેલિકોપ્ટર લેન્ડિગ સમયે ઉડી ગયો પંડાલ, ભાગદોડ થઈ\nબિહાર રાજ્યમાં ચૂંટણીની તડામાર તૈયારીઓ ચાલી રહી છે. એવામાં મુંગેર જિલ્લામાં JDU ઉમેદવારના સમર્થનમાં જાહેર સભામાં ભાગ લેવા માટે આવેલા બિહારના મુખ્યમંત્રી નીતીશકુમારનું હેલિકોપ્ટર લેન્ડિગ થઈ રહ્યું હતું ત્યારે મોટી ભાગદોડ મચી ગઈ હતી. હેલિકોપ્ટરના લેન્ડિગ દરમિયાન ભારે પવનને કારણે સભા સ્થળ પર લાગવવામાં આવેલો પંડાલ ઊડી ગયો હતો.\nસભા સ્થળ રહેલા તમામ સુરક્ષાકર્મીઓએ ખૂબ મુશ્કેલીથી સ્થિતિ પર કાબુ મેળવ્યો હતો. બિહાર ચૂંટણી 2020ને લઈને મુખ્યમંત્રી નીતીશકુમારે ચૂંટણીલક્ષી સભા સંબોધવાનું શરૂ કરી દીધું છે. બુધવારે મુંગેર જિલ્લાના તારાપુર વિધાનસભા સીટ પરથી JDU ઉમેદવાર મેવાલાલ ચૌધરીની ચૂંટણીલક્ષી સભાનું આયોજન કરવામાં આવ્યું હતું. એમાં ખાસ હાજરી આપવા માટે મુખ્યમંત્રી નીતીશકુમાર હેલિકોપ્ટર મારફતે પહોંચ્યા હતા.\nમુખ્યમંત્રીનું હેલિકોપ્ટર નક્કી કરેલા સમયે સભા સ્થળ પાસે આવેલા આરએસકે ઉચ્ચ વિદ્યાલયના મેદાન પર પહોંચી ગયું હતું. સભા સ્થળની નજીક બનેલા લેન્ડિગ પોઈન્ટ પર જ્યારે હેલિકોપ્ટર ઊતરી રહ્યું હતું ત્યારે પંખાના ભારે પવનને કારણે સભા સ્થળ પર લાગાવવામાં આવેલો મંડપ ઊડી ગયો હતો. આ સાથે લોકોમાં નાસભાગ મચી ગઈ હતી. મંડપ હવામાં ઊડતા સભા સ્થળ પર મોટી સંખ્યામાં એકઠા થયેલા લોકો દોડાદોડી કરવા લાગ્યા હતા.\nજ્યાં સ્થળ પર રહેલા પોલીસ કર્મીઓને સ્થિતિ પર કાબુ લાવવામાં પરસેવો આવી ગયો હતો. પણ નાસભાગની સ્થિતિ લાંબા સમય સુધી યથાવત રહી હતી.નીતીશકુમારની સભામાં આવેલા દીપકકુમારે જણાવ્યું હતું કે, માંડ માંડ બચ્યા છીએ. મંડપને યોગ્ય રીતે બાંધવામાં આવ્યો ન હતો. ભારે હવાને કારણે પંડાલ ઊડી ગયો હતો. છેલ્લા બે દિવસથી નીતીશકુમાર બિહાર ચૂંટણી માટે કમરકસી રહ્યા છે. ચૂંટણીલક્ષી સભાઓ ગજવી રહ્યા છે.\nઅગાઉ વર્ચ્યુઅલ રેલીને સંબોધ્યા બાદ હવે ગામે ગામ સભા કરી રહ્યા છે. પક્ષના સાંસદ લલન સિંહે જણાવ્યું હતું કે, નીતીશ કુમારની ચર્ચા સમગ્ર બિહારમાં થઈ રહી છે. દરેક ઘરમાં નીતીશકુમારની વાત થઈ રહી છે. વિકાસ પુરુષ નીતીશકુમાર. આ કોઈ સંબોધન નથી પણ એક વિશ્વાસ છે. કારણ કે, નીતીશકુમારે જે કામ કરી બતાવ્યું છે એ કોઈએ ક્યારેય સપનામાં પણ વિચાર્યું નહીં હોય. JDUના નેતા અશોક ચૌધરીએ જણાવ્યું હતું કે, મુખ્યમંત્રી નીતીશકુમારે દરેક વર્ગને મજબૂત કરવાનું કામ કર્યું છે.\nUsers Last 30 days : 52636\nTotal Users : 1550108\nTotal views : 5507374


-'થ્રી ઈડિયટ્સ' ફિલ્મના પ્રચાર વખતે વચન આપેલું\n-આમિર ખાન વારાણસી ખાતે લગ્નમાં હાજરી આપી\nમિસ્ટર પર્ફેક્શનીસ્ટ તરીકે જાણીતો આમિરખાન વચન નિભાવવામાં પણ કેવો પાક્કો છે એની પ્રતિતી બનારસના ઓટોરિક્ષાવાળા રામલખનને થઈ ગઈ હતી. ત્રણ વર્ષ પહેલાં આમિર ખાન 'થ્રી ઈડિયટ્સ'ના પ્રચાર માટે વેશપલ્ટો કરી વારાણસી ગયો ત્યારે ત્રણ દિવસ તેને ઓટોમાં ઘૂમાવનાર રામલખનને તેણે વચન આપ્યું હતું કે તારા દીકરાના લગ્નમાં ચોક્કસ આવીશ. આ વચન નિભાવવા માટે ગઈ કાલે આમિર વારાણસી પહોંચ્યો ત્યારે તહેલકો મચી ગયો હતો. આમિર સાથે ફોટો પડાવવા મંચ પર એટલી ભીડ જામી હતી કે મંચ તૂટી પડયો હતો. સદ્ભાગ્યે કોઈને ઈજા નહોતી થઈ.\n'થ્રી ઈડિયટ્સ' ફિલ્મના પ્રચાર માટે ત્રણ વર્ષ પહેલાં આમિર ખાન વારાણસી ગયો હતો. બનાવટી દાંતનું ચોખઠું, માથે ટોપી, જાડા કાચના ચશ્મા અને બગલમાં પોર્ટફોલિયો લઈને વારાણસીમાં જઈ ચડેલો આમિર ઓળખાતો નહોતો. સ્ટેશનેથી તેણે રિક્ષા ભાડે કરી હતી. રિક્ષાવાળા રામલખનની રીતભાત અને મળતાવડા સ્વભાવથી આમિર ખૂબ પ્રભાવિત થયો હતો. ત્રણ દિવસ રામલખનની ઓટોરિક્ષામાં ફર્યો હતો. આમિરની માતાનો જન્મ વારાણસીમાં થયો હતો. એટલે માતાનું જન્મસ્થાન શોધવામાં રામલખને જ તેને મદદ કરી હતી. માતાનો જન્મ થયો હતો એ મહોલ્લામાં પહોંચી આમિર ભાવવિભોર બની ગયો હતો. રામલખનને ભેટીને આંખમાં ઝળઝળિયા સાથે તે બોલી ઊઠયો હતો કે દોસ્ત તૂને બહોત બડા કામ કર દિયા'. ત્રણ દિવસના વારાણસીના રોકાણબાદ મુંબઈ પાછો ફરતો હતો ત્યારે રામલખને ભોળા ભાવે પૂછ્યું હતું કે સર, વાપસ કબ આવોગે? ત્યારે આમિરે કહ્યું હતું કે તુમ્હારે બેટે કી શાદી મેં જરૃર આઊંગા.\nએક ટીવી ચેનલના અહેવાલ મુજબ આમિરે આપેલા વચન પર રામલખનને પણ વિશ્વાસ હતો. એટલે જ પુત્રના લગ્ન નક્કી થયા ત્યારે થોડા દિવસ પહેલાં કંકોતરી લઈને તે મુંબઈ આવ્યો હતો અને આમિરને મળી હાથોહાથ કંકોતરી આપી હતી. આમિર પણ તેના તમામ રોકાણો પાછા ટેલીને ગઈ કાલે મુંબઈથી વારાણસી અને ત્યાંથી ચંદૌલી ગામે પહોંચ્યો હતો. આમિરને જોવા ચારે તરફથી ભીડ ઉમટી હતી. રામલખનના પરિવારની ખુશીનો તો કોઈ પાર નહોતો રહ્યો. ભારે આગતાસ્વાગતા કરી હતી. વરરાજા અને નવવધૂને આશીર્વાદ આપવા માટે આમિર સ્ટેજ ઉપર ગયો ત્યારે એવી ભીડ થઈ હતી કે આખું સ્ટેજ તૂટી પડયું હતું. જો કે સારૃં થયું સ્ટેજ બહુ ઊંચુ ન હોવાથી કોઈને વાગ્યું નહોતું. આમ બોલીવૂડના ટોચના સ્ટારે વજન નિભાવીને સામાન્ય રિક્ષાવાળાના પરિવારને રાજીનો રેડ કરી નાખ્યો હતો.આમિર ખાનનો ટીવી પરનો રિયાલિટી શો 'સત્યમેવ જયતે' ટૂંક સમયમાં શરૃ થવાનો છે એટલે જ કદાચ તેણે ઓટોરિક્ષાવાળાના પુત્રના લગ્નમાં હાજર રહ્યો હતો.આમિર ખાન પટનાથી મોટર રસ્તે રામલખન પાસવાનના પુત્રના લગ્નમાં વારાણસી પહોંચ્યો હતો. એટલે થોડું મોડું થયું હતું.\nપરંતુ આમિર આવવાનો છે એવી ખબર પડતા ભારે ભીડ જામી ગઈ હતી અને મિડિયાવાળા પણ પહોંચી ગયા હતા આમિરે વરરાજા રાજીવ અને નવવધૂ વિજયતાને આશીર્વાદ આપ્યા હતા. અડધો કલાક રોકાઈને આમિર ભારે ભીડ વિંધીને રવાના થઈ ગયો હતો.


397 Panchayat Sarpanch post 1938, member post 1938 73.74% turnout | 390 પંચાયતના સરપંચ પદના 1938, સભ્ય પદના 1938 ઉમેદવાર માટે 73.74% મતદાન - Divya Bhaskar\n397 Panchayat Sarpanch Post 1938, Member Post 1938 73.74% Turnout\nહવે મંગળની રાહ:390 પંચાયતના સરપંચ પદના 1938, સભ્ય પદના 1938 ઉમેદવાર માટે 73.74% મતદાન\nથાનગઢ તાલુકાના ગ્રામ પંચાયતોની ચૂંટણીમાં વહેલી સવારથી જ મહિલાઓ અને પુરુષોમાં ઉત્સાહ દેખાયો હતો.\nઝાલાવાડમાં 390 ગ્રામ પંચાયતની ચૂંટણીનો જંગ જામ્યો હતો. રવિવારે જિલ્લામાં શાંતિપૂર્વક મતદાન યોજાયું હતું, જેમાં સરેરાશ 73.74 ટકા જેટલું મતદાન થયું હતું. સામાન્ય બોલાચાલીને બાદ કરતાં સમગ્ર જિલ્લામાં કોઈ જગ્યાએ મોટી માથાકૂટ થઈ ન હતી, જેમાં ખાસ કરીને અતિ સંવેદનશીલ ગામોમાં પોલીસે ચાપતા બંદોબસ્તની સાથે સતત પેટ્રોલિંગ પણ ચાલુ રાખ્યું હતું. જ્યારે મંગળવારે મતગણતરી યોજાશે.\nઝાલાવાડમાં 390 ગ્રામ પંચાયતની ચૂંટણીનો જંગ જામ્યો હતો. ખરાખરીના આ ખલમાં રવિવારે જિલ્લામાં શાંતિપૂર્વક મતદાન યોજાયું હતું, જેમાં સરેરાશ 73.74 ટકા જેટલું મતદાન થયું હતું. સવારે7વાગ્યાથી ચાલુ થયેલા મતદાનમાં પુરૂષોએ વધુ મતદાન કર્યું હતું પરંતુ9વાગ્યાથી3વાગ્યા સુધીમાં મહિલાઓનું મતદાન વધુ થયું હતું. સામાન્ય બોલાચાલીને બાદ કરતાં સમગ્ર જિલ્લામાં કોઈ જગ્યાએ મોટી માથાકૂટ થઈ ન હતી, જેમાં ખાસ કરીને અતિ સંવેદનશીલ ગામોમાં પોલીસે ચાપતા બંદોબસ્તની સાથે સતત પેટ્રોલિંગ પણ ચાલુ રાખ્યું હતું. સરપંચ પદ માટેના 379 અને સભ્ય પદના 1938 ઉમેદવારનાં ભાવિ મતપેટીમાં સીલ થઈ ગયા છે. મંગળવારે મતગણતરી યોજાશે, જેમાં ગામના રાજા અને સભ્યોનું ભાવિ નિશ્ચિત થશે.\nજિલ્લાની 497 પંચાયતની ચૂંટણી જાહેર થયા બાદ તા.29 નવેમ્બર થી 1 ડિસેમ્બર સુધી ફોર્મ ભરવાની પ્રક્રિયા હાથ ધરાઇ હતી.જેમાં 1861 સરપંચ અને 7556 સભ્યોના કુલ ફોર્મ આવ્યા હતા. જેમાંની 80 ગ્રામપંચાયતો સમરસ જાહેર થઇ હતી. જ્યારે સરપંચના 13 અને સભ્યોના 91 ફોર્મ અમાન્ય થયા હતા. જ્યારે ફોર્મ પરત ખેંચવાના અંતિમ દિવસે 628 સરપંચ અને 593 સભ્યોના ફોર્મ પરત ખેંચાયા હતા.આમ બાકી રહેતી ગ્રામપંચાયતો માટે 379 સરપંચ અને 1938 સભ્યના ઉમેદવારો માટે ગ્રામપંચાયત ચૂંટણી જંગ રહ્યો હતો. જ્યારે સરપંચની6બેઠક અને સભ્યોની 156 બેઠક પર એક પણ ફોર્મ ન ભરાતાં 390 પંચાયતો માટે હવે ચૂંટણી જંગ રહ્યો હતો.\nરવિવારે યોજાયેલી ચૂંટણીમાં 116 ચૂંટણી અધિકારી, 116 મદદનીશ ચૂંટણી અધિકારી અને 4429 પોલિંગ સ્ટાફ અને 1540નો પોલીસ સ્ટાફ તૈનાતીમાં મતદાન હાથ ધરાયું હતું. જિલ્લાનાં 800 મતદાન મથકો 390 સરપંચ અને સભ્યોના પદ માટે મતદાન યોજાતા 3,53,604 પુરૂષ અને 3,16,143 મહિલા એમ કુલ 6,69,747 મતદારો પૈકી 263214 પુરૂષ અને 229351 મહિલાઓએ મતદાન કરતા કુલ 492565 મતદારે મતદાન નોંધાયુ હતુ.\nકાતીલ ઠંડી વચ્ચે 80% મતદાન નોંધાયું\nઘ્રાંગઘ્રામાં ગ્રામ પંચાયતની ચૂંટણીમાં કુલ 58 ગામની ચૂંટણી મતદાન સવારમાં ઠડીને લઈને ધીમુ હતું. જેમ ગરમી પારો ચડતો ગયો તેમ મતદાનમાં વધારો જોવા મળતો હતો. ત્યારે ગ્રામપંચાયત પંચાયત ઘર ચૂંટણીમાં 80 ટકા જેટલું મતદાન થયુ છે. વાડી અને દૂર રહેતા મતદારોને છેલ્લી ઘડીએ વાહનોમાં કાર્યકરો દ્વારા લાવી મતદાન કરતા જોવા મળ્યા હતા. સામાન્ય બોલાચાલી સિવાય શાંતિ પૂર્ણ રીતે મતદાન ડેપ્યુટી કલેક્ટર બી.કે.દવેના માર્ગદર્શન નીચે મામમલદાર કાશ્મીરાબેન હીરાણી અને સ્ટાફ દ્વારા ચૂંટણી કામગીરી કરાઈ હતી.\n45 પંચાયતમાં સરેરાશ 81.17 % મતદાન\nમોરબી જિલ્લાના હળવદ તાલુકાના 45 ગ્રામ પંચાયતોની ચૂંટણી રવિવારે યોજાઇ હતી. હળવદ પંથકના સાપકડા ઘનશ્યામપુર સહિતના ગામોમાં રહેતા 45 જેટલા ગામોમાં શાંતિપૂર્વક મતદાન થયું હતું. કોઈ અનિચ્છનીય બનાવ ન બને તે માટે પોલીસે પુરતો બંદોબસ્ત જાળવી રાખ્યો હતો. તાલુકાના 45 ગામોના 37923 પુરુષ, 33813 મહિલા સહિતના કુલ 71736 મતદારો હતા. જેમાંથી 31530 પુરુષો તેમજ 26700 મહિલાઓએ મતદાન કરતા કુલ 58230 મતદારોએ મતદાન કરતા આમ કુલ 81.17ટકા મતદાન થયું હતું.\nચોટીલા. શાંતિપૂર્ણ રીતે 77.83% મતદાન\nચોટીલા તાલુકામાં 50 ગામોમાં 83 બુથ ઉપર ગ્રામ પંચાયત ની ચૂટણી યોજાયેલ કુલ 64524 મતદારો પૈકી 77.83 % થી વધુ મતદારોએ તેમના મતાધિકારનો ઉપયોગ કરેલ છે. રેશમિયા અને મોરસલ ગામે મતદાન પૂર્ણ સમય પહેલા મતદારો વધુ સંખ્યામાં હોવાથી બન્ને ગામોમાં સમય કરતા 1 કલાક વધુ મતદાન ચાલ્યું હતું. કાંધાસર2ઉમેદવાર જૂથ સામ સામે આવ્યાના અહેવાલ મળતા પોલીસ અધિકારી દોડી ગયેલ હતા. જોકે નોંધનીય કોઇ ઘટના કે માથાકૂટ વગર પંથકમાં ચૂટણી પુરી થતા તંત્ર એ રાહતનો શ્વાસ લીધો હતો.\nલખતર. વિઠ્ઠલાપરામાં સૌથી વધુ 95.37% સાથે તાલુકામાં 78.82% મતદાન થયું\nલખતર તાલુકાની 32 ગ્રામપંચાયતો માટેની ચૂંટણી યોજાઈ હતી. જેમાં વહેલી સવારથી જ લખતર ગામ તેમજ ગ્રામ્ય વિસ્તારોના મતદાન મથકો ઉપર લાઈનો દેખાઈ હતી. તો બપોરનાં સમયે મતદાન મથકો મતદારોની ઉભરાયા હતા. ત્યારે લખતર તાલુકાનાં વિઠ્ઠલાપરા ગામે તાલુકામાં સૌથી વધુ 95.37 ટકા મતદાન થયું હતું. જ્યારે સાકર, કડુ, માલીકા સહિતના ગ્રામ્ય વિસ્તારોમાં સારું મતદાન થયું હતું. તો તરમણિયા, લીલાપુર સહિતના અમુક ગ્રામ્ય વિસ્તારોમાં ઓછું મતદાન થયું હતું. મતદાનના દિવસે વૃદ્ધો, દિવ્યાંગો, મહિલા, યુવાનો, પુરૂષોએ મોટી સંખ્યામાં મતદાન કરી પોતાની ફરજ અદા કરી હતી. તો લખતર શહેરમાં સરપંચપદ માટે3ઉમેદવાર હોવાથી ત્રિપાંખિયા જંગમાં બાજી કોણ મારશે તે તો 21 ડિસેમ્બરે જ ખબર પડશે. તો સાંજે5વાગ્યા સુધીમાં લખતર તાલુકામાં સરપંચ પદ માટે 78.82 ટકા મતદાન નોંધાયું હતું.\nથાન. 17 ગ્રામ પંચાયત માટે 74.98% મતદાન, સવારથી જ લાંબી લાઈન લાગી\nથાનગઢના 17 ગ્રામપંચાયતોની ચૂંટણી માટે રવિવારના રોજ મતદાન યોજાયું હતું.જેમાં એકંદરે શાંતિપૂર્ણ રીતે મતદાન થયું હતું. મોટાભાગના સિરામિક એકમોના કર્મીઓએ રજા રાખીને મતદાનમા લાભ લીધો હતો. આથી વહેલી સવારથી જ દરેક મતદાન મથકોએ પુરૂષો અને મહિલાઓની લાઇનો લાગી ગઇ હતી. જ્યારે નવાગામ, સારતાણા અને અમરાપર જ્ઞાતિમાં જૂથ અથડામણમાં ગામ છોડી લોકો જે જતા રહ્યા હતા. તેમના પૂર્ણ વસવાટ કરવા આવ્યા પછી પહેલી ચૂંટણી હતી તે સરકાર માટે પડકાર પણ હતી. પરંતુ આ ગામોમાં પણ એકંદરે બંને જ્ઞાતિએ ભેગા મળીને શાંતિ રાખીને મોટી સંખ્યામાં મતદાન કર્યું હતું. આમ થાન તાલુકામાં 17 ગ્રામપંચાયતોના કુલ 25,408 મતદારો પૈકી 10069 પુરૂષ અને 8932 સ્ત્રીઓએ પોતાના મતાધિકારનો ઉપયોગ કર્યો હતો.આથી 74.98 ટકા જેટલુ મતદાન થવા પામ્યું હતું.\nમૂળી. તાલુકામાં સરેરાશ 80% મતદાન નોંધાયું\nમૂળી તાલુકામાં સવારથી જ ઉત્સાહ જોવા મળી રહ્યો હતો. મોટા ભાગનાં બુથો પર સવારથી જ મતદારોની ભીડ જોવા મળી હતી. દિવસ દરમિયાન ઉમરડા ગામે પોલીસ જવાન સાથે સ્થાનિક યુવક દ્વારા ઝપાઝપીનો બનાવ બનતા ડીવાયએસપી એચ.પી.દોશી સહિતનો સ્ટાફ ઘટના સ્થળે દોડી ગયો હતો. જ્યારે વગડિયા ગામે2જ બુથનાં કારણે કલાકો સુધી મતદારોને લાઇનામાં ઉભા રહેવુ પડ્યું હતું. અને જેનાં કારણે7વાગ્યા સુધી મતદાન શરૂ રહ્યું હતું. સમગ્ર મૂળી તાલુકામાં શાંતિપૂર્ણ રીતે સરેરાશ 80 ટકા મતદાન નોંધાયું હતું.\nચુડા. 75.6% મતદાન, બલાળામાં બોલાચાલી ચુડા સહિત તાલુકાના 31 ગામોમાં 34,354 પુરુષ અને 30,220 સ્ત્રી કુલ મળીને 64,574 મતદારો હતા. જેમાંથી મતદારોએ મતાધિકારનો ઉપયોગ કર્યો હતો. બલાળા ગામની પંચાયતની ચૂંટણીમાં કોઈ કારણસર ઉમેદવારો અને તેમના ટેકેદારો વચ્ચે બોલાચાલી થઈ હતી. જેના કારણે 15થી 20 મિનિટ માટે મતદાનની ગતિ ધીમી પડી ગઈ હતી. પોલીસ અને મામલતદાર કચેરીના કર્મચારીઓ પહોંચીને મામલો થાળે પાડયો હતો. બાકીના તમામ ગામોમાં શાંતિપૂર્ણ રીતે મતદાન યોજાયું હતું. ચુડામાં 75.6 ટકા મતદાન થયું હતું.\nપાટડી. દસાડા તાલુકામાં 77.29% મતદાન\nદસાડા તાલુકાની 88 ગ્રામ પંચાયતોમાંથી કુલ 75 ગ્રામ પંચાયતોની ચૂંટણી જાહેર કરાઇ હતી. દસાડા તાલુકામાં સવારે 7થી9અને સાંજે 5થી6કડકડતી ઠંડીમાં ઓછુ મતદાન. જ્યારે સવારે 9થી સાંજે5વાગ્યા સુધી ધીમુ મતદાન નોંધાયું હતું. જેમાં સવારે 7થી9વાગ્યા સુધીમાં દસાડા તાલુકામાં માત્ર 10.06 ટકા,9થી 11 વાગ્યા સુધીમાં 16.82 ટકા, 11થી બપોરે 1 વાગ્યા સુધીમાં 16.84 ટકા, 1થી3વાગ્યા સુધીમાં 16.74 ટકા, 3થી5વાગ્યા સુધીમાં 13.17 ટકા અને સાંજે5વાગ્યાથી5વાગ્યા સુધીમાં કુલ 77.29 ટકા મતદાન નોંધાયું હતું.\nલીંબડી. 75.95% મતદાન, બોરાણાને બાદ કરતાં તમામમાં શાંતિપૂર્ણ મતદાન\nલીંબડી તાલુકાના 39 ગામોના સરપંચ સહિતના હોદ્દેદારો માટે ચૂંટણી યોજાઈ હતી. 39 ગામોમાં 44,494 પુરુષ અને 39,262 સ્ત્રી એમ કુલ મળી 83,756 મતદારો હતા. બોરણા ગામના ઉમેદવાર સંજયભાઈ ગળથરાએ આરોપ મૂક્યો હતો કે મતદાન મથકમાં પોલીંગ એજન્ટને જે મતદાર યાદી માર્ક કરવા આપી હતી તે માર્ક કરેલી મતદાર યાદી બુથથી બહાર નીકળી ગઈ હતી. જેના કારણે ક્યાં મતદારો મતદાન કરવા નથી આવ્યા તે જાણીને બાકી રહેલા મતદારોને લાલચ આપી મતદાન કરાવવાનો પ્રયાસ કર્યો હતો. આ બાબતે થોડી રકઝક થઈ હતી. પીએસઆઈ વી.એન.ચૌધરી સહિત પોલીસ કાફલો બોરણા ગામે પહોંચી ગયો હતો. આમ લીંબડી તાલુકામાં 75.95 ટકા મતદાન થયું હતું. બાકીના તમામ ગામોમાં શાંતિપૂર્ણ મતદાન યોજાયું હતું.\nસાયલા. 75% મતદાન, 80થી વધુ હોમગાર્ડ જવાનો ચૂંટણીથી વંચિત રહ્યા\nતાલુકાની 60 ગ્રામ પંચાયતમાં 12 ગ્રામ પંચાયત સમરસ થતા 48 ગ્રામ પંચાયતની ચૂંટણી યોજાઈ હતી. એકદંરે સાયલા, સુદામડા અને છેવાડાના વિસ્તારોમાં શાંતિપૂર્ણ સાંજના5કલાક સુધીમાં 73.16 ટકા મતદાન થયંુ હતું. સાયલા મામલતદાર પી.બી.કટગરીયા, તાલુકા વિકાસ અધિકારી પાર્થરાજસિંહ પરમાર, ચૂંટણી અધિકારી જે.પી.રાણા સહિત કર્મચારીઓએ સુરક્ષા અને ઝડપી મતગણતરીને ધ્યાને લઇ2સ્ટ્રોંગ રૂમ અને 13 કાઉન્ટિંગ રૂમની વ્યવસ્થા કરી હોવાનું જોવા મળે છે. સાયલા શહેરમાં 80થી વધુ હોમગાર્ડ જવાનો ચૂંટણીની ફરજમાં રોકાયેલા છે. પરંતુ ચૂંટણીમાં મતદાનથી વંચિત રહી ગયા હતા. હોમગાર્ડ કમાન્ડર ગિરધરભાઇ અઘારાના જણાવ્યા મુજબ તમામ હોમગાર્ડની સૂચિ અને જરૂરી ફોર્મ તંત્રમાં રજૂ કર્યા હોવાનું જણાવ્યું હતું.\nજિલ્લામાં આ વર્ષ અને 2006ના મતદાનની ટકાવારી\nતાલુકો પંચાયત ટકાવારી 2016 વધઘટ\nવઢવાણ 32 78.36 84.27 -5.91\nલખતર 32 78.82 78.27 0.55\nલીંબડી 39 75.95 80.69 -4.74\nચૂડા 31 75.06 79.14 -4.08\nસાયલા 48 78.47 81.18 -2.71\nચોટીલા 50 77.83 80.82 -2.99\nથાનગઢ 17 82.15 83.17 -1.1\nમૂળી 37 80.07 84.04 -3.97\nધ્રાંગધ્રા 46 78.34 82.96 -4.62\nદસાડા 58 77.29 76.99 0.3


Gujarati News » Crime » Young man arrested for cheating with 300 women after making friends on social media\nપોલીસે એક 23 વર્ષીય યુવકને 300 મહિલાઓને ફસાવીને પૈસા પડાવવાના આરોપમાં ધરપકડ કરી છે.\nPublish Date - 4:21 pm, Tue,3August 21 Edited By: Jayraj Vala Follow us -\nઆંધ્ર પ્રદેશ પોલીસે એક એવા યુવકની ધરપકડ કરી છે જેના પર 300થી પણ વધારે મહિલાઓને બ્લેકમેલ કરવાનો આરોપ લગાવવામાં આવ્યો છે. આ મામલે પોલીસે 23 વર્ષીય પ્રસન્ન કુમાર નામના યુવકની ધરપકડ કરી છે. પોલીસે જણાવ્યું હતું કે, આ યુવક દ્વારા પહેલા સોશિયલ મીડિયા પર મહિલાઓ સાથે મિત્રતા કરવામાં આવતી હતી અને તેનો વિશ્વાસ જીતી લેતો હતો. બાદમાં તેની સાથે સબંધો બનાવતો અને ત્યાર બાદ મહિલાઓને બ્લેકમેલ કરીને પૈસા પડાવતો હતો. આવી રીતે તેણે 300થી પણ મહિલાઓ સાથે છેતરપિંડી આચરી હતી.\nઆ આરોપી યુવકે 2017માં બીટેકનો અભ્યાસ છોડી દીધો હતો અને આ ગુનામાં સામેલ થઈ ગયો હતો. ત્યારથી અત્યાર સુધીમાં આ આરોપી 300થી વધારે મહિલાઓને ફસાવીને પૈસા પડાવી ચૂક્યો છે. યુવકે માત્ર આંધ્ર જ નહીં પણ તેલંગણાની છોકરીઓને પણ પોતાની જાળમાં ફસાવી હતી.\nપોલીસના જણાવ્યા અનુસાર આરોપી યુવક પહેલા સોશિયલ મીડિયા દ્વારા છોકરીઓ સાથે દોસ્તી કરતો હતો. પછી તેમની સાથે સંબંધો બનાવતા અને બાદમાં તેમની પાસેથી બ્લેકમેલ અને પૈસા પડાવતો હતો. આ પૈસા દ્વારા તે પોતાના નવાબી શોખ પુરા કરતો હતો.\nઆ અગાઉ પ્રસન્ન કુમારની ઘરમાં તોડફોડ અને મારામારી કરવાના આરોપમાં ધરપકડ કરવામાં આવી હતી. પરંતુ જામીન પર બહાર આવ્યા બાદ તેણે પૈસા કમાવવા માટે છોકરીઓને ફસાવવાનું શરું કર્યું હતું. પ્રસન્નાની છેતરપિંડીના કેસમાં ધરપકડ કરવામાં આવી હતી, પરંતુ પૂછપરછ દરમિયાન બ્લેકમેલિંગનો પર્દાફાશ થયો હતો. પૂછપરછ દરમિયાન આરોપીએ હૈદરાબાદ, વિજયવાડા અને કડપ્પાની 300 જેટલી છોકરીઓને ફસાવ્યા હોવાની કબૂલાત કરી હતી.\nપોલીસે આરોપી પાસેથી 1.26 લાખ રૂપિયા રોકડા અને 30 ગ્રામ સોનું જપ્ત કર્યું છે. આ મામલો પ્રકાશમાં આવ્યા બાદ પોલીસ પીડિતોને સામે આવીને આરોપી વિરુદ્ધ ફરિયાદ દાખલ કરવા અપીલ કરી છે.\nBanking6months ago


જબરું કહેવાય હો.. પાર્ટીમાં દારુ ખુટયો તો પી લીધુ સેનિટાઈઝર ! પછી શું થયું જાણો ? - Decision News\nHome UN જબરું કહેવાય હો.. પાર્ટીમાં દારુ ખુટયો તો પી લીધુ સેનિટાઈઝર ! પછી...\nજબરું કહેવાય હો.. પાર્ટીમાં દારુ ખુટયો તો પી લીધુ સેનિટાઈઝર ! પછી શું થયું જાણો ?\nનવેમ્બર 22, 2020 1 અઠવાડિયું\nમોસ્કો: કોરોનાકાળ વચ્ચે રશિયાના એક ગામમાં યોજાયેલી દારુની પાર્ટીમાં એક એવી ઘટના બની હતી જેના કારણે આખો દેશ હેરતમાં પડી ગયો છે. મળતી માહિતી પ્રમાણે રશિયાના તાતિન્સકી નામના જિલ્લાના એક ગામમાં દારુની પાર્ટી ચાલી રહી હતી અને તેમાં ૯ લોકો સામેલ થયા હતા.પાર્ટીમાં દારુ ખુટી પડ્યો હતો અને એ પછી દારુના નશામાં લોકોએ સેનિટાઈઝર પીવા માંડયું હતુ. જેનુ પરિણામ એ આવ્યુ છે કે સાત લોકોના મોત નીપજ્યા હતા અને બાકીના બે વ્યક્તિ હાલમાં કોમામાં છે.\nપાર્ટીમાં જે લોકોએ સેનિટાઈઝર પીધુ હતુ તેમાં ૬૯ ટકા મિથેનોલ હતો. જે જીવાણુઓને મારવા માટે વાપરવામાં આવતું હતું. મૃત્યુ પામનારા પૈકીના ૩ના મોત સ્થળ પર જ થયા હતા. બાકીના ૬ને એરક્રાફ્ટ મારફતે વધારે સારી હોસ્પિટલમાં ખસેડાયામાં આવ્યા હતા. બીજા ચાર લોકોને બચાવવામાં સફળતા મળી ન હતી. જ્યારે બાકીના બે વ્યક્તિઓ હજી પણ કોમામાં છે.\nરશિયન સરકારે લોકોને અપીલ કરી છે કે, સેનિટાઈઝરને પીવાથી દુર રહેજો. આ તમારા માટે ઘાતક પૂરવાર થઈ શકે છે. આપણે જાણીએ છીએ. તેમ રશિયામાં અત્યાર સુધીમાં ૨૦ લાખ કોરોનાના કેસ થયા છે અને ૩૫૦૦૦ લોકો કોરોનાના કારણે જીવ ગુમાવવાનો વારો આવ્યો છે. ક્યારેક ક્યારેક નશામાં લીધેલા નિર્ણયો આપણા માટે ઘાતક પણ બની જતા હોય છે.\nPrevious articleમાનવામાં ન આવે ! સ્ટેચ્યુ ઓફ યુનિટી થી માસ્કના દંડની વધારે આવક : રીપોર્ટ\nNext articleઅંકલેશ્વરમાં પાંચ વર્ષની દીકરી સાથે થયું દુષ્કર્મ : પિતાએ કર્યું કંઈક આવું !\nTwitterને ટક્કર આપવા આવી સ્વદેશી એપ Tooter, કોણ બનાવ્યું પોતાનું અકાઉન્ટ !\nછેલ્લા ૫-૬ વર્ષોમાં ગુજરાતમાં પીએચડી કરનારા વિદ્યાર્થીઓની સંખ્યામાં વધારો !\nકોંગ્રેસના વરિષ્ઠ નેતા અહમદ પટેલની 71 વર્ષે નિધન


ઘણાં લોકોને હું ગમતો નથી, ભાજપમાં આંતરિક ખટપટ હોવાની વાત પર ખુદ નીતિન પટેલે ઈશારો – news4gujarat\nઘણાં લોકોને હું ગમતો નથી, ભાજપમાં આંતરિક ખટપટ હોવાની વાત પર ખુદ નીતિન પટેલે ઈશારો\nબધા એક બાજુ છે ને હું એકલો છું, છતાંય ઉભો છું: નાયબ મુખ્યમંત્રીનું દર્દ છલકાયું\n– વિશ્વ ઉમિયાધામ શિલાન્યાસ કાર્યક્રમમાં નીતિન પટેલે કોની તરફ ઇશારો કર્યો તે ચર્ચાનો વિષય\nભાજપ સરકારમાં આંતરિક ખટપટ ચાલી રહી છે તેનો ઇશારો ખુદ નાયબ મુખ્યમંત્રીએ કરી દીધો છે.અમદાવાદમા વિશ્વ ઉમિયાધામ શિલાન્યાસ કાર્યક્રમ વખતે નાયબ મુખ્યમંત્રી નીતિન પટેલે વિરોધીઓને નિશાન તાકીને કહ્યું કે,હું એકલો છુંને,સામે ઘણાં બધા છે છતાંયે હું ઉભો છું. ઘણાં લોકોને હું ગમતો નથી. આ નિવેદન કરી નીતિન પટેલે કોની તરફ ઇશારો કર્યો તે ચર્ચાનો વિષય બન્યો છે.\nપાટીદાર સમાજના કાર્યક્રમના મંચ પરથી નાયબ મુખ્યમંત્રીએ એવો સંદેશો વહેતો કર્યો કે, મને એકલો પાડવામાં આવી રહ્યો છે. પૂછી લો,આ બધાને .રોજ પેપર અને ટીવીમાં જોતા હશો કે,બધા એક બાજુને,હું એકલો છું. પણ મા ઉમિયાના આર્શિવાદથી હું અહીં છું.પાટીદારનુ લોહી છું.\nતેમણે એમ પણ કહ્યું કે, ઘણાં લોકોને હું ગમતો નથી.મને ભૂલાવવા પ્રયાસ કરવામા ં આવી રહ્યો છે પણ હું કોઇને ભુલતો નથી.જયાં પહોચ્યો છું તે એમ ને એમ નથી પહોચ્યો. સામાજિક કાર્યક્રમમાં આડકતરો ઇશારો કરીને નાયબ મુખ્યમંત્રીએ શિર્ષ નેતૃત્વ સામે સવાલો ઉઠાવ્યા હતાં.\nઉલ્લેખનીય છેકે, નમસ્તે ટ્રમ્પ કાર્યક્રમમાં ય વડાપ્રધાન નરેન્દ્ર મોદીએ અમેરિકન રાષ્ટ્રપ્રમુખ ડોનાલ્ડ ટ્રમ્પની કેન્દ્રીય ગૃહપ્રધાન અમિત શાહ સાથે મુલાકાત કરાવી હતી. તે વખતે નીતિન પટેલ બાજુમાં ઉભા હતાં તેમ છતાંય વડાપ્રધાને તેમની સાથે મુલાકાત કરાવવાનુ ટાળ્યુ હતું. આજ કારણોસર તેમણે એવું કહ્યુંકે,મને ભૂલાવવા પ્રયાસ કરાય છે.\nજોકે, સમગ્ર કાર્યક્રમ બાદ પણ નીતિન પટેલે કોની તરફ ઇશારો કર્યો તે ચર્ચાનો વિષય બન્યો હતો. આ ઉપરાંત નીતિન પટેલે જાહેરમાં નિવેદનમાં કરી પક્ષમાં આંતરીક ખેંચતાણને પ્રદર્શિત કરી દીધી હતી.\nઘણાં લોકોને હું ગમતો નથી, ભાજપમાં આંતરિક ખટપટ હોવાની વાત પર ખુદ નીતિન પટેલે ઈશારો was originally published on News4gujarati\nPrevious Previous post: મેષ\nNext Next post: અમદાવાદનું હવાનું પ્રદૂષણ ઘટાડવા 31 સ્થળોએ 500 સાઈકલો મૂકાઈ


Gujarati News » Entertainment » Bollywood » One Month Wedding Anniversary: Alia Bhatt shares romantic pics with husband Ranbir Kapoor, it's beenamonth since the wedding\nOne Month Wedding Anniversary: આલિયા ભટ્ટે પતિ રણબીર કપૂર સાથે શેર કરી રોમેન્ટિક તસવીરો, લગ્ન કર્યાનો એક મહિનો પૂર્ણ\nલગ્ન બાદ રણબીર અને આલિયાની (Alia Bhatt-Ranbir Kapoor) કેટલીક વધુ તસવીરો પણ સામે આવી છે, જેમાં બંને એક પાર્ટીમાં જોવા મળે છે. આલિયા રણબીર એકબીજા સાથે ખૂબ જ ખુશ દેખાઈ રહ્યા છે.\nરણબીર કપૂર (Ranbir Kapoor) અને આલિયા ભટ્ટની જોડી બોલિવૂડની બેસ્ટ જોડીમાંથી એક છે. રણબીર-આલિયાએ થોડા સમય પહેલા લગ્ન કર્યા હતા (Alia Bhatt-Ranbir Kapoor Wedding). આવી સ્થિતિમાં હવે આલિયાએ પતિ રણબીર સાથેની રોમેન્ટિક પળોની તસવીરો શેર કરી છે. તમને જણાવી દઈએ કે, રણબીર અને આલિયાએ ગયા મહિને 14 એપ્રિલના રોજ લગ્ન કર્યા હતા. હવે આલિયાએ 14 મેના રોજ આ તસવીરો ફેન્સ સાથે શેર કરી છે. ફોટા પોસ્ટ કરીને, અભિનેત્રીએ ચાહકો સાથે તેના લગ્નને એક મહિનો પૂર્ણ થયાની ખુશી વ્યક્ત કરી. આલિયાએ તેના ઈન્સ્ટા એકાઉન્ટ પરથી રણબીર સાથે ત્રણ ફોટા પોસ્ટ કર્યા છે. આ તસવીરોમાં બંને ખૂબ જ ખુશ અને એકબીજામાં ખોવાયેલા જોવા મળે છે.\nફોટોમાં શું છે?\nપહેલા ફોટોમાં આલિયા રેડ કલરના ડ્રેસમાં છે અને રણબીર લાઇટ કલરના કપડામાં જોવા મળી રહ્યો છે. આલિયા ભટ્ટ ગળે મળતી જોવા મળે છે. રણબીરના ચહેરા પર હળવું સ્મિત દેખાય છે. બીજી તસવીરમાં આલિયા રણબીર સાથે શોર્ટ ડ્રેસ પહેરેલી જોવા મળી રહી છે. બ્લેક કલરના સૂટમાં રણબીર પણ જેન્ટલમેન લાગી રહ્યો છે. જેમાં રણબીરે આલિયાને પાછળથી કમરથી પકડ્યો છે. આગળની તસવીરમાં આલિયા અને રણબીર હસતા જોવા મળે છે.\nઅહીં જુઓ આલિયા ભટ્ટ અને રણબીરની તસવીરો\nતમને જણાવી દઈએ કે, 14 એપ્રિલે રણબીર કપૂરે કૃષ્ણા રાજ હાઉસથી તેના બીજા ઘર વાસ્તુ સુધી જાન કાઢી હતી, જ્યાં રણબીર અને આલિયાના લગ્નનું ભવ્ય આયોજન કરવામાં આવ્યું હતું. લગ્નમાં માત્ર પરિવાર અને કેટલાક નજીકના મિત્રો જ હાજર રહ્યા હતા. આ દરમિયાન લગ્નના ફંક્શન અને જાનની ઘણી તસવીરો સામે આવી હતી. જ્યારે રણબીર પણ આલિયાને મંગળસૂત્ર પહેરાવતો જોવા મળ્યો હતો, ત્યારે તેનો સિંદૂર લગાવતો વીડિયો પણ સોશિયલ મીડિયા પર વાયરલ થયો હતો.\nઆ પછી રણબીર આલિયાએ ઘરની બહાર ઉભેલા મીડિયાના લોકો સામે પોતાની પહેલી હાજરી આપી હતી. રણબીર આલિયા એકસાથે વાસ્તુમાંથી બહાર આવ્યા અને ફોટોગ્રાફર્સને તસવીરો આપી. આ પછી આલિયાએ તેના સોશિયલ મીડિયા એકાઉન્ટ પરથી રણબીર સાથેના લગ્નની તસવીરો પણ શેર કરી હતી. હાલમાં જ આલિયાએ તેની સાસુ અને તેની માતા સાથેની એક ખૂબ જ ક્યૂટ તસવીર પણ શેર કરી છે. આ તસવીર લગ્ન પછીની છે.\nalia bhattentertainment newsRanbir Alia MarriageRanbir Alia WeddingRanbir Kapoor


સાબરમતી જેલમાં કેદીઓ વચ્ચે મારા મારી, ઈજાગ્રસ્તને 12 ટાંકા આવ્યા\nસુરંગકાંડ બાદ સાબરમતી જેલ ફરીવાર વિવાદમાં આવી છે. 10 જુલાઈના રોજ કેદીઓ વચ્ચે મારા મારી થઈ હતી. સાબરમતીમાં બે કેદીએ પોતાનું વર્ચસ્વ જમાવવા માટે એક કેદીને માર માર્યો હતો. ત્યાર બાદ ઈજાગ્રસ્ત કેદીને સારવાર અર્થે હોસ્પિટલમાં દાખલ કરવામાં આવ્યો હતો. જ્યાં તેના 12 ટાંકા લેવામાં આવ્યા હતા. આ મારા મારી મામલે રાણીપ પોલીસ સ્ટેશનમાં ફરિયાદ નોંધાઇ છે.\nઆ અંગે વિસ્તારથી વાત કરીએ તો ગોવા રબારી ગેંગના સાગરીત ગણાતા મકોડી નામના કેદીએ જેલની બેરેકમાં ચાલવાની બાબતે મહેશ નામના કેદી સાથે ઝઘડો કર્યો હતો. મકોડી અને તેનો સાગરીત અશ્વિનબડેએ ભેગા મળીને મહેશને ધમકી આપી હતી. જેલમાં મકોડીનું વર્ચસ્વ હોવાથી તેણે અન્ય કેદીઓ સામે પોતાનો રોફ જમાવવા માટે અશ્વિન સાથે મળીને મહેશ પર હુમલો કર્યો હતો.\nઆ ઘટનાની જાણ થતા જેલના અધિકારીઓ બેરેક પાસે પહોંચી ગયા હતા. ત્યાર બાદ ઇજાગ્રસ્ત મહેશને સારવાર અર્થે સિવિલ હોસ્પિટલ ખસેડવામાં આવ્યો હતો. સૂત્રો પાસેથી મળતી માહિતી પ્રમાણે મકોડી ગોવા રબારી ગેંગનો સભ્ય છે.જેથી તે જેલમા અન્ય કેદીઓ સામે રોફ જમાવવા માટે અન્ય કેદીઓને અવાર નવાર ધમકાવે છે.\nઉલ્લેખનીય છે કે, આ અગાઉ ચેતન બેટરી હત્યા કેસમાં ગોવા રબારીનું નામ આવ્યું હતું ત્યાર બાદથી સાબરમતી જેલમાં ગોવા રબારીના માણસો અન્ય કેદીઓને ધમકાવે છે.


» ખેડૂતોની લોન-માફીનો બોજો સરકારી તિજોરી પર ક્યાં સુધી…?\nખેડૂતોની લોન-માફીનો બોજો સરકારી તિજોરી પર ક્યાં સુધી…?\nબેંકો નોન પર્ફોમિંગ અસેટ્સ(NPA)ની સમસ્યાથી ઝઝૂમી રહી છે. આરબીઆઈ અને સરકાર એનપીએ ઓછી કરવા માટે તનતોડ પ્રયત્નો કરી રહી છે. કેન્દ્ર સરકાર નવી મૂડીનું રોકાણ બેંકોમાં કરવાની જાહેરાત કરી ચૂકી છે, તેમ જ આરબીઆઈને સરકારે વધુ સત્તા આપી છે અને ડિફોલ્ટરોના નામ જાહેર કરવા કહ્યું છે. એટલે હાલ સરકાર અને આરબીઆઈ એક્શનમાં છે. તેવામાં વિવિધ રાજ્યોમાં ખેડૂતોના દેવાંની માફીની માગ ઉઠી છે. ઉત્તરપ્રદેશ, મહારાષ્ટ્ર, મધ્યપ્રદેશ, રાજસ્થાન, ગુજરાત સહિતના વિવિધ રાજ્યોમાં દેવાં માફીને લઈને ખેડૂતો વધુ ઉગ્ર બની રહ્યાં છે. જો કે ખેડૂતોની દેવાંની માફીના આંદોલનમાં રાજકારણ ભળ્યું છે. કોંગ્રેસ જોડાઈ જતાં ખેડૂતોને વધુ બળ મળ્યું છે. કરોડો અબજો રૂપિયાની માફીનો બોજ કોણ ઉપાડે તે સવાલ છે. દેવાં માફીથી દેશની ઈકોનોમીને ખૂબ મોટુ નુકશાન થવાનો રીપોર્ટ છે. આરબીઆઈએ પણ ચેતવણી ઉચ્ચારી છે કે ખેડૂતોના દેવાં માફીથી બેંકોની હાલત કથળશે, સરકારની તિજોરી પર બોજો આવશે, મોંઘવારી વધશે, ગ્રોથ પણ ઘટશે અને રાજ્યોનો વિકાસ અટકી જશે.\nઉત્તર પ્રદેશમાં મુખ્યપ્રધાન પદે યોગી આદિત્યનાથ આવ્યા ત્યારે તેમણે ખેડૂતોના દેવા માફીનો નિર્ણય લઈ લીધો. કારણ કે ગત વર્ષે યુપીમાં ઓછા વરસાદથી ખેડૂતો બેહાલ થયા હતા. તે પછી મહારાષ્ટ્રના ખેડૂતોએ આંદોલન છેડ્યું અને તે આંદોલન મધ્ય પ્રદેશ સહિત વિવિધ રાજ્યોમાં પ્રવેશ્યું છે. દેવાના બોજ તળે દબાયેલાં ખેડૂતો આત્મહત્યા કરી રહ્યા છે, તેવા રોજ સમાચારો આવતા ગયાં છે. જો કે હવે ચોમાસુ માથે છે, ત્યારે તેવા સંજોગોમાં ગત વર્ષે પાક પાણી ન થયાં, અને પાક્યું તો તે અનાજ-કઠોળ અને શાકભાજીના પોષણક્ષમ ભાવ નથી મળ્યાં, તેવી માગ સાથે ખેડૂતો દેવા માફીનો પોકાર કર્યો છે. બીજી તરફ અનાજકઠોળ- શાકભાજીના ભાવ આસમાને છે, તો પછી આ રૂપિયા કયાં જાય છે, તેનો સંશોધનનો વિષય બની રહ્યો છે.\nખેડૂતોના આંદોલનને કોંગ્રેસનો સાથ મળ્યો પછી શાસક પક્ષ ગભરાયો છે. જે રાજ્યોમાં ચૂંટણી આવી રહી છે, તેવા રાજ્યોની સરકારો ગભરાઈ ગઈ છે કે મોટી મત બેંક ખેડૂતો છે. ખેડૂતોને રીઝવવા જ જોઈએ. જેથી મહારાષ્ટ્ર સરકારે તો દેવા માફીની જાહેરાત કરી દીધી, આ દેવા માફીથી મહારાષ્ટ્ર સરકાર પર 30,000 કરોડનો વધારાનો બોજો પડશે. કોના બાપની દિવાળી… એવો સવાલ તરત જ થાય. નેતાઓને કયાં ખિસ્સામાંથી આપવાના છે. મધ્યપ્રદેશમાં આંદોલન વેગવાન બન્યું છે. દરેક રાજ્યોની આર્થિક સ્થિતિ અલગઅલગ છે, કેન્દ્ર સરકારે તો પહેલાં જ સ્પષ્ટ કરી દીધું છે કે આ મામલે કેન્દ્ર સરકાર કોઈ જ જવાબદારી નહીં લે, તે રાજ્યોનો વિષય છે, તો તે પ્રશ્ન રાજ્ય સરકાર હલ કરે.\nબીજી તરફ ખેડૂતોની દાનત પર પણ સવાલો ઉઠી રહ્યાં છે. ખેડૂતો જાણીજોઈને લોન પરત ભરપાઈ નથી કરતાં. સરકાર લોન માફ કરવાની જ છે ને… અગાઉની સરકારોએ લોન માફ કરી છે, તેમ આંદોલન કરીશું તો સરકાર લોન માફ કરી દેશે. પણ આ યોગ્ય રસ્તો નથી. દરેક રાજ્યની સરકારો અને કેન્દ્ર સરકારે આનો ઉપાય શોધવાની જરૂર છે.\nતાજેતરમાં એક ખાનગી સર્વે પ્રકાશમાં આવ્યો હતો, જેમાં કહેવાયું છે કે જો ખેડૂતોનું દેવુ માફ કરી દેવામાં આવે તો જીડીપીના 1થી 1.3 ટકા રાજકોષીય ખાધ થઈ શકે છે.\nવર્ષ 2016-17માં ભારતમાં કુલ મળીને1 લાખ કરોડ રૂપિયાનું દેવું માફ કરાયું છે.\nઆ દેવાં માફીની રકમ જીડીપીના 2.6 ટકા હિસ્સો છે.\nમહારાષ્ટ્રમાં 30,000 કરોડનું દેવું માફ કરાયું છે.\nમહારાષ્ટ્રમાં સ્મોલ અને માર્જિનલ ખેડૂતો જેમની પાસે5એકર જમીન છે, તેમને ફાયદો મળશે.\nમહારાષ્ટ્રમાં દેવાં માફીથી અંદાજે 40 લાખ ખેડૂતોને ફાયદો મળશે.\nમહારાષ્ટ્રમાં 1.34 કરોડ ખાતાધારક ખેડૂતોમાંથી 90 લાખ ખેડૂતો દેવાદાર ખેડૂતો હતાં, જ્યારે 31 લાખ ડિફોલ્ટર છે.\nછેલ્લાં 40 દિવસમાં પંજાબમાં 23 ખેડૂતોએ આત્મહત્યા કરી છે.\nએનએસએસઓના આંકડા અનુસાર વર્ષ 2015માં દેશમાં 52 ટકા ખેડૂત પરિવારો દેવાના બોજા હેઠળ દબાયેલાં છે.\n2015માં 8હજારથી વધારે ખેડૂતોને આત્મહત્યા કરી છે, આમાં મહારાષ્ટ્રમાં એક તૃતીયાંશથી વધારે ખેડૂતો છે.\nહાલના સમયમાં એક અંદાજ મુજબ દેશના ખેડૂતોને લગભગ9લાખ કરોડ રૂપિયાનું દેવું છે.\nમહારાષ્ટ્રના મરાઠાવાડમાં કેટલાય વર્ષોથી દુષ્કાળ પડી રહ્યો છે\nએનસીઆરબીના આંકડા અનુસાર 2016ના પ્રથમ ત્રણ મહિનામાં દેશના 10 રાજ્યોમાં કુલ 116 ખેડૂતોએ આત્મહત્યા કરી છે, જેમાંથી 57 ખેડૂતો મહારાષ્ટ્ર અને 56 ખેડૂતો પંજાબના છે.\n2015માં મધ્યપ્રદેશમાં 581 ખેડૂતો અને છત્તીસગઢમાં 854 ખેડૂતોએ આત્મહત્યા કરી છે.\n2015માં તેલંગાણામાં 1358 ખેડૂતો અને કર્ણાટકમાં 1197 ખેડૂતોએ આત્મહત્યા કરી છે.\nમોદી સરકાર હાલમાં 4.1 ટકા કૃષિ વિકાસ દરના આધાર પર વર્ષ 2022 સુધીમાં ખેડૂતોની આવક બમણી કરવા પર કામ કરી રહી છે. પણ તેનાથી વિપરીત ખેડૂતોની આત્મહત્યા કરવાના કિસ્સા વધી રહ્યાં છે. એનસીઆરબીના રીપોર્ટ અનુસાર વર્ષ 2014માં 5660 ખેડૂતોએ આત્મહત્યા કરી હતી, તેની સરખામણીએ 2015માં 42 ટકા વધારે 8007 ખેડૂતોએ આત્મહત્યા કરી હતી.\nકેન્દ્ર સરકારે ખેડૂતોના દેવાંની માફીનો મુદ્દો રાજ્ય સરકારો પર નાંખી દીધો, ત્યાર પછી કેન્દ્રીય કેબિનટની બેઠકમાં ખેડૂતોને રાહતો આપી હતી. 2017-18ના વર્ષ માટે વ્યાજમાં છૂટ આપવાની યોજનાને મંજૂરી આપી હતી.3લાખ સુધીની ટૂંકાગાળાની ક્રોપ લોન7ટકાના વ્યાજ દરે સબસિડીથી મળશે. જો ખેડૂત સમયસર લોન ભરે તો તેને વ્યાજમાં3ટકાની રાહત મળશે. એટલે કે ખેડૂતોને4ટકા વ્યાજે લોન ઉપલબ્ધ થશે.\nખેડૂતોની લોન માફીનો પ્રશ્ન દર વર્ષે આવે છે. ખેડૂત કયાં સુધી બિચારો રહેશે. માટે કેન્દ્ર સરકાર અને રાજ્ય સરકારોએ તેનો ઉપાય શોધવો જ રહ્યો. આવી રીતે દર વર્ષે લોન માફ કરવાની અને સરકારની તિજોરી પર બોજો આવશે, દેશનો વિકાસ અટકી જશે, મોંઘવારી વધશે, દેશની ઈકોનોમીને લાંબેગાળે નુકશાનકારક સાબિત થશે. આ મુદ્દો વધુ પેચીદો છે. ખેડૂતોના દેવાંની માફીનો પ્રશ્નને રાજકારણથી દૂર રાખીને તેનો ઉકેલ મેળવવો જ રહ્યો. નહીં તો લોન માફીના નાણાં… જરૂરિયાત નથી તેવા લોકોના ઘેર જતાં રહે છે. દેશની ઈકોનોમીને બચાવવી હોય તો ખેડૂતને સ્વાવલંબી બનાવવો જ જોઈએ.


Why did the Indian team move from first to second place in the Test Championship, what to do now to reach the final? | ટેસ્ટ ચેમ્પિયનશિપમાં ભારતીય ટીમ પ્રથમ સ્થાનેથી બીજા સ્થાને કેમ આવી ગઈ, ફાઇનલમાં પહોંચવા હવે શું કરવું પડશે? - Gujarati News\nWhy Did The Indian Team Move From First To Second Place In The Test Championship, What To Do Now To Reach The Final?\nભાસ્કર એક્સપ્લેનર:ટેસ્ટ ચેમ્પિયનશિપમાં ભારતીય ટીમ પ્રથમ સ્થાનેથી બીજા સ્થાને કેમ આવી ગઈ, ફાઇનલમાં પહોંચવા હવે શું કરવું પડશે?\n11 દિવસ પહેલાલેખક: જયદેવ સિંહ\nઇન્ટરનેશનલ ક્રિકેટ કાઉન્સિલ (ICC)એ વર્લ્ડ ટેસ્ટ ચેમ્પિયનશિપની પોઈન્ટ્સ સિસ્ટમમાં બદલાવ કર્યો છે. હવે ટીમોની રેન્કિંગ પોઈન્ટ્સના આધારે નહીં, પરંતુ પોઈન્ટ્સના પર્સેન્ટેજના આધારે થશે. નવી સિસ્ટમમાં ભારતીય ટીમ રેન્કિંગમાં પ્રથમ સ્થાનેથી બીજા સ્થાને આવી ગઈ છે. ICCના ચીફ એક્ઝિક્યુટિવ મનુ સાહનીએ કહ્યું કે, ક્રિકેટ કમિટી અને ચીફ એક્ઝિક્યુટિવ કમિટી બંનેએ આ નવી સિસ્ટમને સપોર્ટ કરી છે. આનાથી કોરોનાના કારણે ટેસ્ટ ન રમી શકનાર ટીમોને નુકસાન નહીં થાય.\nનવી સિસ્ટમ લાગુ થયા પછી શું બદલ્યું છે? પહેલા સિસ્ટમ કઈ રીતે કામ કરી રહી હતી? નવી સિસ્ટમની કઈ ટીમ પર કેવી અસર થશે? ચાલો જાણીએ....\nટેસ્ટ ચેમ્પિયનશિપમાં શું બદલાયું છે?\nઅનિલ કુંબલેની આગેવાનીમાં ICCની ક્રિકેટ કમિટીએ ટેસ્ટ ચેમ્પિયનશિપમાં ટીમોની રેન્કિંગ પર્સેન્ટેજ બેઝીઝ પર કેલ્ક્યુલેટ કરવાનો નિર્ણય લીધો છે. આ નવી સિસ્ટમમાં ટીમો દ્વારા રમવામાં આવેલી સીરિઝ અને એ સીરિઝમાં તેમના પોઈન્ટ્સના આધારે પર્સેન્ટેજ કાઢવામાં આવે છે.\nઆનાથી ટીમોના પોઈન્ટ્સ ટેબલ રેન્કિંગમાં શું બદલાવ આયો?\nનવી સિસ્ટમ પહેલા ભારતની ટીમ 360 પોઈન્ટ્સ સાથે પોઈન્ટ્સ ટેબલમાં ટોપ પર હતી. જ્યારે ઓસ્ટ્રેલિયાની ટીમ 292 પોઈન્ટ્સ સાથે બીજા સ્થાને હતી. નવી સિસ્ટમ આવ્યા પછી ભારતીય ટીમ બીજા નંબરે આવી ગઈ છે, જ્યારે ઓસ્ટ્રેલિયા ટોપ પર પહોંચી ગયું છે. તેનું કારણ એ છે કે ભારત ઓસ્ટ્રેલિયા કરતા એક સીરિઝ વધારે રમ્યું છે. અન્ય ટીમોના રેન્કિંગ પર આની કોઈ અસર થઇ નથી.\nનવી સિસ્ટમ કઈ રીતે કામ કરે છે?\nજો કોઈ ટીમ6સીરિઝ રમે છે તો મેક્સિમમ 720 પોઈન્ટ્સ મેળવી શકે છે. આ દરમિયાન 480 પોઈન્ટ્સ મેળવે છે તો તેના પર્સેન્ટેજ પોઈન્ટ્સ 66.67% છે. ત્યારે જ જો કોઈ ટીમ પાંચ સીરિઝ રમે છે તો તેના મેક્સિમમ 600 પોઈન્ટ્સ થઇ શકે છે. પાંચ સીરિઝ રમનાર ટીમના જો 450 પોઈન્ટ્સ હોય તો તેના પર્સેન્ટેજ પોઈન્ટ્સ 75% થશે.\nતો પછી પહેલા વાળી સિસ્ટમ શું હતી અને કઈ રીતે કામ કરતી હતી?\n2019માં ICCએ ટેસ્ટ ચેમ્પિયનશિપની જાહેરાત કરી હતી. ત્યારે કહેવામાં આવ્યું હતું કે, બે વર્ષના અંતે પોઈન્ટ્સ ટેબલમાં ટોપ-2 પર રહેનાર ટીમો ફાઇનલમાં ટકરાશે. દરેક ટીમ આ દરમિયાન ટોટલ6સીરિઝ રમશે,3સીરિઝ ઘરઆંગણે અને3સીરિઝ વિદેશમાં રમશે.\nઆ બધી સીરિઝ જૂન 2021માં ટેસ્ટ ચેમ્પિયનશિપની ફાઇનલ પહેલા સમાપ્ત કરવાની છે\nએક સીરિઝમાં2મેચ હોય,4કે 5, સીરિઝમાં કુલ 120 પોઈન્ટ્સ જ મળે છે. આ રીતે6સીરિઝમાં કુલ 720 પોઈન્ટ્સ જ મળે છે. મતલબ કે બે મેચની સીરિઝમાં હોય તો એક મેચ જીતવા પર 60 પોઈન્ટ્સ મળશે. જ્યારે પાંચ મેચની સીરિઝ હોય તો એક મેચ જીતવા પર 24 પોઈન્ટ્સ મળે છે. મેચ ડ્રો થવા પર બંને ટીમોને બરાબર પોઈન્ટ્સ મળે છે.\n1 ઓગસ્ટ 2019એ ઇંગ્લેન્ડ અને ઓસ્ટ્રેલિયા વચ્ચે રમાયેલી ટેસ્ટ મેચ આ ચેમ્પિયનશિપની પહેલી મેચ હતી.\nહવે આગળ જે પણ સીરિઝ રમાશે તેમાં પણ આ રીતે જ પોઈન્ટ્સ મળશે. જેમ કે ભારત ઓસ્ટ્રેલિયા4મેચની સીરિઝ રમશે, તો એક મેચ જીતવા પર ટીમને 30 પોઈન્ટ્સ મળશે, મેચ ટાઈ થાય તો 15-15 અને ડ્રો થાય તો 10-10 પોઈન્ટ્સ મળશે.\nજ્યારે પોઈન્ટ્સ પહેલાની જેમ જ મળશે તો નવી સિસ્ટમ કેમ શરૂ કરી?\nકોરોનાને કારણે માર્ચ 2020 પછી ઘણી ટીમોની સીરિઝ રદ્દ થઇ ગઈ. ICC જૂન 2021માં જ ટેસ્ટ ચેમ્પિયનશિપની ફાઇનલ કરાવવા માગે છે. તેવામાં જો સીરિઝ રદ્દ થઇ, તેઓને ફરીથી કરાવી શકાય તેમ નથી.\nનવી સ્થિતિમાં અમુક ટીમો માર્ચ 2021 સુધીમાં ટેસ્ટ ચેમ્પિયનશિપની5સીરિઝ રમશે તો અમુક 6. પાકિસ્તાન-બાંગ્લાદેશની તો એક સીરિઝ વચ્ચે જ અટકી ગઈ. બાંગ્લાદેશ તો માર્ચ 2021 સુધીમાં માત્ર અઢી સીરિઝ જ રમી શકશે.\nનવી સિસ્ટમથી ટીમોના ફાઇનલમાં પહોંચવાની સંભાવના પર શું અસર થશે?\nનવી સિસ્ટમથી પોઈન્ટ્સ ટેબલ પર વધુ અસર થાય તેની સંભાવના બહુ ઓછી છે. અત્યારે જે પ્રકારની સ્થિતિ છે તેમાં માત્ર ન્યૂઝીલેન્ડ અને ઇંગ્લેન્ડ જ એવી ટીમો છે જે ભારત અને ઓસ્ટ્રેલિયાને ટોપ-2થી નીચે લાવી શકે છે.\nન્યૂઝીલેન્ડને હવે ઘરઆંગણે વેસ્ટ ઇન્ડિઝ અને પાકિસ્તાન સામે રમવાનું છે. જ્યારે, ઇંગ્લેન્ડે ફેબ્રુઆરીમાં ભારત સામે પાંચ મેચની સીરિઝ રમવાની છે.\nજો ન્યૂઝીલેન્ડ બંને સીરિઝ જીતી જાય અને ઇંગ્લેન્ડ ભારતને હરાવી દે, તેમજ ઓસ્ટ્રેલિયા દક્ષિણ આફ્રિકા સામે હારે તો ટેસ્ટ ચેમ્પિયનશિપ બહુ રોમાંચક થઇ જશે. કારણકે પોઈન્ટ્સ ટેબલમાં ટોપ પર રહેનાર2ટીમો વચ્ચે જ જૂનમાં ફાઇનલ રમાશે.\nભારતે હવે ફાઇનલ રમવા શું કરવું પડશે?\nસૌથી પહેલા ભારતે ઓસ્ટ્રેલિયા સામે રમવાનું છે. સ્ટીવ સ્મિથ અને ડેવિડ વોર્નરની વાપસી થતા ભારત માટે આ4ટેસ્ટની સીરિઝ જીતવી સરળ નહીં રહે. ઉપરથી વિરાટ કોહલી માત્ર પ્રથમ ટેસ્ટ જ રમશે. તેવામાં ટીમની મુશ્કેલી વધશે. તે પછી ટીમે ઘરઆંગણે ઇંગ્લેન્ડ સામે5ટેસ્ટની સીરિઝમાં રમવાનું છે, અહીં ટીમની જીતવાની સંભાવના વધારે છે.\nતેવામાં ટીમ ઇન્ડિયા માટે અમુક સંભવિત ગણિત આ પ્રમાણે છે\nજો ભારત ઓસ્ટ્રેલિયા સામેની સીરિઝની બધી મેચ હારી જાય અને ઇંગ્લેન્ડ સામેની બધી મેચ જીતે તો તેના કુલ 480 પોઈન્ટ્સ થશે અને 66.67% પોઈન્ટ્સ પર્સેન્ટેજ થશે.\nજ્યારે ન્યૂઝીલેન્ડ પોતાના ઘરે થનાર બંને સીરિઝ જીતે તો તેના પોઈન્ટ્સ 420 થશે અને 70% પોઈન્ટ્સ પર્સેન્ટેજ. તેવામાં ટીમ ઇન્ડિયા ફાઇનલની રેસમાંથી બહાર થઇ જશે.\nજો ભારત ઇંગ્લેન્ડ સામેની બધી મેચ જીતી જાય અને ઓસ્ટ્રેલિયા સામેની સીરિઝ 3-1થી હારે તો તેના 510 પોઈન્ટ્સ અને 70.83 પોઇન્ટ પર્સેન્ટેજ થશે.\nતેવામાં ન્યૂઝીલેન્ડ પોતાના ઘરે બંને સીરિઝ બધી મેચ જીતીને પણ ભારતથી પાછળ રહેશે.\nજો ભારત ઇંગ્લેન્ડ સામેની બધી મેચો જીતે અને ઓસ્ટ્રેલિયા સામેની સીરિઝ 2-0થી હારે તો તેના 500 પોઈન્ટ્સ અને 69.44% પોઈન્ટ્સ પર્સેન્ટેજ થશે. આવામાં ન્યૂઝીલેન્ડ બાકીની બધી મેચો જીતે તો ભારત માટે મુશ્કેલી થશે. જોકે, જો ન્યૂઝીલેન્ડ બંને સીરિઝમાં એકપણ મેચ હારે તો ભારત માટે ટોપ-2માં સમાપ્ત કરવું સરળ થઇ જશે. કારણકે ન્યૂઝીલેન્ડની બંને સીરિઝ 2-2 મેચની છે અને એક મેચ હારવા પર તેને 60 પોઈન્ટ્સનું નુકસાન થશે.


કેવી રીતે ઘટાડશો આંખોના નંબર્સ?\nસોમવાર, ફેબ્રુઆરી 18 2019, 02:05 Hrs(IST)\nનવગુજરાત સમય | Publish Date: Feb 13 2018 1:10PM\nઅત્યારની લાઇફસ્ટાઇલમાં આંખો પર વધારે સ્ટ્રેસ રહે છે. ન્યૂઝપેપર્સ-બુક્સ-મેગેઝિન્સ વાચવા, ટીવી જોવું, વીડિયો ગેમ્સ રમવી, કમ્પ્યૂટરની સ્ક્રીન્સની સામે કલાકો સુધી કામ કરવું તેમજ સ્માર્ટફોન્સમાં રચ્યાપચ્યા રહેવું. આ બધી એક્ટિવિટીઝની અસર સ્વાભાવિક રીતે આંખો પર થાય છે. જેના લીધે આંખોના નંબર્સની સમસ્યા રહેતી હોય છે. અહીં આપણે આંખોના નંબર્સ ઘટાડવા માટેની રીત જાણીએ.\nજો તમારે ચશ્માના નંબર ખૂબ જ ટૂંકા સમયમાં ઉતારવા હોય તો પછી લેસર આઈ સર્જરી જ કરાવવી રહી. લેસર આઈ સર્જરી નોન ઇન્વેસિવ પ્રોસીજર છે. મોટા ભાગના કેસીસમાં પેશન્ટ સર્જરી બાદ ચશ્મા કે કોન્ટેક્ટ લેન્સીસ પહેર્યા વિના દૂર દૂર સુધી વસ્તુઓ જોઈ શકે છે. લેસર આઈ સર્જરીથી આંખોના કેટલાક પ્રોબ્લેમ્સનું સહેલાઈથી સોલ્યુશન્સ લાવી શકાય છે.\nવાસ્તવમાં યોગ સમગ્ર શરીર માટે છે. આંખો માટે પણ કેટલાક આસનો કરી શકાય છે. જેનાથી નોર્મલ રીતે આંખોની દૃષ્ટિમાં સુધારો થાય છે. વાસ્તવમાં એનાથી આંખોના મસલ્સ પરથી સ્ટ્રેસ ઘટે છે. કમ્પ્યૂટર પર કામ કરતી વખતે કે વાચતી વખતે થોડા થોડા સમયના અંતરે બ્રેક લો. એનાથી આઈ મસલ્સ પર સ્ટ્રેસ ઓછો પડશે. .\nકેટલાંક સંશોધનોમાં જાણવા મળ્યું છે કે, બીટા કેરોટિનથી આંખોની દૃષ્ટિમાં સુધારા થાય છે. ગાજરમાં બીટા-કેરોટિનનું પ્રમાણ વધારે હોય છે. જે લોકોને નાની ઉંમરમાં આંખોના વધુ નંબર હોય તેમના માટે વિટામિન એ યુક્ત ફૂડ આશીર્વાદ રૂપ છે. ગાજર અને પાલકમાં વિટામિન એ મળી રહે છે. દિવસમાં બેથી ત્રણ વખત ઠંડા પાણીથી આંખોમાં છાલક મારો. એનાથી તમારી આંખો ફ્રેશ અને રિલેક્સ્ડ રહેશે.


અભિનેત્રી દિશાએ બિકિની પહેરી લોકોને કર્યા ક્રેઝી - Western Times News\nઅભિનેત્રી દિશાએ બિકિની પહેરી લોકોને કર્યા ક્રેઝી\nમુંબઇ, બોલીવુડ અભિનેત્રી દિશા પટણીએ તાજેતરમાં સોશિયલ મીડિયા પર તેની એક એવી તસવીર શેર કરી છે જેની સામે રણબીર-આલિયાના લગ્નની તસવીરો ફિકી પડી રહી છે. છેલ્લા ત્રણ દિવસથી સોશિયલ મીડિયા પર રણબીર-આલિયાના લગ્નની તસવીરોએ કબજાે જણાવ્યો હતો, પરંતુ હવે નેટીઝન્સનો ઇન્ટ્રેસ્ટ આ એક્ટ્રની તસવીર પર વધી રહ્યો છે.\nદિશા પટણી આ લેટેસ્ટ તસવીરમાં સુંદર બિકિનીમાં પોતાના વાળ સંભાળતી પોઝ આપી રહી છે. ખાસ વાત એ છે કે એક્ટ્રેસે આ દરમિયાન બિકિની સિવાય બીજું કંઈ પહેર્યું નથી. ફૂટવેર પણ નહીં. તસવીરમાં તમે જાેઈ શકો છો કે દિશાના ચહેરા પર સૂરતની કિરણો પડી રહી છે. જે તેની સુંદરતાને વધારી રહી છે. દિશા પટણી તસવીરમાં તેના કર્વ્સ ફ્લોન્ટ કરતી જાેવા મળી રહી છે.\nજેના પર તેના ફેન્સ દિલ હારી રહ્યા છે. દિશા તેના ફેન્સ સાથે જાેડાઈ રહેવા માટે સોશિયલ મીડિયા પર ખુબ જ એક્ટિવ રહે છે. તે દરરોજ તેની તસવીરો શેર કરી લોકોના હોશ ઉડાવી દે છે.\nદિશા પટણીના વર્ક ફ્રન્ટની વાત કરીએ તો ટૂંક સમયમાં તે ‘એક વિલન ૨’ માં જાેવા મળશે. ત્યારબાદ તે સિદ્ધાર્થ મલ્હોત્રા સાથે ‘યોદ્ધા’માં જાેવા મળશે. ત્યારે સમાચાર મળી રહ્યા છે કે દિશા અલ્લૂ અર્જૂનની સુપરહિટ ફિલ્મ ‘પુષ્પા’ના બીજા ભાગ ‘પુષ્પા ૨’ માં પણ આઇટમ સોન્ગ કરતી જાેવા મળશે.SSS\nPrevious ભારતીએ નીતૂ કપૂરની વહુરાણી આલિયા માટે ગિફ્ટમાં આપ્યું કૂકર\nNext દીકરી આલિયાની વિદાયથી મહેશ ભટ્ટ થયા ભાવુક


philippines president rodrigo duterte slammed after dangerous and distorted rape joke – News18 Gujarati\nજ્યાં ખુબસુરત મહિલાઓ હશે, ત્યાં રેપ થતા રહેશે: ફિલિપાઈન્સ રાષ્ટ્રપતિ\nફિલિપાઈન્સ રાષ્ટ્રપતિ રોડ્રિગો દુતેર્તે\nઆ વર્ષે જૂનમાં સાઉથ કોરિયામાં દુતેર્તેએ મંચ પર ફિલિપાઈન્સની એક મહિલાના હોઠ પર કિસ કરી લીધી હતી.\nLast Updated : September 01, 2018, 09:48 IST\nફિલિપાઈન્સના રાષ્ટ્રપતિ રોડ્રિગો દુતેર્તે તેમના અટપટા નિવેદનને લઈ હંમેશા ચર્ચામાં રહે છે. દુતેર્તેએ એકવાર ફરી મહિલાઓને લઈ વિવાદાસ્પદ નિવેદન આપ્યું છે. તેમણે દુષ્કર્મની વધતી જતી ઘટનાઓને લઈ મહિલાઓની ખુબસુરતીને જવાબદાર ગણાવી છે.\nરોડ્રિગો દુતેર્તે અનુસાર, તેમના શહેરમાં રેપની ઘટના એટલા માટે વધી રહી છે, કારણ કે મોટી સંખ્યામાં અહી સુંદર મહિલાઓ છે. તેમણે કહ્યું, જ્યાં સુધી શહેરમાં વધારે ખુબસુરત મહિલાઓ રહેશે, ત્યાં સુધી રેપની ઘટના થતી રહેશે.\nફિલિપાઈન્સની મહિલા સંગઠનોએ રાષ્ટ્રપતિના આ નિવેદનની ખુબ ટીકા કરી છે. મહિલા સંગઠનોએ કહ્યું કે, અમે આવા ગંદા નિવેદન સ્વીકાર નહી કરીએ. ખાસ કરીને દેશના રાષ્ટ્રપતિએ આવું નિવેદન ન આપવું જોઈએ. આવા નિવેદનથી રેપને વધારે પ્રોત્સાહન મળશે.\nમહિલાઓ પર રાષ્ટ્રપતિ રોડ્રિગો દુતેર્તે હંમેશા અટપટા નિવેદન આપતા રહે છે. આ વર્ષે જૂનમાં સાઉથ કોરિયામાં દુતેર્તેએ મંચ પર ફિલિપાઈન્સની એક મહિલાના હોઠ પર કિસ કરી લીધી હતી.\nદુતેર્તેના અન્ય વિવાદાસ્પદ નિવેદન\n- આ પહેલા દુતેર્તે એવું પણ કહી ચુક્યા છે કે, સૈનિકોને ત્રણ મહિલા સાથે રેપ કરવાની મંજૂરી છે. તે કોઈ પણ ઘરની તપાસ કરી શકે છે અને કોઈની પણ ધરપકડ કરી શકે છે. તેમને પૂરી છૂટ છે. જો માર્શલ લો દરમ્યાન તમે ત્રણ મહિલા સાથે રેપ કરી દો છો, તો હું તમારા માટે જેલ જતો રહીશ.\n- આ પહેલા તેમણે કહ્યું હતું કે, હું મુસ્લીમ આતંકવાદીઓ કરતા 50 ઘણો વધારે ક્રૂર છું. તે જે લોકોના માથા ધડથી અલગ કરે છે, તેમના કરતા પણ વધારે. જો મારા સૈનિકોએ આતંકવાદીને પકડી લીધો તો હું તેમને ખાઈ પણ શકુ છું.\nFirst published: September 01, 2018, 09:48 IST


મોંઘવારી એ હદે વધી કે, અહિં ખેતી કરવા ખેડૂતોએ જાતે જ હળમાં જોતરાવવું પડ્યું - Watch Gujarat News : LIVE LATEST TODAY Online\nમોંઘવારી એ હદે વધી કે, અહિં ખેતી કરવા ખેડૂતોએ જાતે જ હળમાં જોતરાવવું પડ્યું\nરાજકોટ જીલ્લાના ધોરાજીમાં ખેડૂતો બળદ બન્યા\nખેડૂત પોતે બળદની જગ્યાએ હળ ચલાવી વિરોધ કર્યો\nખેડૂતોનો આ વિરોધ સરકાર સુધી પહોંચશે ?\nWatchGujarat.ગુજરાતમાં દિન પ્રતિદિન વધતી મોંઘવારી અને પેટ્રોલ, ડીઝલ, ગેસ સિલિન્ડર, ખાતરના ભાવો વધી રહ્યાં છે. ત્યારે આ મોંઘવારીથી ત્રસ્ત મધ્યમ પરિવાર હેરાન પરેશાન થયેલા છે. તો પરિવારનુ ગુજરાન કઈ રીતે ચલાવવુ એ પણ એક મોટો પ્રશ્ન છે. તથા મહિલાઓનુ બજેટ ખોરવાઈ ગયુ છે તો નાના મોટા વાહન ચાલકોને પેટ્રોલ ડીઝલના ભાવો દિવસેને દિવસે વધી રહ્યાં છે.\nમળતી માહિતી મુજબ રાજકોટ જીલ્લાના ધોરાજીમાં ખેડૂતો બળદ બન્યા છે. જેમાં મોંઘવારીએ ખેડૂતોને પણ રડાવ્યા છે. તેમાં પેટ્રોલ, ડીઝલ, ખાતરના ભાવો વધ્યા અને ખેત વિજળીના ધાંધીયાથી કંટાળીને ખેડૂતોએ અનોખો વિરોધ કર્યો છે.\nધોરાજીના ખેડૂતો પેટ્રોલ ડીઝલના ભાવોમા તોતીંગ વધારો અને સમયસર ખેત વિજળી નથી મળતી ત્યારે ભારે હાલાકી વેઠવાનો વારો આવ્યો છે. પેટ્રોલ ડીઝલ તથા ખાતરના ભાવો વધતા ખેડૂતો ચિંતાજનક પરિસ્થિતિમા મુકાઇ ગયા છે. ખેતરમા વપરાતા વિવિધ સાધનો જે પેટ્રોલ ડીઝલથી ચાલતા હોય છે. તેમાં પેટ્રોલ ડીઝલ નાખવુ પોસાય તેમ નથી. તથા ખેત વિજળી આપવામા પણ તંત્રના ધાંધિયાથી કંટાળીને આજરોજ ધોરાજીના ખેડૂતોએ અનોખી રીતે વિરોધ પ્રદર્શન કર્યુ હતુ.\nજેમા ખેતરમા વપરાતા બળદ હળનો ઉપયોગ કરવાને બદલે ખેડૂત પોતે બળદની જગ્યાએ હળ ચલાવી રહ્યાં છે. તથા હળમા બળદની જગ્યાએ ખેડૂત પોતે બળદ બનીને હળ ખેતરમાં ચલાવતા નજરે ચડી રહ્યાં છે. તેમાં મઘર ઇન્ડિયા ફિલ્મનું દ્રશ્ય જોવા મળેલ છે. અને સરકાર સુધી પોતાની વ્યથા વ્યક્ત કરવા માટે આવો અનોખો વિરોધ પ્રદર્શન કરેલ છે.\nઅત્રે ઉલ્લેખનીય છે કે પેટ્રોલ ડીઝલ મોંઘુ થતુ જાય છે ખાતરના ભાવો વધતા જાય છે. ત્યારે ખેડૂતોને ખેતી કરવી પોસાય તેમ નથી. તનતોડ મહેનત કરી ખેડૂતો પાક કરતા હોય છે. ત્યારે મોંઘવારી તથા પેટ્રોલ ડીઝલના ભાવોમા તોતીંગ વધારો થઈ રહ્યો છે. ત્યારે ખેડૂતો ચિંતિત થઈ ગયા છે. તો બીજી બાજુ ખેડૂતોને સમયસર વિજળી મળતી નથી. ખેત વિજળીમા પણ ધાંધિયા જોવા મળે છે. માટે ખેડૂતોએ અનોખી રીતે વિરોધ નોંધાવ્યો હતો.


ઉત્તરપ્રદેશના રાજ્યપાલ આનંદીબહેન પટેલે અંબાજીમાં મા અંબાનાં દર્શન કર્યાં | નવગુજરાત સમય\n24-07-2019 08:41 AM\n1 / 1 ઉત્તરપ્રદેશના રાજ્યપાલ આનંદીબહેન પટેલે અંબાજીમાં મા અંબાનાં દર્શન કર્યાં\nદાંતાના પૂર્વ રાજવી અજયરાજસિંહ, બલવંતસિંહ પરમાર અને અગ્રણીઓ વગેરે જોડાયા હતાં.\nઉત્તરપ્રદેશનાં નવાં નિમાયેલાં રાજ્યપાલ આનંદીબહેન પટેલે અંબાજીમાં માં અંબેના દર્શન અને પૂજા કરી હતી. અંબાજી ખાતે યાત્રિકોની સુવિધાઓ અંગે તેમણે કલેકટર કમ અંબાજી દેવસ્થાન ટ્રસ્ટના ચેરમેન સંદીપ સાગલે સાથે ચર્ચા કરી હતી. આનંદીબહેન પટેલે જણાવ્યું હતુ કે, દેશના સૌ નાગરિકોની સુખ- સમૃધ્ધિ વધે અને ભારત ઉત્તરોત્તર સિધ્ધિઓ પ્રાપ્ત કરે તે માટે માતાજીને પ્રાર્થના કરી હતી.\nતેમણે કહ્યુ કે ગુજરાત સરકારની યોજનાઓ અને કામગીરી અન્ય રાજ્યો માટે પ્રેરણાદાયી છે. મધ્યપ્રદેશમાં કૃષિ સહિત વિવિધ ક્ષેત્રોમાં સફળતાપૂર્વક શ્રેષ્ઠ કામગીરી કરવામાં આવી છે. આનંદીબહેન પટેલ સાથે તેમના દીકરી અનારબહેન પટેલ, કલેકટર સંદીપ સાગલે, જિલ્લા વિકાસ અધિકારી બી.એ.શાહ, વહીવટદાર એસ. જે. ચાવડા, દાંતાના પૂર્વ રાજવી અજયરાજસિંહ, બલવંતસિંહ પરમાર અને અગ્રણીઓ વગેરે જોડાયા હતાં.\n> પાલનપુરની મુલાકાતે\nપાલનપુર તાલુકાના ચડોતર ખાતે વીમળાબેન સારાભાઇ એજ્યુકેશન ટ્રસ્ટ સંચાલિત શ્રી સર્વ નિકેતન વિદ્યાલય કાર્યરત છે. ઉત્તર પ્રદેશના રાજ્યપાલ તેમજ ગુજરાતના પૂર્વ મુખ્યમંત્રી આનંદીબેન પટેલને ટ્રસ્ટમાં ટ્રસ્ટી તરીકે નિમ્યા છે. આ પ્રસંગે આનંદીબેન પટેલે મંગળવારે હાઇસ્કુલની મુલાકાત લીધી હતી. અને ટ્રસ્ટના સંચાલક મંડળના સભ્યો સાથે બેઠક યોજી શિક્ષણ અંગે ચર્ચા – વિચારણા કરી હતી.\nમોડાસા પાલિકાને જૂની કલેકટર કચેરીમાં તબદિલ કરાતાં શહેરીજનોમાં હાશકારો


કરણ જોહર ક્રિકેટર વિરાટ કોહલીને લઈ ફિલ્મ બનાવે એવી શક્યતા\nHome > લાઇફસ્ટાઇલ > કરણ જોહર ક્રિકેટર વિરાટ કોહલીને લઈ ફિલ્મ બનાવે એવી શક્યતા\nConnect Gujarat31 Oct 2017 5:12 AM GMT\nવરુણ ધવન, આલિયા ભટ્ટ અને સિદ્ધાર્થ મલ્હોત્રા જેવા કલાકારો ફિલ્મ ઈન્ડસ્ટ્રીને આપનાર કરણ જોહરની નજર હવે એક ક્રિકેટર પર પડી છે. તાજેતરમાં કરણે આ ક્રિકેટરની રમતનાં નહીં પણ એના અભિનયની પ્રશંસા કરી હતી. આ ક્રિકેટર બીજું કોઈ નહીં પણ વિરાટ કોહલી છે.\nથોડા સમય પહેલા વિરાટ કોહલીએ એની કહેવાતી ગર્લફ્રેન્ડ સાથે એક એડ ફિલ્મનું શુટિંગ કર્યું હતુ. આ એડના ફોટાથી બન્નેએ સગાઈ કરી હોય એવી પણ અફવા ઉડી હતી તો અનુષ્કાની સાથે વિરાટની એકટીંગની પણ નોંધ લેવામાં આવી. અને બન્નેના વખાણ કરવામાં આવ્યાં. અન્ય ફોલોઅરની સાથોસાથ નિર્માતા કરણ જોહરે પણ વિરાટને ઉમદા કલાકાર લેખાવ્યો.\nકરણ જોહરે અનુષ્કા અને વિરાટની વાયરલ થયેલી એડને જોઈને ટ્વિટ કરતા કહ્યું હતું કે વિરાટ અદ્દભૂત કલાકાર છે. આ વાત પરથી ફિલ્મ પંડિતોનું માનવું છે કે કરણ જોહર વિરાટ અને અનુષ્કા સાથે ફિલ્મ બનાવવાની યોજના ઘડી રહ્યા છે.


જસપ્રીત બુમરાહ લગ્ન કરશે, તેથી શ્રેણીમાંથી બ્રેક લીધો - Dustakk\nભારત અને ઇંગ્લેન્ડ વચ્ચે રમાઈ રહેલી ચાર ટેસ્ટ મેચની શ્રેણીની ચોથી મેચ પહેલા ભારતીય ફાસ્ટ બોલર જસપ્રિત બુમરાહે અચાનક પોતાનું નામ પાછું ખેંચી લીધું છે. એટલું જ નહીં, આ પછી યોજાનારી ટી -20 સિરીઝમાં જસપ્રિત બુમરાહ રમશે નહીં.\nજસપ્રિત બુમરાહ લગ્ન: ભારત અને ઇંગ્લેન્ડ વચ્ચે રમાઈ રહેલી ચાર ટેસ્ટ મેચની શ્રેણીની ચોથી મેચ પહેલા ભારતીય ફાસ્ટ બોલર જસપ્રિત બુમરાહે અચાનક પોતાનું નામ પાછું ખેંચી લીધું છે. આટલું જ નહીં, આ પછી યોજાનારી ટી -20 સિરીઝમાં જસપ્રિત બુમરાહ રમશે નહીં. આ પછી, વન-ડે સિરીઝ પણ નહીં હોય. એટલે કે હવે જસપ્રિત બુમરાહ આઈપીએલ 2021 માં જ રમતા જોવા મળશે. જ્યારે જસપ્રીત બુમરાહ ચોથી કસોટીમાંથી પોતાનું નામ પાછું ખેંચી લેતી હતી, ત્યારે તેનું કારણ વ્યક્તિગત રીતે કહેવામાં આવતું હતું, પરંતુ હવે જાણવા મળ્યું છે કે જસપ્રિત બુમરાહ લગ્ન કરવા જઇ રહ્યો છે, તેથી જ તેણે ક્રિકેટથી આટલો લાંબો વિરામ લીધો છે.\nજસપ્રિત બુમરાહ લગ્ન કરવા જઇ રહ્યો છે. જોકે જસપ્રીત બુમરાહની વહુ કોણ હશે, તે હજી સ્પષ્ટ થયું નથી, પરંતુ કહેવામાં આવી રહ્યું છે કે બુમરાહ એક ટીવી એન્કર સાથે લગ્ન કરવા જઈ રહ્યો છે. જસપ્રીત બુમરાહનાં લગ્ન આઠથી દસ દિવસની અંદર છે, પરંતુ તેની તારીખ જાણી શકાયું નથી. તે જ સમયે, હજી સુધી સ્પષ્ટ થઈ શક્યું નથી કે જસપ્રીત બુમરાહ ક્યાં લગ્ન કરશે. પરંતુ લગ્ન સમારોહને ખૂબ ગુપ્ત રાખવામાં આવ્યો છે. ઉપરાંત, કોરોના વાયરસને કારણે, ઘટનામાં ખૂબ ઓછા અથવા કોઈ વિશેષ લોકોને બોલાવવામાં આવશે.\nદરમિયાનમાં તમને જણાવી દઈએ કે આઈપીએલ 2021 માં જસપ્રિત બુમરાહ તેની જૂની ટીમ મુંબઈ ઈન્ડિયન્સ તરફથી જ જોવા મળશે. તેને મુંબઈ ઈન્ડિયન્સ દ્વારા મુકત કરવામાં આવ્યો ન હતો અને તે ટીમ સાથે રહેશે. જસપ્રિત બુમરાહ ટીમના એક ખાસ ખેલાડી છે. આઈપીએલ 2021 આ વખતે 11 એપ્રિલથી શરૂ થઈ શકે છે. જોકે બીસીસીઆઈ દ્વારા હજી તારીખોની ઘોષણા કરવામાં આવી નથી, પરંતુ એવું માનવામાં આવે છે કે આઈપીએલ 2021 ફક્ત ભારતમાં યોજાશે અને થોડા શહેરોમાં મેચ થશે. તે જોવું રહ્યું કે બીસીસીઆઈ આ વિશે શું વિચારે છે.\nટી -20 શ્રેણી માટે ટીમ ઇન્ડિયા છે: વિરાટ કોહલી (કેપ્ટન), રોહિત શર્મા (ઉપ-કપ્તાન), કેએલ રાહુલ, શિખર ધવન, શ્રેયસ ઐયર, સૂર્યકુમાર યાદવ, હાર્દિક પંડ્યા, રિષભ પંત (વિકેટકીપર), ઇશાન કિશન (વિકેટ- કીપર), યુઝવેન્દ્ર ચહલ, અક્ષર પટેલ, વોશિંગ્ટન સુંદર, રાહુલ તેવાતીયા, ટી નટરાજન, ભુવનેશ્વર કુમાર, દિપક ચહર, નવદીપ સૈની અને શાર્દુલ ઠાકુરને ટીમમાં સ્થાન મળ્યું છે.\nપાંચ ટી -20 મેચની શ્રેણી\nપ્રથમ ટી 20: અમદાવાદમાં 12 માર્ચ\nબીજો ટી 20: 14 માર્ચ અમદાવાદમાં\nત્રીજો ટી 20: અમદાવાદમાં 16 માર્ચ\nચોથો ટી 20: 18 માર્ચ અમદાવાદમાં\nપાંચમો ટી 20: 20 માર્ચ અમદાવાદમાં\nત્રણ વનડે પરિસ્થિતિઓ\nવનડે: 23 માર્ચ પૂણે\nબીજા વનડે: 26 માર્ચ પૂણે\nત્રીજા વનડે: 28 માર્ચ પૂણે\nTags: Jaspreet Bumrah, sports news, T20 WC


ભારતીય ખેડૂત સંઘના વડા નરેશ ટિકૈતે મુઝફ્ફરનગરમાં મહાપંચાયત બોલાવી\nસિસોલી કિસાન ભવન ખાતે ખેડુતોની ભારે ભીડ: ગાઝીપુર સરહદ પોલીસ છાવણીમાં ફેરવાયું : ટિકૈતની આંખમાં આંસુથી ખેડૂતોમાં ભારે રોષ\nનવી દિલ્હીઈ : ભારતીય ખેડૂત સંઘના વડા નરેશ ટિકૈતે મુઝફ્ફરનગરમાં મહાપંચાયત બોલાવી છે. દરેકની નજર આવતીકાલની મહાપંચાયત પર છે. મુઝફ્ફરનગર: મુઝફ્ફરનગરમાં ભારતીય ખેડૂત સંઘના વડા નરેશ ટીકાઈટના કહેવાથી પંચાયત બોલાવવામાં આવી હતી. મહાપંચાયતના બે કલાક બાદ ફરી ઇમરજન્સી પંચાયત બોલાવવામાં આવી હતી. આ દરમિયાન નરેશ ટીકાઈતે એક મોટા નિવેદનમાં કહ્યું કે આવતીકાલે મુઝફ્ફરનગરના જીઆઈસી ગ્રાઉન્ડ ખાતે મહાપંચાયત થશે. જેમાં તમામ ખેડુતોને સવારે 11 વાગ્યા સુધી પહોંચવા જણાવાયું છે. કાલે પરિસ્થિતિ વધુ વણસી છે અથવા જે કંઈ પણ ખેડુતોને કોઈ અર્થ નથી.\nખેડુતોને ગામોમાં એકત્રીત થવાની ઘોષણા કરવામાં આવી છે. રાકેશ ટીકાઈતની આંખોમાં આંસુ જોઇને ખેડુતો ગુસ્સે થયા છે. પંચાયતને સરકાર અને પ્રશાસન સાથેની સીમા પારની લડત માટે આહવાન કરવામાં આવ્યું છે. રાત્રે સેંકડો ખેડુતો ગાઝીપુર બોર્ડરની મુસાફરી કરી શકશે. ખેડૂત આગેવાનોની સાથે ભાકીયુના અધિકારીઓ પંચાયતમાં પહોંચ્યા હતા. ગાઝીપુર સરહદ પશ્ચિમ યુપીથી ભારે ભીડ પહોંચે તેવી સંભાવના છે. સિસોલી કિસાન ભવન ખાતે ખેડુતોની ભારે ભીડ છે\nસુરતના ડિંડોલી વિસ્તારમાં પરિણીતાએ બીમારીથી કંટાળી ઘરમાં ફાસો ખાઈ જીવન ટૂંકાવ્યું access_time 5:04 pm IST


તમારે લગ્ન કરવા છે? શરતો અને પૂર્વધારણાઓ … – જીજ્ઞેશ અધ્યારૂ – Aksharnaad.com\nHome » કવિતા, ગઝલ તથા સર્વ પદ્ય » તમારે લગ્ન કરવા છે? શરતો અને પૂર્વધારણાઓ … – જીજ્ઞેશ અધ્યારૂ\nતમારે લગ્ન કરવા છે? શરતો અને પૂર્વધારણાઓ … – જીજ્ઞેશ અધ્યારૂ 10\n5 May, 2010 in કવિતા, ગઝલ તથા સર્વ પદ્ય / હાસ્ય વ્યંગ્ય tagged Original Poetry / જીજ્ઞેશ અધ્યારૂ\nતમારે લગ્ન કરવા છે? …. પૂર્વશરતો અને પૂર્વધારણાઓ …\nતમને સાડીઓના ઢગલા સહેતા આવડે છે?\nતમને મેક અપ સાથે સમયની જેમ વહેતા આવડે છે?\nતમને સાસુ વહુના ધારાવાહીકો જોતા આવડે છે?\nતમને રસોઈ પછી કચરો વાસણ પોતાં આવડે છે?\nતમને અખતરા ભર્યા ભોજનો પચાવતાં આવડે છે?\nતમને સવાર બપોર સાંજ રાત મનાવતા આવડે છે?\nતમને કેશ ચેક અને ક્રેડીટકાર્ડ બચાવતાં આવડે છે?\nતમને સાળીઓના ટોળાને હસાવતાં આવડે છે?\nતમને ખૂબસૂરત કન્યાઓને “નહીં જોતા” આવડે છે?\nતમને રેગ્યુલર પ્રિસ્ક્રિપ્શન મુજબ રોતાં આવડે છે?\nતમને લોકોની વચ્ચે પત્નિની પાછળ રહેતા આવડે છે?\nતમને વાંક વગર પ્રવચન સાંભળવાનું સહેતા આવડે છે?\nતમને હેન્ડસમ માંથી રાઈટ હેન્ડ થતાં આવડે છે?\nએ અવસ્થા પર ઊભા રહેતાં આવડે છે ?\n(શ્રી સુરેશ દલાલની ક્ષમાયાચના સાથે તેમની ખૂબજ સુંદર રચના “તમને તારાઓની બારાખડી ઉકેલતાં આવડે છે ?” નું પ્રતિકાવ્ય બનાવવાનો પ્રયત્ન કર્યો છે.\nઅમારા સહકાર્યકર અને મિત્ર અને વ્યવસાયે સિવિલ ઇજનેર શ્રી ભરત માલાણીના શુભલગ્ન તા. ૧૫ મે ના રોજ છે, આ પ્રસંગે તેમને આ રચના સપ્રેમ પ્રસ્તુત કરી છે. પ્રભુ તેમના સહજીવનને આનંદ-ઉલ્લાસભર્યું, સફળ અને સુખદ બનાવે તેવી પ્રાર્થના. જો કે મિત્રોને લગ્નપ્રસંગે આવા કાવ્યો આપવા એવી કોઈ પ્રથા પાડી નથી પરંતુ એક મિત્રના લગ્નપ્રસંગે લખેલી રચના તારા Marriage થઇ જશે પછી આ બીજી એવી જ રચના થઈ રહી છે. ભાભીઓ મને ક્ષમા કરે.\nLeaveaReply to Jaykant Jani\tCancel reply\n10 thoughts on “તમારે લગ્ન કરવા છે? શરતો અને પૂર્વધારણાઓ … – જીજ્ઞેશ અધ્યારૂ”\nGPJ July 7, 2012 at 4:36 PM\nએકદમ બંધબેસતું કાવ્ય છે – ખરેખર તો આને લગ્નોત્સુક માટે નું ચેકલીસ્ટ કહેવાય, અને લગ્નોપનીષદ પણ કહી શકાય 🙂\nChauhan Hari April 23, 2011 at 11:38 AM\nTamari kavita khubaj saras se hu vanchi ne\nkhubaj khush thayo su…Tamaro khoob khoob aabhhaarr….!!\nજયસુખ તલાવિયા November 17, 2010 at 11:06 AM\nમુરબ્બી અને આદરણીય ઉમાશન્કર જોશીની ક્ષમાયાચના સાથે કહુ તોઃ\nગયા લગ્ન તેતો ખબર જ ન પડી\nરહ્યા લગ્ન(દીકરાના)તેમા મનભર સૌદર્ય જગનુ\nભલા માણી લે.\nએક જમ્યા પછી અને લગ્ન કર્યા પછી આ રવાડે કોઈ ન ચડે તેવુ સહજભાવે કહેવાય જાય છે.\nકૃણાલ દવે July 9, 2010 at 7:01 AM\nAbsolutely Hilarious 🙂 5/5\njay May 18, 2010 at 11:19 AM\nBahuj saras kavita che jignesh bhai.\nPancham Shukla May 8, 2010 at 4:02 PM\nસરસ હાસ્ય કવિતા. આજ્કાલ લોકોને આવું વધુ માફ્ક આવે છે. આ પ્રકાર તમને ફાવે એવું લાગે છે. લખવાનું ચાલુ રાખો.\nvishwadeep May 6, 2010 at 8:21 PM\nસુંદર હાસ્ય રચના.\nJaykant Jani May 6, 2010 at 3:02 PM\nપત્ની ઉપાસક – જયકાંત જાની (USA)\nરાગ ; (થોડા થોડા ઓ ભાભી તમે થોડા થાવ વરણાગી)\nહવે વેલ્હા વેલ્હા, તમે વેલ્હા વેલ્હા થાવ પરણાગી\nઓ ભાઇ! તમે વેલ્હા વેલ્હા થાવ પરણાગી\nલગ્નની ઘર ઘર શરણાઇ ઓ વાગી,\nઓ ભાઇ! તમે વેલ્હા વેલ્હા થાવ પરણાગી.\nબીબીકા બિંદાસ ગમતા ગુલામ બનો,\nરોજ કપડા પોતા ને વાસણ ઘસો,\nકુવારાપણા નો ભ્રમ જાય જલ્દી ભાગી,\nશીખો થોડુ થોડુ રાંઘતા ને જુઓ સ્વાદ ઇન્ડિયા વેબ સાઇટ\nજુઓ કેવા તમે ઘર કામ મા જાવ લાગી\nપતની ઉપાસના થી નથી ઘ ર મ કોઇ મોટો\nજોરુ કા ગુલામ નો નહી જડે કાંઇ જોટો\nહવે ખોટી બઘી શ ર મ દ્યો ત્યાગી\nઓ ભાઇ! તમે વેલ્હા વેલ્હા થાવ પ્રણાગી\nબ્યુટી પાર્લર ના ટેબલીયા મંડાવો\nપાટણ શહેર ના પટોળા મંગાવો\nપત્ની ના રુપની વાંસલડી વાગી\nઊર્મિ May 6, 2010 at 12:30 AM\n🙂 હાસ્ય કવિતા લખવાનું ચાલું રાખો, જિજ્ઞેશ !\nHeena Parekh May 5, 2010 at 2:24 PM\n← પ્રેરક પ્રસંગો – સંકલિત\nWe shall overcome થી હમ હોંગે કામિયાબ – મહેન્દ્ર મેઘાણી →


ભાવનગરમાં મીની બસ ખીણમાં ખાબકી, ચારના મોત 10થી વધુ ઘાયલ - Sandesh\nભાવનગરમાં મીની બસ ખીણમાં ખાબકી, ચારના મોત 10થી વધુ ઘાયલ\nDecember 10, 2018 | 4:06 pm IST\nભાવનગરમાં એક ખાનીગ મીની બસને અકસ્માત નડ્યાની ઘટના બની છે. આ ઘટનામાં4લોકોના મોત થયા છે જ્યારે 10થી વધુ મુસાફરો ઇજાગ્રસ્ત થયા છે. મીની બસમાં કુલ 35 જેટલા મુસાફરો સવાર હતાં. તમામ ઇજાગ્રસ્ત લોકોને સારવાર અર્થે વલભીપુરની સરકારી હોસ્પિટલમાં ખસેડવામાં આવ્યા છે.\nપ્રાપ્ત માહિતી મુંજબ ભાવનગરના વલભીપુર ચમરાડી પાસે સોમવારે બપરોના સમયે ખાનગી મીની બસ આશરે 30થી વધારે મુસાફરો સાથે પસાર થઇ રહી હતી. ત્યારે મીની બસના ડ્રાઇવરે અચાનક સ્ટિયરિંગ ઉપરથી કાબુ ગુમાવતા નાળામાં ખાબકી હતી. જેના પગલે બસમાં સવાર મુસાફરોના જીવ પડીકે બંધાયા હતા.\nઅકસ્માતની ઘટનાની જાણ થતાં જ આસપાસના લોકો ઘટના સ્થળ પર પહોંચી ગયા હતા અને બચાવની કામગીરી હાથ ધરી હતી. લગભગ ત્રણ જેટલી 108 એમ્બ્યુલન્સની મદદથી ઇજાગ્રસ્તોને નજીકની વલભીપુરની સરકારી હોસ્પિટલમાં ખસેડવામાં આવ્યા હતા. અકસ્માત અંગે જાણ થતાં પોલીસ પણ ઘટના સ્થળ ઉપર પહોંચીને આગળની કામગીરી હાથ ધરી હતી.\nરામ રાખે તેને કોણ ચાખે! પુલ ઉપરથી કાર પર પડ્યો ટ્રક, પણ થયો એવો ચમત્કાર કે…\nPhotes: સુષ્મિતાથી લઈને મલાઈકા આ એકટ્રેસને 40ની ઉંમર પછી મળ્યો સાચો પ્રેમ


December 10, 2012 Krishnkant Unadkat Uncategorized 0\nજિંદગી રમત, વાર્તા કે ફિલ્મ નથી\nલલાટે રેખાઓને ઘસવી પડી છે, ઘણી વેળાઓને હસવી પડી છે,\nચકાસી છે ઘણી ધીરજ ધરીને, ઘણી આશાઓને કસવી પડી છે.\nજિંદગીની સૌથી મોટી બે ખાસિયત છે – એક તો અનિશ્ચિતતા અને બીજું પરિવર્તન. જિંદગી વિશે એવું કહેવાય છે કે આવતી કાલે શું થશે, એની કોઈને ખબર નથી પણ એટલી તો ખબર હોય જ છે કે આવતી કાલે કંઈક તો થવાનું જ છે. આ ‘કંઈક’ સારું પણ હોઈ શકે, ખરાબ પણ હોઈ શકે અને રોજેરોજ થતું હોય એવું રૂટિન પણ હોઈ શકે.\nઅનિશ્ચિતતા જિંદગીનું સૌથી મોટું એક્સાઇટમેન્ટ હોય છે. આવનારી દરેક પળ નવો ચહેરો લઈને આવે છે. દરેક ક્ષણનો એક મૂડ હોય છે, એક મિજાજ હોય છે, એક સસ્પેન્સ હોય છે. સમય રહસ્યમય છે એ સતત રંગ બદલતો રહે છે. સમય ક્યારેક કાળો હોય છે અને ક્યારેક ગુલાબી. સમય આપણને એના રંગે રંગી નાખે છે અને આપણે એ રંગને સારા અથવા ખરાબનું નામ આપી દઈએ છીએ.\nસમય ક્યારેય આપણે ઇચ્છીએ એમ વર્તતો નથી. આપણે સમય મુજબ ચાલવું પડે છે. સમય ક્યારેય પોતે અટકતો નથી, પણ આપણને અટકાવી દે છે. સમય ક્યારેક આપણને દોડાવે છે. ક્યારેક હંફાવે છે. ક્યારેક હસાવે છે અને ક્યારેક રડાવે છે. દરેક ક્ષણ પરિવર્તનનો પવન લઈને આવે છે. દરેક પળ સાથે આપણે થોડા થોડા બદલાતા હોઈએ છીએ. જિંદગી એટલે અનિશ્ચિતતા અને પરિવર્તન સાથેનું બેલેન્સ.\nદરેક વ્યક્તિની જિંદગી અનોખી છે. આમ તો એવું કહેવાય છે કે દરેક વ્યક્તિની જિંદગી એક નવલકથા છે, પણ દરેક નવલકથા એ જિંદગી નથી. ઘણી વ્યક્તિની વાત સાંભળીએ ત્યારે આપણે એવું બોલી દેતા હોઈએ છીએ કે એની લાઇફ પણ ગજબની ફિલ્મી છે. જિંદગી રમત છે અને આ રમત આપણે ઇચ્છીએ કે ન ઇચ્છીએ આપણે રમવી પડતી હોય છે એવું પણ કહેવાય છે.\nતમે ક્યારેય વિચાર્યું છે કે તમારી જિંદગી કેવી છે? વિચારશો તો એવું જ લાગશે કે મારી જિંદગી રસપ્રદ છે, એમાં ઘણા ચડાવ ઉતાર છે, ટ્રેજેડી છે અને કોમેડી પણ છે, સકસેસ પણ છે અને નિષ્ફળતા પણ છે. આમ જુઓ તો બધાની જિંદગીમાં આવાં તત્ત્વો હોય જ છે. તમને લાગે છે કે તમારી જિંદગી પરથી કોઈ નવલકથા લખી શકાય? અથવા તો તમારી જિંદગી પરથી કોઈ ફિલ્મ બનાવી શકાય? હા, દરેકને એવું લાગતું હોય છે અને એ સાચું પણ હોય છે. દરેક જિંદગી પરથી વાર્તા કે ફિલ્મ બની શકે પણ દરેક વાર્તા કે ફિલ્મ જિંદગી નથી. વાર્તા કે ફિલ્મના આધારે આપણે જિંદગી જીવી ન શકીએ. દુનિયા ભલે ગમે તે કહેતી હોય પણ જિંદગી એ જ હોય છે, જેને તમે બનાવો છો. તમારે કેવી જિંદગી બનાવવી છે એ તમારા હાથની વાત છે. લોકો એવું કહેતા હોય છે કે આપણું ક્યાં કંઈ ચાલતું હોય છે. આપણે તો સમયના હાથની કઠપૂતળી છીએ, સમય જેમ નચાવે એમ આપણે નાચવું પડતું હોય છે. આ વાત સાચી પણ છે અને ખોટી પણ છે, કારણ કે સારા કે ખરાબ સમયમાં અંતે તો આપણે જે રીતે વર્તીએ એવું જ થવાનું છે. આપણે જ આપણી જિંદગી બનાવવાની કે બગાડવાની હોય છે.\nકોઈ પણ માણસ ન કરવાનું કામ કરતો હોય ત્યારે એને ખબર જ હોય છે કે તે ખોટું કરે છે. પછડાટ ખાય ત્યારે એ પોતાને દોષ દેવાને બદલે સમય અથવા નસીબને દોષ દે છે. કપરા સમયને માણસ ખરાબ નસીબનું નામ આપી દે છે. સમય ખરાબ હોઈ શકે પણ નસીબ તો તમે ઘડો તેવું જ થાય છે. આપણે એક જ વાત માનતા આવીએ છીએ કે અંતે તો જે થવાનું હોય એ જ થાય છે. પણ જે થાય છે એ કરે છે કોણ? એ તો આપણે જ કરતાં હોઈએ છીએ. ટાંચણી લઈને તમે હાથમાં મારો અને પછી કહો કે આ ટાંચણી તો મને વાગવાની જ હતી, તો એમાં કેટલો વાંક નસીબનો અને કેટલો વાંક તમારો?\nતમારી જિંદગીનો બધો જ આધાર તમે તેને કેવી રીતે જીવો છો તેના પર છે. આપણી હાર, ખામી, મર્યાદા કે નિષ્ફળતા માટે કોઈને દોષ દેવો એ આપણી જ જિંદગીનું આપણા હાથે જ થતું અપમાન છે. એક સંત હતા. તેમણે પાંચ વ્યક્તિને પાંચ મોટા પથ્થર આપ્યા અને કહ્યું કે આમાંથી તમે ભગવાનની મૂર્તિ બનાવો. પાંચેયે પોતાને આવડે એવી મૂર્તિ બનાવી. સંતે મૂર્તિ જોઈને કહ્યું કે આમાંથી કઈ મૂર્તિ સૌથી સારી છે. સરખામણી કરીને બધાએ ક્રમ આપ્યો કે આ સારી છે અને આ નબળી. પછી સંતે કહ્યું કે બધી જ મૂર્તિ સારી છે. સારી કે નબળી એટલે લાગે છે કે આપણે બધી મૂર્તિ વચ્ચે સરખામણી કરીએ છીએ. દરેકે મહેનત કરી છે અને પોતાની મૂર્તિ સારી બને એવો પ્રયત્ન કર્યો છે. જિંદગીનું પણ એવું જ છે. આપણે સરખામણી કરતાં રહીએ છીએ અને બીજાની સરખામણીમાં આપણી જિંદગીને મૂલવતાં રહીએ છીએ. તમારી જિંદગીની સરખામણી કોઈની સાથે કરવા જશો તો દુઃખી જ થશો,કારણ કે દરેક માણસ પોતાની સરખામણી એ જે કરી શકતો ન હોય એવાં કામો કરનારી વ્યક્તિ સાથે જ કરતો હોય છે. જેને પોતાની જિંદગી સુંદર લાગતી હોય એ જ જિંદગીને માણી શકે છે.\nઆપણે જિંદગીને કેવી રીતે માપીએ છીએ? કોઈ સેલિબ્રિટી, નેતા, પૈસાદાર વ્યક્તિ કે મહાન માણસને જોઈને આપણે એવું વિચારવા લાગીએ છીએ કે આપણે તો જિંદગીમાં કંઈ ન કરી શક્યા, ન તો નામના મેળવી શકયા કે ન મેળવી શક્યા રૂપિયા. આપણી તો કોઈ ઔકાત જ નથી. આવું વિચારનાર માણસ પોતાની જાતને જ અન્ડરએસ્ટિમેટ કરતો હોય છે. બધા ઓળખતા હોય એ જ મહાનતા નથી. તમે તમારી જિંદગી સારી રીતે જીવો એ જ મહાનતા છે. માળીને બગીચાની બહાર કોઈ ઓળખતું ન હોય તોપણ એ એના બગીચાનો સર્જક છે. મોટા ભાગે તો આપણે પ્રસિદ્ધિને જ મહાનતા માની લેતા હોઈએ છીએ. તમારા લોકો તમને સારા માણસ સમજતાં હોય તો તમે મહાન છો. એક વ્યક્તિની જિંદગી માટે પણ જો તમે પ્રેરણાદાયક બન્યા હોય તો તમે મહાન છો, તમારી હતાશાને તમે હરાવી હોય તો તમે મહાન છો. સંઘર્ષો વચ્ચે નાનકડી સફળતા પણ મેળવી હોય તો તમે મહાન છો. દરેકની જિંદગીમાં ગૌરવ થાય એવું બન્યું જ હોય છે. પણ આપણે એની સરખામણી કરતાં રહીએ છીએ એટલે આપણને આપણી જ મહેનત,આપણો સંઘર્ષ અને આપણાં પ્રયાસો ઓછા અને અધૂરા લાગે છે. તમે તમારી જે જગ્યાએ હોય એ જગ્યાએ શ્રેષ્ઠ રહ્યા છો? જો હા તો તમે મહાન છો. અને હા, મહાન હોવા કરતાં સારા માણસ હોવું એ મોટી વાત છે અને દરેક માણસમાં સારા માણસ બનવાની પૂરેપૂરી ક્ષમતા હોય જ છે.\nતે ખરેખર મહાન છે, જેનો પોતાના પર કાબૂ છે.\n– વી. પીહાલ\n(‘સંદેશ’, તા. 9-12-12. રવિવાર. સંસ્કાર પૂર્તિ. ‘ચિંતનની પળે’ કોલમ)


It’s not my foult [ Chap – 1 ] – વિચારવૃંદ\nLong stories, Novel, Stories\nIt’s not my foult [ Chap – 1 ]\nDate: 14 Jul 2017Author: Krishna0Comments\nમહેસાણા રેલવે સ્ટેશનના પ્લેટફોર્મ પર આજે રોજ કરતા વધુ લોકોની અવરજવર સ્પષ્ટ વર્તાઈ રહી હતી. આજે સંજય ભાઈ અને વીનોદીની બહેન પણ દીકરા શૌર્યને મુંબઇ જવા માટે છોડવા આવ્યા હતા. આજ પ્રથમ વખત દીકરો દૂર જઇ રહ્યો હતો એટલે દીકરાને દૂર જતા જોઈને માં-બાપને થતી સહજ ચિંતા બંનેની આંખોમાં હતી. બંને જણા કામકાજ છોડીને એની પરવા કર્યા વગર જ અહીં સુધી શૌર્યના ના કહેવા છતાં આવ્યા હતા. સાથે નાની બહેન વિભક્તિ પણ આવી હતી. પણ, પપ્પા આટલા બધાની પેલટફોર્મ ટીકીટ લઈને પણ છોડવા આવવાની શી જરૂર છે. શૌર્યના પ્રશ્નોનો કોઈ જવાબ સંજય ભાઈએ વાળ્યો નહીં. છતાં પણ, શૌર્ય વારંવાર એક જ વાત કરતો હતો કે માં હવે હું કાંઇ નાનું છોકરું નથી કે તમે મને આમ મુકવા આવો છો. અને પપ્પા તમારી નોકરીનો સમય પણ થયો છે. અને આ વિભક્તિ, વિભુડી તારે નેશાળે નથી જવાનું કે શું તું કાંઈ નાની નથી હવે બરમાં ધોરણમાં આવી છે. મમ્મી પપ્પાનું ધ્યાન રાખજે અને ભણવામાં ખૂબ ધ્યાન આપજે હું પૈસા મોકલતો રહીશ. પપ્પા પણ પછી કોઈની ગુલામી નહીં કરે. બસ મારી કમાણી પર હવે એમને આરામ કરવાનો વખત આવી ગયો છે. કેમ બરાબરનો પપ્પા…? શૌર્યએ સવાલ કર્યો ત્યારે સંજય ભાઈની આંખોમાં હરખના આંસુ ઉભરાઈ આવ્યા. આ આંસુ જોતા જ શૌર્ય ડરતા ડરતા બોલ્યો પપ્પા તમેં રડો છો…? શૌર્યના પ્રશ્નનો જવાબ આપવા સંજય ભાઈ પાસે શબ્દો ન હતા પણ વિનોદીની બહેને શૌર્યને સમજાવ્યું બીટા આતો હરખના આંસુ છે. એને વહેતા ન રોક આજે.\n‘પણ, મમ્મી મારા કારણે પપ્પા રડે એ કેમ મને પોસાય…?’\n‘હું ક્યાં રડું છું દીકરા, હું તો ખુશ છું. જેના તારા જેવા સંસ્કારી દીકરા હોય એને રડવાની જરૂર હોય જ ક્યાંથી.’ સંજય ભાઈએ દીકરાનો ખભો પસવારતા કહ્યું.\n‘અને વિભુ જેવી દીકરી પણ… કેમ પપ્પા.’ વિભુની વાતથી ચારેય જણા ખડખડાટ હસી પડ્યા. હરખની હેલી પ્રસરી રહી હોય એમ દરેકના ચહેરા પર પ્રસન્નતા છવાઈ ગઈ.\n‘હા… તમારા જેવા સંતાન હોય પછી કોઈને દુઃખની વ્યાખ્યા પણ ક્યાંથી ખબર હોય.’ સંજય ભાઈએ શૌર્ય અને વિભક્તિ બંનેને પોતાના બાહુપાશમાં ઝકડી લેતા કહ્યું.\nતો પપ્પા હવે તમે જાઓ, અને તમારી તબિયતનું ખાસ ધ્યાન રાખજો. મમ્મી પપ્પાને કોઈ ભારે કામ ન કરવા દેતી. હવે તમારે આરામ કરવાના દિવસો છે. સમજ્યા..? બહુ મહેનત કરી છે તમે હવે પરિશ્રમ કરવાનો વારો મારો છે. હું અમદાવાદની ટ્રેનમાં હાલ નીકળી જઈશ. આજે રાત્રે મારે આમ પણ અમદાવાદ એક મિત્રના ત્યાં રોકાવાનું છે, એટલે હું શાંતિથી જઉં અને કાલે હું અને વિશ્વાસ બને મુંબઇ માટે નીકળી જવાના છીએ.\nઆઇટીમાં ફર્સ્ટકલાસ સાથે ડીગ્રી પૂર્ણ કર્યા બાદ કોલેજ કેમ્પસના ઇન્ટરવ્યૂ દરમિયાન જ શૌર્ય અને વિશ્વાસ બંને મિત્રોને નોકરી મળી ગઈ હતી. બંને ખુબજ સારા મિત્રો હતા ભણવા અને સમજશક્તિમાં પણ ખુબજ હોશિયાર હતા, અને સંસ્કારી પણ. ઇન્ટરવ્યૂ દરમિયાન ઘણી સમજાવટ છતાં એમને છેક મુંબઇ હેડઓફિસમાં કામ મળેલું. શૌર્ય પિતાના પાસે રહી એમની અને મમ્મીની સેવા કરવા માંગતો હતો પણ કંપની વાળાને પણ સમજદાર લોકોની મેઈન ઓફિસમાં જરૂર હતી. આ બધી વાત કરી ત્યારે પપ્પા એ એને ઓફર નકારી અહીં જ નાનો મોટો વ્યવસાય કરવાની પણ મંઝુરી આપી જ હતી. છતાંય પપ્પાના સમજાવ્યા પછી પણ શૌર્ય આ ઓફર અને પગરધોરણને જરાય નકારી ન શક્યો, એટલે એણે જે સોફ્ટવેર કંપનીમાં સારી જોબ મળી ત્યાં જગ્યાની પરવા કર્યા વગર સ્વીકારી લીધી. એણે આખર તો પોતાના પરિવારની આર્થિક સ્થિતિ જોતા મદદ કરવાનું વિચારી લીધુ હતું. પપ્પાના તબિયત અને ૩૦૦૦ના ટૂંકા વેતન સામે ૪૦૦૦૦ની ઓફર ઘણી મોટી હતી. એમાંય મુંબઈમાં વિશ્વાસના મામાનું ઘર હોવાથી એમને બધા પૈસા સીધા બચવાના જ હતા. એટલે એણે આ ઓફરને સ્વીકારી હતી જેથી એ પૈસા મોકલાવી પરિવારને સહાયતા કરી શકે.\nPrevious Previous post: કોફી હાઉસ ( લેખક – રૂપેશ ગોકાણી )\nNext Next post: લાગણી અને લગાવ


The young woman said- I felt foramoment that the car would hit me, the victim spoke- even though he was innocent, I had to stay in lockup all night ... the police took 10 thousand rupees | યુવતીએ કહ્યું- એક ક્ષણ લાગ્યું કે તે કાર મારા પર જ ચડાવી દેશે, પીડિત બોલ્યો- નિર્દોષ હતો છતાં આખી રાત લોકઅપમાં રહેવું પડ્યું... પોલીસે 10 હજાર રૂપિયા લીધા - Divya Bhaskar\nThe Young Woman Said I Felt For A Moment That The Car Would Hit Me, The Victim Spoke Even Though He Was Innocent, I Had To Stay In Lockup All Night ... The Police Took 10 Thousand Rupees\nથપ્પડ ગર્લ અને પીડિત ડ્રાઈવર સાથે વાતચીત...:યુવતીએ કહ્યું- એક ક્ષણ લાગ્યું કે તે કાર મારા પર જ ચડાવી દેશે, પીડિત બોલ્યો- નિર્દોષ હતો છતાં આખી રાત લોકઅપમાં રહેવું પડ્યું... પોલીસે 10 હજાર રૂપિયા લીધા\nલખનઉના કૃષ્ણાનગર નજીક કેબ ડ્રાઈવરને માર મારવાનો મામલો ઝડપથી ટ્રોલ થઈ રહ્યો છે. હવે આરોપી યુવતીએ પણ પોલીસ પર બેદરકારીનો આરોપ લગાવી દીધો છે. તેનું કહેવું છે કે તે રોડ ક્રોસ કરી રહી હતી, ત્યારે ચોકમાં લાગેલા સિગ્નલ તોડીને એક કાર આગળ વધી અને તેના પગને અડકી ગઈ. પાસે ઊભેલા પોલીસવાળાએ પણ તેને ન રોક્યો. એકાએક આવેલી કારથી થોડી ગભરાઈ ગઈ. એક ક્ષણ તો લાગ્યું કે કાર ઉપર જ ચડી જશે... તેથી જ કેબ ડ્રાઈવરને ફટકાર્યો.\nતો બીજી બાજુ કેબ ડ્રાઈવરે જણાવ્યું કે પોતે નિર્દોષ હોવા છતાં આખી રાત લોકઅપમાં રહેવું પડ્યું, કેબ છોડાવવા માટે પોલીસને 10 હજાર રૂપિયા આપવા પડ્યા. એવામાં ભાસ્કરની ટીમે યુવતી અને પીડિત કેબ ડ્રાઈવર સાથે વાત કરી તેમનો પક્ષ સાંભળ્યો. વાંચો બંનેની વાત...\nમારામારીની આરોપી કેશરી ખેડા નિવાસી પ્રિયદર્શની નારાયણ યાદવે જણાવ્યું કે તે માનસિક બીમારીની સારવાર કરાવી રહી છે. તેથી તેને દરરોજ વોક પર જવું પડે છે. 30 જુલાઈની રાત્રે પણ તે વોક પર નીકળી હતી. ચોક પર કેબ સિગ્નલ તોડીને આગળ વધી અને તેના પગને અડકી ગઈ. પાછું વાળીને જોયું તો મોબાઈલ પર વ્યસ્ત ડ્રાઈવર કેબ ચલાવી રહ્યો હતો. જેને લઈને ગુસ્સો આવ્યો અને નીચે ઉતારીને ફટકાર્યો.\nરિસર્ચ સ્કોલર છે, દિલ્હીમાં જોબ કરે છે\nપ્રિયદર્શનીએ જણાવે છે કે તેને લખનઉ યુનિવર્સિટીમાં બીએસી, એમએસી અને એમફિલ કર્યું છે. જે બાદ BBAU (બાબાસાહેબ ભીમરાવ આંબેડકર યુનિવર્સિટી)માં રિસર્ચ સ્કોલર રહી છે. દિલ્હીમાં જોબ કન્સલટન્ટ કંપની શ્રી કેરિયર ગાઈડન્સ સર્વિસીઝમાં નોકરી કરે છે. કોરોનાને કારણે હાલ તે વર્ક ફ્રોમ હોમ કરે છે. પરિવારમાં રેલવેમાંથી રિટાયર્ડ થયેલા પિતા, માતા અને એક મોટો ભાઈ છે. માતા શશિકલા પ્રસાદ સમાજવાદી પાર્ટીની સભ્ય અને સામાજિક કાર્યકર્તા છે. દાદા-દાદી કોંગ્રેસ પાર્ટી સાથે જોડાયેલા છે.\nપીડિત કેબ ડ્રાઈવરે કહ્યું- નિર્દોષ હતો છતાં આખી રાત લોકઅપમાં રહ્યો, કેબ છોડાવવાના પોલીસે 10 હજાર રૂપિયા લીધા\nતો બીજી બાજુ કેબ ડ્રાઈવર સઆદત અલીનું કહેવું છે કે જ્યારે યુવતી તેને ચાર રસ્તા પર મારી રહી હતી ત્યારે પોલીસ માત્ર તમાશો જ જોતી હતી. અને જે બાદ તેને જ પોલીસ સ્ટેશને લઈ જઈને લોકઅપમાં રાખ્યો. ઘરવાળાઓને ફોન પણ ન કરવા દીધો. મારા બંને ભાઈ લોકેશન શોધીને પોલીસ સ્ટેશન પહોંચ્યા તો તેઓને પણ લોકઅપમાં નાખી દીધા. કોઈ પૂછપરછ પણ કરવામાં ન આવી. કારણ વગર કેબ સીઝ કરી દીધી. ત્યારે કેબ છોડાવવા માટે પોલીસે 10 હજાર રૂપિયા લીધા. આત્મસન્માનને તો ઠેસ પહોંચી જ છે, હવે તો કાયદા પર પણ વિશ્વાસ રહ્યો નથી. આશ્ચર્યની વાત છે કે પુરાવા હોવા છતાં હજુ સુધી આરોપી યુવતી વિરૂદ્ધ કોઈ જ કાર્યવાહી કરવામાં આવી નથી.\n30 જુલાઈનો બનાવ, શાંતિ ભંગનું ચલાણ કપાયું હતું\nમામલો 30 જુલાઈનો આલમબાગ અવધ ચોકનો છે. અહીં રાત્રે9વાગ્યે OLA કેબ ડ્રાઈવર સઆદત અલી વેગનાર કારથી જઈ રહ્યો હતો. ત્યારે તેની કારની આગળ એક યુવતી આવી ગઈ. યુવતીએ આરોપ લગાવ્યો કે તેના ઉપર કાર ચડાવવાનો પ્રયાસ કરાયો. જે બાદ યુવતીએ ડ્રાઈવરને કોલર પકડીને નીચે ઉતાર્યો અને તેને મારવા લાગી. તેનો મોબાઈલ પણ તોડી નાખ્યો. ઝઘડો દેખાતા રાહદારી ઈનાયત અલી અને દાઉદ અલી બચાવ માટે પહોંચ્યા. ત્યારે યુવતીએ તેઓની સાથે પણ અભદ્રતા કરી. જે બાદ પોલીસે ત્રણેય યુવક વિરૂદ્ધ જ કેસ દાખલ કરી દીધો.\nબે દિવસ પછી સોમવારે ચોકના CCTV ફુટેજ સામે આવ્યા, ત્યારે પોલીસ અને યુવતીની પોલ ખુલ્લી ગઈ. આ ફુટેજમાં સ્પષ્ટ જોવા મળે છે કે ડ્રાઈવર નિર્દોષ છે. તેની કાર યુવતીને ટચ પણ થઈ ન હતી. આ ફુટેજના આધારે દિલ્હી મહિલા આયોગની અધ્યક્ષા સ્વાતી માલિવાલે યુવતી વિરૂદ્ધ કાર્યવાહીની માગ કરી હતી. જે બાદથી સોશિયલ મીડિયા પર યુવતીની ધરપકડની માગ ઊઠી છે.\nઆરોપી યુવતી વિરૂદ્ધ FIR દાખલ, 24 કલાક બાદ પણ પોલીસ ચૂપ\nએડીસીપી ઈસ્ટ ચિરંજીવી સિન્હાના જણાવ્યા મુજબ, વીડિયોમાં યુવતીની ભૂલ સ્પષ્ટ જોવા મળે છે. પીડિત યુવકની ફરિયાદ બાદ યુવતી વિરૂદ્ધ IPCની કલમ 394, 427 અંતર્ગત FIR દાખલ કરવામાં આવી છે. ખાસ વાત એ છે કે FIRને 24 કલાક જેટલો સમય થયો છે તેમ છતાં પોલીસે હજુ સુધી કોઈ જ કાર્યવાહી કરી નથી.\nગરીબના પેટ પર પાટુ: લખનઉના ચારબાગ રેલ્વે સ્ટેશન પાસે RPF પોલીસકર્મીએ કુકરને મારી લાત; કુકરમાં રંધાઇ રહેલી દાળ બે બાળકો પર પડતા દાઝ્યા, માસૂમોને તડપતા મૂકીને ચાલ્યો ગયો નિર્દય પોલીસકર્મી\nઉત્તર પ્રદેશ: કારની સામાન્ય ટક્કર વાગતાં યુવતી ગુસ્સે થઈ, કારચાલકને બહાર કાઢી કાંઠલો પકડી લાફા ઝીંક્યા\nલવ સ્ટોરીનો દુઃખદ અંત: સગાઈથી નારાજ પ્રેમી ઘરમાં ધુસીને બોલ્યો- આપણા બંન્નેમાંથી કોઈ બચશે નહિ, ગોળી ચલાવી; યુવકનું મૃત્યુ, યુવતી બચી ગઈ


આવતી કાલ થી બનવા જઈ રહ્યો છે સિદ્ધી યોગ, વૃષભ ની સાથોસાથ આ છ રાશિજાતકો ને મળશે લાભનો અવસર, જાણો ક્યાંક તમારી રાશી તો નથીને? - મોજીલું ગુજરાત\nઆ રાશિના લોકોનો દિવસ થોડો સારો અને થોડો ખરાબ રહી શકશે. વધારાના કોઈ ખર્ચાથી બચવા માટે તમારે થોડું ધ્યાન રાખવું જરૂરી બનશે. લગ્નજીવનમાં તમારા એકબીજા સાથેના સબંધમા મુશ્કેલીઓ આવી શકશે. કોઈ નવા કામ કરવા માટે તમારે તમારા જૂના મિત્રોની સલાહ લેવી જરૂરી બનશે.\nઆ રાશિના લોકોને પોતાના જીવનમાં આવતી અનેક મુશ્કેલીઓનો સામનો કરવો પડશે. તેથી તમારી આર્થિક સમસ્યા વધશે. કોઈ વધારાના ખર્ચા ન કરવા જોઈએ. તમારા લગ્નજીવનમાં એકબીજા વચ્ચે કેટલાક વિવાદો થશે. કોઈ લોકો પર વધારે વિશ્વાસ કરવો જોઈએ નહીં. તમારા જીવનમાં આગળ વધવા માટે તમારે ખૂબ મહેનત કરવી પડશે.\nઆ રાશિના લોકોએ પોતાના કામમાં વધારે ધ્યાન આપવું પડશે. તેથી જીવનમાં આગળ વધી શકશો. કોઈ કામ કરવા માટે ઉતાવળ ન કરવી જોઈએ. સમાજના લોકોમાં તમારું માન વધવાથી તમે ખુશી અનુભવી શકશો. તમારા ઘરના લોકો સાથે તમે ખુશીથી રહી શકશો. વિધાર્થીઓને પોતાના જીવનમાં આગળ વધવા માટે વધારે મહેનત કરવી પડશે.\nઆ રાશિના લોકોને પોતાના જીવનમાં કેટલાક સુખ-દુ:ખ આવી શકશે. તેથી તમારા ધંધામાં આગળ વધવા માટે તમારે ખૂબ મહેનત કરવી પડશે. ભવિષ્યમાં આગળ વધવા માટે તમારે અનેક સમસ્યાઓમાથી પસાર થવું પડશે. તેથી તમારા સ્વાસ્થ્ય બાબતે તમારે ધ્યાન રાખવું જોઈએ.\nઆ રાશિના લોકોને જીવનમાં આગળ વધવા માટે કેટલીક મુશ્કેલીઓનો સામનો કરવો પડશે. તમારી કોઈપણ મિલકતોના દસ્તાવેજો કરવામાં તમારે ધ્યાન રાખવું પડશે. ઘરના લોકોમાં તમારા સંતાનોની ચિંતામાં વધારો થશે. ભણતા વિધાર્થીઓને પોતાનું મન ભણવામાં નહિ લાગે. તેથી કેટલીક પરીક્ષાઓમાં સફળ થવા માટે ખૂબ મહેનત કરવી પડશે.


Learn Spanish free inafun and effective way from home Techmexo Daily News Updates: Learn Spanish free inafun and effective way from home\nLearn Spanish free inafun and effective way from home\nતા: 26/11/2021 નું હોમ લર્નિંગ ડાયરેક યુટ્યુબ ના માધ્યમથી\nતા- 26/11/2021 ધોરણ-1 નો વિડિયો જોવા અહી ક્લિક કરો.\nતા- 26/11/2021 ધોરણ-2 નો વિડિયો જોવા અહી ક્લિક કરો.\nતા- 26/11/2021 ધોરણ-3 નો વિડિયો જોવા અહી ક્લિક કરો.\nતા- 26/11/2021 ધોરણ-4 નો વિડિયો જોવા અહી ક્લિક કરો.\nતા- 26/11/2021 ધોરણ-5 નો વિડિયો જોવા અહી ક્લિક કરો.\nતા- 26/11/2021 ધોરણ-6 નો વિડિયો જોવા અહી ક્લિક કરો.\nતા- 26/11/2021 ધોરણ-7 નો વિડિયો જોવા અહી ક્લિક કરો.\nતા- 26/11/2021 ધોરણ-8 નો વિડિયો જોવા અહી ક્લિક કરો.\nવર્ગ-૪ બોનસ પરીપત્ર તા.૨૫/૧૦/૨૦૨૧ PDF\nતા: 21/09/2021 નું હોમ લર્નિંગ ડાયરેક યુટ્યુબ ના માધ્યમથી.\nતા- 21/09/2021 ધોરણ-1 ગણિતનો વિડિયો જોવા અહી ક્લિક કરો.\nતા- 21/09/2021 ધોરણ-2 ગણિતનો વિડિયો જોવા અહી ક્લિક કરો.\nતા- 21/09/2021 ધોરણ-3 ગણિતનો વિડિયો જોવા અહી ક્લિક કરો.\nતા- 21/09/2021 ધોરણ-4 ગણિતનો વિડિયો જોવા અહી ક્લિક કરો.\nતા- 21/09/2021 ધોરણ-5 हिन्दीનો વિડિયો જોવા અહી ક્લિક કરો.\nતા-21/09/2021 ધોરણ-6 અંગ્રેજી-ગણિત નો વિડિયો જોવા અહી ક્લિક કરો.\nતા-21/09/2021 ધોરણ-7 અંગ્રેજી-સામાજિક વિજ્ઞાન નો વિડિયો જોવા અહી ક્લિક કરો.\nતા- 21/09/2021 ધોરણ-8 સામાજિક વિજ્ઞાનનો વિડિયો જોવા અહી ક્લિક કરો.\nતા- 21/09/2021 ધોરણ-9 વિજ્ઞાન નો વિડિયો જોવા અહી ક્લિક કરો.\nતા- 21/09/2021 ધોરણ-12 નામનાં મૂળતત્વોનો વિડિયો જોવા અહી ક્લિક કરો.\nTreatment For The Dengue Fever (1)


શ્રાવણના સોમવારનું વ્રત ઉત્તમ આરોગ્ય અને બળ પ્રદાન કરે છે | sawan frist monday how worship lord shiva - Gujarati Oneindia\n| Updated: Sunday, July 30, 2017, 19:28 [IST]\nપવિત્ર શ્રાવણ માસની શરૂઆત થઈ ગઇ છે અને આજે શ્રાવણનો સોમવાર છે. શિવ એક એકલા ભગવાન છે જેમની એક મહિના સુધી પૂજા કરવામાં આવે છે. જેમાં શિવને ખુશ કરવા માટે ફૂલ, બીલીપત્ર, ચઢાવામાં આવે છે અને દૂધ, દહીં, મધ, ભાંગ, ગંગાજળ વગેરે દ્વારા શિવનો અભિષેક કરે છે. કહેવાય છે કે ભગવાન ભોળાને ખુશ કરવા સરળ છે, તેઓ જલ્દી ખુશ થઈ જાય છે. પરિણામે શીવભક્તો શ્રાવણ માસ દરમિયાન પોતાની મનોકામના પૂરીં કરવા માટે અનેક જતનો કરે છે.\nશ્રાવણનો સોમવાર જાતકોની તમામ મુશ્કેલીઓ અને અડચણોને દૂર કરી મુક્તિ અપાવે છે અને શિવ ભક્તોને ઉત્તમ આરોગ્ય અને બળ પ્રદાન કરે છે. આજના દિવસે શિવભક્તો શિવની ભાંગ, ધતૂરો અને મધથી પૂજા કરે તો તેમને શક્તિ અને ઉત્તમ આરોગ્ય પ્રાપ્ત થાય છે અને તેમની તમામ ઈચ્છાઓ પૂરીં થાય છે. શ્રાવણ માસમાં શિવપુરાણ અને શિવ ચાલીસાનો પાઠ કરવો શ્રેયસ્કર હોય છે. શ્રાવણના સોમવારનું વ્રત કરવાથી શિવભક્તોને અનેક લાભો થાય છે આ લોભો વિશે વિસ્તૃત જાણીએ...\nશ્રાવણ માસ ભગવાન શંકરનો સૌથી છે. આ શ્રાવણ માસના સોમવારનું વ્રત કરવું શુભ ફળદાયી હોય છે, આ વ્રત કરનારી વ્યક્તિના જીવનની દરેક મુશ્કેલીઓ દૂર થાય છે. શ્રાવણના સોમવારનું વ્રત કરવાથી તમને આર્થિક લાભ થાય છે કરેલા કાર્યોમાં સફળતા મળે છે. તમારો ગુસ્સો શાંત થાય છે.\nશક્તિ અને જ્ઞાન\nશ્રાવણ માસમાં શિવલિંગની પુજા કરવાનો મહાત્મય અનેરો છે. શિવલિંગની પૂજા કરતી વખતે શિવને બીલીપત્ર ચઢાવવા, આમ કરવાથી તમને શક્તિ અને જ્ઞાનની પ્રાપ્તિ થાય છે.\nદૂઘ અને ગંગાજળ\nકહેવાય છે કે ગંગા ભગવાન ભોળેનાથની જટામાંથી નીકળે છે તેથી શિવલિંગ પર ગંગાજળ અને દૂઘનો અભિષેક કરવાથી જાતક પર આવનારા કષ્ટો દૂર થાય છે. મુશ્કેલીઓ સામે લડવાની તાકાત મળી રહે છે.\nશિવપુરાણ અને શિવચાલીસા\nશ્રાવણ માસમાં શિવપુરાણ અને શિવ ચાલીસાનો પાઠ કરવો જોઈએ. તેની સાથે શિવ રુદ્રીના પણ જાપ કરવાથી તેનુ ઉત્તમ ફળ મળે છે. આ માસમાં સોળ સોમવારનું વ્રત કરવાથી પણ શુભ ફળની પ્રાપ્તિ થાય છે.\nshravan religion festival hindu lord shiva monday શ્રાવણ ધર્મ હિંદુ ભગવાન શંકર જ્યોતિષ સોમવાર\nsawan, shravan news in gujarati, saawan, second monday of sawan, shravan, shiv puran, art culture, festival, astrology, temple, sawan festival, hindu, lord shiva,


haryana also decided to keep schools closed till november 17 kb – News18 Gujarati\nદિલ્હી બાદ હરિયાણાના4જિલ્લાઓમાં પણ શાળા કોલેજો બંધ કરાવોન નિર્ણય, કચરો બાળવા પર પ્રતિબંધ\nહરિયાણામાં વધી રહેલા પ્રદૂષણને જોતા4જિલ્લામાં શાળાઓ બંધ રાખવાનો નિર્ણય લેવામાં આવ્યો છે. તમામ શાળાઓ 17 નવેમ્બર સુધી બંધ રહેશે. (તસવીર- ANI)\nNCR Air Pollution: રાજધાની દિલ્હી બાદ હરિયાણામાં વધી રહેલા પ્રદૂષણને જોતા4જિલ્લામાં શાળાઓ બંધ રાખવાનો નિર્ણય લેવામાં આવ્યો છે. તમામ શાળાઓ 17 નવેમ્બર સુધી બંધ રહેશે. નેશનલ કેપિટલ રિજન (NCR) ના ગુરુગ્રામ, ફરીદાબાદ, સોનીપત અને ઝજ્જર જિલ્લાઓમાં શાળાઓ બંધ રહેશે.\nLast Updated : November 14, 2021, 22:16 IST\nચંડીગઢ: રાષ્ટ્રીય રાજધાની દિલ્હી બાદ હરિયાણામાં વધી રહેલા પ્રદૂષણને જોતા4જિલ્લામાં શાળાઓ બંધ રાખવાનો નિર્ણય લેવામાં આવ્યો છે. તમામ શાળાઓ 17 નવેમ્બર સુધી બંધ રહેશે. નેશનલ કેપિટલ રિજન (NCR)ના ગુરુગ્રામ, ફરીદાબાદ, સોનીપત અને ઝજ્જર જિલ્લામાં શાળાઓ બંધ કરવાની જાહેરાત કરવામાં આવી છે. સરકારે આ અંગે આદેશ જાહેર કર્યો છે.\nકચરો બાળવા પર પણ પ્રતિબંધ લગાવ્યો\nNCRમાં વધી રહેલા વાયુ પ્રદૂષણને કારણે હરિયાણા સરકારે શાળા બંધ રાખવાનો નિર્ણય લીધો છે. આ સાથે તમામ પ્રકારના બાંધકામ પર પણ પ્રતિબંધ મુકવામાં આવ્યો છે. પાલિકા દ્વારા કચરો બાળવા પર પણ પ્રતિબંધ મુકવામાં આવ્યો છે. આ દરમિયાન પરાળ સળગાવવા પર સંપૂર્ણ પ્રતિબંધ રહેશે.\nઆ પણ વાંચો: અમદાવાદ : પરિવાર લગ્ન નહીં કરવા દે તો? આવું વિચારીને યુવક-યુવતી હાથ બાંધી નદીમાં પડ્યા\nતમામ સરકારી કચેરીઓ બંધ કર્માચરીઓ કરશે વર્ક ફોર્મ હોમ\nઆ પહેલા ગઈકાલે એટલે કે શનિવારે સુપ્રીમ કોર્ટની ગંભીર મુદ્દા અને વાયુ પ્રદૂષણના વધતા સ્તરને ધ્યાનમાં રાખીને દિલ્હી સરકારે નક્કર પગલાં લેતા 17 નવેમ્બર સુધી શાળાને બંધ રાખવાનો નિર્ણય લીધો હતો. જેથી બાળકોને પ્રદૂષિત હવામાં શ્વાસ ન લેવો પડે. આ સિવાય દિલ્હીમાં 14 થી 17 નવેમ્બર સુધી બાંધકામ પ્રવૃત્તિઓ પર પણ પ્રતિબંધ મૂકવામાં આવ્યો હતો. દેશમાં વધી રહેલા પ્રદુષણના મામલે સરકારે ચિંતા વ્યક્ત કરવામાં આવી રહી છે. મોટા ભાગના કર્મચારીઓને ઘરે રહીને કામ કરવાની સલાહ આપવામાં આવી રહી છે.\nઆ પણ વાંચો: CM યોગી બોલ્યા- ‘ઝીણાનું સમર્થન કરનારા તાલિબાનના સમર્થક, વિપક્ષ પાસે નથી બીજો કોઈ મુદ્દો’\nપ્રદુષણના કારણે લોકડાઉનની પણ વિચારણા\nઆ ઉપરાંત બેઠકમાંએ પણ નિર્ણય લેવામાં આવ્યો છે કે, દિલ્હીની સરકારી કચેરીઓના કર્મચારીઓ એક સપ્તાહ સુધી ઘરેથી કામ કરશે. એક સપ્તાહ માટે તમામ સરકારી કચેરીઓ બંધ રહેશે. તે જ સમયે, સુપ્રીમ કોર્ટ તરફથી લોકડાઉન લાગુ કરવાના વિચાર પર દરખાસ્ત કોર્ટ સમક્ષ મૂકવામાં આવશે. લોકડાઉન કેવી રીતે લાગુ કરી શકાય તે અંગે કોર્ટ સમક્ષ પ્રસ્તાવ રજૂ કરશે. સીએમ કેજરીવાલે એમ પણ કહ્યું કે લોકડાઉન એક મોટો નિર્ણય છે. આ અંગે કેન્દ્ર અને તમામ એજન્સીઓ સાથે વાત કર્યા બાદ જ આ અંગે નિર્ણય લઈ શકાશે.\nFirst published: November 14, 2021, 21:13 IST\nHaryana Newsદિલ્હી પ્રદુષણહવા પ્રદુષણ